
PRATARMĖ 


Pirmasis šio traktato variantas yra paskaita, skaityta 1935 metų 
lapkričio 13 dieną Breisgau Freiburge Menotyrininkų draugijoje ir 
pakartota 1936 metų sausio mėnesį Ciūriche universiteto studen- 
tų sąjungos iniciatyva. Rinkinyje „Holzwege“ pateikiamas trijų 
pranešimų, skaitytų Laisvajame Vokiečių aukštųjų studijų institute 
Frankfurte prie Maino 1936 metų lapkričio 17 ir 24 dienomis bei 
gruodžio 4 dieną, tekstas. 

Šiame atskirame leidinyje publikuojamas „Holzwege“ tekstas 
iš naujo peržiūrėtas. 1956 metais parašytame „Priede“ aiškinamos 
kai kurios pagrindinės sąvokos. 

H.-G. Gadamerio parašytas įvadas yra svarbi nuoroda mano 
vėlesniųjų raštų skaitytojams. 

M. H. 


MENO KŪRINIO IŠTAKA 


Ištaka čia reiškia tai, iš kur ir ko dėka koks nors dalykas 
yra tas, kas jis yra, ir yra toks, koks yra. Kas koks nors 
dalykas yra ir kaip jis yra — šitai vadiname to dalyko 
esme. Kieno nors ištaka yra to kieno nors esmės kilmė 
(Herkunfi). [ Klausimu apie meno kūrinio ištaką klau- 
siame ir apie jo esmės kilmę) Paprastai manoma, kad 
kūrinys randasi iš menininko veiklos ir jos dėka. Tačiau 
kieno dėka ir iš kur menininkas yra tai, kas jis yra? Kū- 

rinio dėka. Juk tai, kad esą darbas meistrą giria, reiškia, 
kad tik iš kūrinio randasi menininkas kaip meno meist- 
ras. Menininkas yra kūrinio ištaka.. Kūrinys yra meni- 
pinko o ištaka: Nėra vieno be kito. Tačiau lygiai taip nė 
vienas jųdviejų nesukuria antrojo savarankiškai. Me- 
nininkas ir kūrinys — ir patys savaime, ir jų tarpusavio 
santykyje — esti dėka tam tikro trečiojo, kuris yra pir- 
minis. Būtent — jie esti dėka to, iš ko menininkas ir 
meno kūrinys gauna savo vardą — meno dėka. 

Kadangi menininkas yra kūrinio ištaka visiškai kitu 
būdu negu kūrinys menininko, tai aišku, kad i ir menas 
yra jų abiejų, tiek menininko, tiek kūrinio, ištaka dar 
kitu būdu. Bet ar menas apskritai gali būti ištaka? Kur 
ir kokiu būdu menas esti? Juk menas tėra žodis, kurio 
neatitinka nieko tikra. Jį, ko gera, reikėtų laikyti bend- 
riniu vaizdiniu, kuriam subordinuojame tai, kas mene 
tik ir tėra tikra, būtent — kūrinius ir menininkus. Net 
jei tartume, jog žodis „menas“ žymi šį tą daugiau negu 
bendrinį vaizdinį, net ir tada pagrindas to, ką turime 
omenyje šį žodį ištardami, būtų kūrinių ir meninkų 
tikrovė. O gal yra atvirkščiai? Gal kūrinys ir menininkas 
esti tik tiek, kiek esti menas, būtent — tik tiek, kiek 
menas yra jųdviejų ištaka? 

Kad ir kaip ten būtų, klausimas apie meno kūrinio 
ištaką tampa klausimu apie meno esmę. Kadangi nega- 
lime atsakyti, ar menas apskritai yra ir kokiu būdu jis 
yra, mėginsime meno esmę rasti ten, kur meno viešpa- 
tavimas yra neabejotina tikrovė[ Menas esti (west) meno 
kūrinyje. Tačiau kas gi yra meno kūrinys ir kaip jis yra? 

Kas yra menas — šitai turėtume sužinoti iš kūrinio. 
Tačiau kas yra kūrinys, galime suvokti tik žiūrėdami me- 
no esmės. Kiekvienas lengvai pastebės, kad judamera- 
tu. Sveikas protas reikalautų šio rato vengti — juk kitaip 
nusižengtume logikai. Manoma, jog ištirti, kas yra me- 
nas, galima analizuojant ir lyginant konkrečius meno 
kūrinius. Tačiau kaip galime būti tikri, kad tokiam tyri- 
nėjimui tikrai pasirenkame meno kūrinius, jeigu iš anks- 
to nežinome, kas yra menas? Bet ir bandydami išvesti 
meno esmę iš bendresnių sąvokų, ją užčiuoptume ne ką 
geriau, negu sumuodami konkrečių meno kūrinių ypa- 
tybes. Juk ir šis išvedimas jau iš anksto turi imti domėnt 
tokias apibrėžtis, kurios, leidžia į meno kūrinio vietą 
pasiūlyti tai, ką ir prieš tai juo laikėme. Tad tiek esamų 
konkrečių kūrinių sumavimas, tiek išvedimas iš pa- 
matinių principų čia vienodai neįmanomi, ir tie, kas 
šiuos metodus taiko, tik apgaudinėja save. 

Taigi tenka judėti ratu. Tačiau tai nėra nei neišven- 
giama blogybė, nei koks trūkumas. Šio kelio pasirinki- 
mas yra mąstymo stiprybė, o atkaklus ėjimas juo — tai 
mąstymo triumfas; žinoma, jei mąstymą suprasime kaip 
amatą. Ir ne tik svarbiausiasis žingsnis, kai žengiame nuo 
kūrinio prie meno ar nuo meno prie kūrinio, yra ratas; 
ratą brėžia kiekvienas žingsnis, kurį mėginame žengti. 

Kad surastume meno esmę, kurios viešpatavimo 
tikrovę aptinkame kūrinyje, imkime tikrą kūrinį ir pa- 
klauskime jo paties, kas jis yra ir kaip jis yra. 

Meno kūrinius žino kiekvienas. Architektūros ir 
dailės kūrinių esama aikštėse, bažnyčiose, gyvenamuo- 

siuose namuose. Kolekcijose ir parodų salėse sukaupti 
įvairiausių epochų ir tautų meno kūriniai. Kai be iš- 
ankstinio nusistatymo stebime kūrinius jų nepalytėto- 
je tikrovėje, mums atrodo, kad kūriniai yra priešais mus 
lygiai taip natūraliai, kaip ir kiti daiktai. Paveikslas ka- 
bo ant sienos kaip ir medžioklinis šautuvas ar skrybėlė. 
Tapybos darbas, pavyzdžiui, van Gogh'o drobė, vaiz- 
duojanti valstietiškų batų porą, keliauja iš vienos paro- 
dos į kitą. Kūriniai gabenami kaip anglys iš Ruro srities 
arba rąstai iš Švarcvaldo. Besiruošiantys į žygį kariai Höl- 
derlino himnus įsidėdavo į kuprines kartu su ginklų va- 
lymo reikmenimis. Beethoveno kvartetai guli leidyklos 
sandėliuose kaip bulvės rūsyje. 

Visiems kūriniams būdingas šis daiktiškumas. 
Kas gi jie būtų be jo? Ir vis dėlto mus tarsi trikdo šitoks 
grubokas ir paviršutiniškas žvilgsnis į kūrinį. Tokios 
meno kūrinio sampratos visiškai pakaktų sandėlinin- 
kui ar muziejaus valytojai. Tačiau mes turėtume suvok- 
ti kūrinius taip, kaip juos suvokia tie, kas juos išgyve- 
na ir jais grožisi. Vis dėlto net ir tada, kai turime reikalą 
su dažnai minimu estetiniu išgyvenimu, meno kūrinio 
daiktiškumas nėra nereikšmingas. Statinyje yra akme- 
niškumas.,Drožinyje — medis. Paveiksle — spalvingumas. 
Žodiniame kūrinyje — balsas. Muzikos kūrinyje — skam- 
besys. Meno kūrinio daiktiškumas yra toks neabejoti- 
nai tvirtas, kad net esame linkę sakyti priešingai: stati- 
nys yra akmenyje. Drožinys yra medyje. Spalvingumas 
yra paveiksle. Balsas yra žodiniame kūrinyje. Skambe- 
sys — muzikos kūrinyje. Kas nors galėtų sakyti: savaime 

suprantama, kad yra būtent taip. Be abejo. Ir vis dėlto, 
kas gi meno kūrinyje yra tas savaime suprantamas daik- 
tiškumas? 

Gali atrodyti, kad šis klausimas visiškai nereikalin- 
gas ir net klaidinantis, juk meno kūrinys yra ne tik daik- 
tas, bet dar ir kai kas kita. Šis meno kūrinyje esantis 
„kita“ — tai ir yra meniškumas. Žinoma, meno kūrinys 
yra padirbdintas daiktas, tačiau jis pasako šį tą daugiau, 
negu tai, kas yra vien daiktas, 4hho dyopeUet. Kūri- 
nys iškelia į viešumą šį „kita“, jis atveria „kita“; jis yra 
alegorija, Meno kūrinyje kartu su padirbdintu daiktu 
sudėta dar ir kai kas „kita“. „Sudėti kartu“ — graikiškai 
reiškia cuuB4Mewv. Kūrinys yra simbolis. 

Alegorija ir simbolis yra vaizdiniai, aprėžiantys sri- 
tį, kurios ribose nuo seno juda mūsų žvilgsnis, kai sten- 
giamės nusakyti meno kūrinį. Tačiau tas „viena“ kūri- 
nyje, kuris atskleidžia „kita“, ir kuris sudedamas su tuo 
„kita“, yra kūrinio daiktiškumas. Panašu, jog; tai, kas 
daiktiška, meno kūrinyje yra tarsi pamatas, iš kurio ir 
virš kurio iškyla tai, kas „kita“ ir sava (eigentliche). Be to, 
argi šis kūrinio daiktiškumas nėra tai, ką menininkas 
dirbdamas iš tikrųjų daro? 

Norėtume apčiuopti betarpišką ir nepadalytą me- 
no kūrinio tikrovę, nes tik taip kūrinyje atrasime tikrą 
ir paveikų (wirkliche) meną. Vadinasi, pirmiausia turime 
sutelkti dėmesį į kūrinio daiktiškumą. Todėl turime 
pakankamai aiškiai suvokti, kas yra daiktas. Tik tuomet 
galėsime pasakyti, ar meno kūrinys tikrai yra daiktas, 
kuriame esama dar ir kai ko kita; ir tik tada galėsime 

nuspręsti, ar kūrinys iš esmės yra kai kas visiškai kita 
nei daiktas. 


Daiktas ir kūrinys 


Kas iš tiesų yra daiktas tuo mastu, kuriuo jis yra daiktas? 
Kai šitaip klausiame, norime pažinti daikto daiktiškąjį 
buvimą (jo daiktiškumą). Vadinasi, norime patirti, ką 
daiktas turi daiktiška. Todėl turime pažinoti aplinką, 
kuriai priklauso bet kuris buvinys, kurį nuo seno vadi- 
name daiktu. 

Akmuo, gulintis ant kelio, yra daiktas, kaip daiktas 
yra ir gulintis dirvos paviršiuje grumstas. Daiktas yra 
asotis, daiktas yra šulinys prie kelio. Tačiau kaip dėl pie- 
no ąsotyje ar šulinio vandens? Jie taip pat yra daiktai, 
jei daiktai yra debesys danguje arba usnis lauke, ar lapas 
rudens vėjyje bei vanagas virš miško — visi jie pagrįstai 
vadinami daiktais. Jie iš tikrųjų turi būti vadinami daik- 
tais, juoba kad daikto vardas priskiriamas ir tam, kas 
pats nepasirodo tokiu būdu, kaip ką tik išvardyti daiktai, 
t. y. priskiriamas tam, kas nepasireiškia. Pasak Kanto, 
toks daiktas, kuris pats nepasireiškia, „daiktas savyje“, 
yra, pavyzdžiui, pasaulio visybė, toks daiktas yra ir pats 
DievasXIr daiktai savyje, ir daiktai, kurie pasireiškia, 
bet koks buvinys, kuris apskritai yra, filosofijos kalba 
vadinamas daiktų. 

Lėktuvą ir radijo aparatą šiandien priskirtume prie 
vėliausiai atsiradusių daiktų, tačiau galvodami apie ga- 
lutinius daiktus, mes mąstome visai ką kita. Galutiniai 

daiktai yra mirtis ir teismas. Žodis „daiktas“ čia apskritai 
įvardija bet ką, kas nėra visiškai niekas. Taip mąstant 
išeitų, kad meno kūrinys taip pat yra daiktas, kadangi 
jis apskritai yra tam tikras buvinys. Tačiau tokia daikto 
sąvoka mums tampa mažų mažiausiai neparanki, jei ke- 
tiname buvinį, būnantį taip, kaip būna daiktas, atskir- 
ti nuo buvinio, būnančio taip, kaip būna kūrinys. Maža 
to, mes drovimės daiktu vadinti Dievą. Drovu laikyti 
daiktu ir valstietį lauke, ir kūriką prie katilo ar moky- 
toją mokykloje. Žmogus nėra daiktas. Mergaitę, kuri 
sprendžia jai per sunkų uždavinį, gal kada ir pavadina- 
me jaunu daikčiuku, tačiau tik todėl, kad čia tarsi pasi- 
gendame žmogiškojo buvimo ir manome veikiau randą 
tai, kas sudaro daikto daiktiškumą. Vengiame pavadin- 
ti daiktu net ir stirną miško proskynoje, vabalą žolėje 
ar žolės stiebelį. Veikiau jau daiktas mums yra plaktu- 
kas ar batas, kirvis ar laikrodis. Tačiau net ir jie nėra 
vien daiktai. Vien daiktas mums yra tik akmuo, žemės 
grumstas ar medžio gabalas. Tai, kas gamtoje ir apyvo- 
koje (Gebrauch) yra negyva. Tai, ką paprastai ir vadina- 
me daiktais, yra gamtos bei apyvokos daiktai. 

(Taigi matome, kad nuo pačios plačiausios daikto 
sąvokos, pagal kurią bet kas, net ir aukščiausieji bei 
galutiniai daiktai, yra daiktai (daiktas = res = ens = 
buvinys), mes vėl grįžome į siaurą vien daiktų sritį. 
„Vien“ čia reiškia: grynas daiktas, kuris yra tik daiktas 
ir nieko daugiau; be to, tas „vien“ dar reiškia: „tik daik- 
tas“ bemaž paniekinama prasme. Šie vien daiktai (o to- 
kiais nelaikome net savo apyvokos daiktų) ir yra tikrieji 


13 


MARTIN HEIDEGGER 


daiktai. Kas gi yra šių daiktų daiktiškumas (Dinghafte)? 
Būtent juose turėtume aptikti daiktų daiktybę (Ding- 
þeit). Jų apibrėžimas jau leidžia apibūdinti daiktišku- 
mą kaip tokį. Taip apsiginklavę jau galime apibūdinti 
aną bemaž ranka pasiekiamą kūrinio tikrovę, kurioje 
glūdi dar ir kai kas kita. 

Gerai žinoma, kad jau nuo seno, kai tik buvo iškel- 
tas klausimas, kas apskritai yra buvinys, daiktai su sa- 
vuoju daiktiškumu visuomet išsiverždavo į priekį kaip 
pavyzdinis buvinys. Vadinasi, išlikusiuose buvinio aiš- 
kinimuose turėtume rasti jau nužymėtas daikto daiktiš- 
kumo ribas. Tad reikia tik gerai suprasti šias mus pasie- 
kusias žinias apie daiktą, ir nebereiks vargti, stengiantis 
patiems atrasti daikto daiktiškumą. Atsakymai į klausi- 
mą, kas yra daiktas, tokie įprasti, kad už jų nebejaučia- 
me nieko, kas keltų abejones. 

Galima išskirti tris Vakarų mąstymo tradicijoje įsi- 
tvirtinusias, ilgainiui savaime suprantamomis tapusias ir 
šiandien nuolat vartojamas daikto daiktiškumo sampratas. 

Antai šis granito luitas yra grynas daiktas. Jis kie- 
tas, sunkus, didelis, masyvus, beformis, šiurkštus, jis turi 
tam tikrą spalvą, yra šiek tiek matinis, šiek tiek žvilgan- 
tis. Visa tai, kas čia išvardyta, galime atpažinti akmenyje. 
Tad akmens požymius mes imame domėn. Tačiau juk 
požymiai yra tai, kas priklauso pačiam akmeniui. Jie yra 
jo savybės. Daiktas jas turi. Daiktas? O ką gi, sakyda- 
mi „daiktas“, turime omenyje dabar? Aišku, kad daiktas 
nėra vien požymių rinkinys. Jis nėra ir savybių sankau- 
pa, iš kurios atsiranda visuma. Kiekvienas manosi žinąs, 

jog daiktas yra tai, aplink ką šios savybės susitelkia. 
Vadinasi, kalbama apie daiktų branduolį. Atrodo, bū- 
tent jį graikai ir pavadino tò OToxeiuevov. Šis daikto 
branduoliškumas jiems visada buvo ir tai, kas yra daik- 
to pagrindas, ir tai, kas yra jo sąlyga (Vorliegende). Tuo 
tarpu požymiai vadinosi T4 cuuBefmxoTa — tai, kas vi- 
suomet kartu su šia sąlyga atsiranda ir kas sutinkama 
drauge su ja. 

Minėti pavadinimai nėra atsitiktiniai vardai. Per 
juos byloja (išsamiau čia negalime to parodyti) esminė 
graikiškoji buvinio būties patirtis, kai būtis patiriama 
kaip esamybė (Anwesenheit). Tačiau šios apibrėžtys 
padėjo pavyzdinės daikto daiktybės interpretacijos pa- 
grindus ir įtvirtino vakarietišką buvinio buvimo inter- 
pretaciją. Viskas prasidėjo nuo to, kad romėniškasis— 
lotyniškasis mąstymas perėmė graikiškus žodžius. 
"Yroxetuevov virto subiectum, UTOGTUGLĘ virto sub- 
stantia, cuuBeBmxos virto accidens. Ši graikiškų var- 
dų vertimas į lotynų kalbą toli gražu nėra toks nekal- 
tas vyksmas, kokiu jis vis dar laikomas. Veikiau už šio, 
iš pažiūros paraidinio, tad, atrodytų, patikimo, vertimo 
(Ubersetzung) slypi graikiškosios patirties perkėlimas 
(Übersetzen) į kitos rūšies mąstymą. Romėniškasis mąs- 
tymas perėmė graikiškus žodžius be juos lydinčios tos pa- 
čios pirmapradės patirties, to, kas jais sakoma — be graikiško 
žodžio. Sulig šiuo vertimu vakarietiškasis mąstymas ėmė 
prarasti pamatą. 

Paprastai manoma, jog toks apibrėžimas, kai daik- 
to daiktiškumas apibrėžiamas kaip substancija su jos 

akcidencijomis, atitinka mūsų natūralų daiktų matymą. 
Tad nenuostabu, kad šį įprastą požiūrį į daiktą atitinka 
ir tai, kaip dažniausiai su daiktais elgiamės, būtent — 
tai, kaip į juos kreipiamės ir apie juos kalbame. Papras- 
tas tiesioginės nuosakos sakinys sudarytas iš subjekto 
(o tai yra graikiškojo UToxeLUEVOoV vertimas į lotynų 
kalbą ir, vadinasi, nauja jo interpretacija) ir predikato, 
kuriuo nusakomi daikto požymiai. Kas ryžtųsi suabejo- 
ti šiais paprastais pamatiniais daikto ir sakinio, sakinio 
sandaros ir daikto sandaros santykiais? Ar vis dėlto pri- 
valome paklausti: ar tikrai paprasto tiesioginės nuosa- 
kos sakinio sandara (subjekto ir predikato junginys) yra 
daikto sandaros (substancijos ir akcidencijų sujungimo) 
veidrodinis atspindys? O gal šitaip įsivaizduojama daik- 
to sąranga yra sakinio sandaros projekcija? 

Ar yra kas labiau aišku negu tai, kad būdą, kuriuo 
žmogus teiginiais suvokia daiktą, jis perkelia į paties 
daikto sandarą? Tokia iš pirmo žvilgsnio kritiška, tačiau 
vis dėlto labai skubota nuomonė turėtų mus įspėti, kad 
sakinio sandarą galima perkelti į daiktą, pačiam daiktui 
nė neatsiskleidus. Į klausimą, kuri iš šių dviejų, ar saki- 
nio, ar daikto sandara, yra pirmesnė ir nulemianti ant- 
rąją, ligi šiol neatsakyta. Abejotina ir tai, ar į šitaip kelia- 
mą klausimą apskritai įmanoma atsakyti. 

Iš tiesų nei sakinio sandara nėra daikto sandaros ap- 
mato etalonas, nei sakinio sandara nėra vien daikto san- 
daros atspindys. Abi, sakinio ir daikto, sandaros drauge 
su savo ypatybėmis ir savo galimu tarpusavio santykiu 
kyla iš vieno bendro pirmapradžio šaltinio. Bet kuriuo 

atveju, anksčiau pateiktas daikto daiktiškumo aiškini- 
mas — esą daiktas yra požymių turėtojas — nors yra gerai 
žinomas, vis dėlto nėra toks natūralus, kaip save patei- 
kia. Tai, kas mums pasirodo natūralu, veikiausiai tėra 
įprastumas ilgainiui susiformavusio įpročio, kuris tiesiog 
pamiršo tą neįprastumą, iš kurio jis kilo. Vis dėlto anas 
neįprastumas kažkada nejaukiai užklupo žmogų ir pri- 
vertė mąstymą stebėtis. 

Pasitikėjimas šiuo įprastu daikto aiškinimu tik iš 
pažiūros atrodo pagrįstas. Be to, juk daikto, kaip požy- 
mių turėtojo, samprata tinka ne tik daiktui kaip tokiam, 
ne tik daiktui tikrąja prasme, bet ir bet kuriam buviniui. 
Tad remiantis tokiu aiškinimu niekada nebus įmano- 
ma griežtai atskirti daiktiškus buvinius nuo nedaiktiškų 
buvinių. Tačiau ankstesnis už bet kokį apmąstymą bud- 
rus buvojimas (Aufenthalt) daiktų aplinkoje jau mums 
pasako, kad tokia daikto sąvoka nė nepaliečia daikto 
daiktiškumo — daikto savaiminio kilimo ir savyje rymo- 
jimo. Kartais dar jaučiame, kad daikto daiktiškumas 
jau seniai kenčia prievartą ir kad dėl šios prievartos kaltas 
mąstymas, todėl mąstymo atsižadama, užuot dėjus pa- 
stangas, kad mąstymas taptų labiau mąstantis. Tačiau 
ką su daikto esmės apibrėžimu gali padaryti tas jausmas 
(kad ir koks patikimas jis būtų), jei žodis priklauso tik 
mąstymui? O gal toji galia, kurią mes šiuo ir panašiais 
atvejais vadiname jausmu ar nusiteikimu, vis dėlto yra 
protingesnė, nuovokesnė — juk ji būčiai atviresnė negu 
protas, kuris, mūsų laikais tapęs ratio, yra racionalistiš- 
kai iškraipomas. Nemenkai tam iškraipymui pasitar- 

navo ir šnairavimas į ir-racionalumą, kaip neapmąsty- 
to racionalumo išsigimimą. Paplitusioji daikto samprata 
iš tiesų visuomet tinka visiems daiktams. Vis dėlto, ban- 
dydama sugriebti esamą daiktą (wesende Ding), ji jo ne- 
pagauna, ji jį netikėtai užpuola. 

- Ar įmanoma ir kaip įmanoma tokio užpuolimo 
išvengti? Matyt, tai įmanoma tik tada, kai daiktui su- 
teikiama laisvė pačiam tiesiogiai parodyti savąjį daik- 
tiškumą. Reikia iš anksto pašalinti visa tai, kas galėtų 
įsiterpti tarp daikto ir mūsų, kai tą daiktą suvokiame ir 
išsakome. Tik šitaip atsiduodame jokių užtvarų netrik- 
domam daikto esamumui (Anwesen). Tačiau nėra būti- 
na tokio tiesioginio susitikimo reikalauti ar bandyti jį 
organizuoti. Tas susitikimas nuo seno vyksta. Vyksta 
per visa tai, ką mums pateikia regos, klausos ar lytėjimo 
juslės, per tai, kaip jomis jaučiame spalvas, garsus, 
šiurkštų ar kietą paviršių — daiktai tiesiogine šio žodžio 
prasme liečia mūsų kūną. Daiktas yra aioYnTov — tai, 
kas per pojūčius suvokiama juslumo juslėmis. (Todėl 
ilgainiui įsigali daikto samprata, pagal kurią daiktas yra 
ne kas kita, kaip juslinių duočių įvairovės vienovė.) Ir 
nesvarbu, ar ši vienovė suvokiama kaip suma, ar kaip 
visuma, ar kaip pavidalas — svarbiausiojo daikto sam- 
pratos matmens šitai nekeičia. 

Tad bet kuriuo atveju ši daikto daiktybės interpre- 
tacija yra tiek pat teisinga ir pagrįsta, kaip ir ankstesnioji. 
Bet jau vien to pakanka, kad suabejotume jos teisingu- 
mu. Kai galiausiai susimąstome apie tai, ko gi ieškome, 


apie daikto daiktiškumą (Dingbafže), tai pasirodo, kad 

tokia daikto samprata vėl nieko nepasako. Mums pasi- 
rodančių daiktų niekada nesuvokiame taip, kaip siūlo 
pastaroji samprata — niekad nebūna taip, kad tai, ką 
pirmiausia ir iš tiesų patiriame, būtų pojūčių antplūdis, 
pavyzdžiui, skambesių ir triukšmų, bet girdime kamine 
švilpiant vėtrą, girdime trimotorį lėktuvą, girdime „Mer- 
sedesą“ ir iškart jį atskiriame nuo „Adlerio“. Patys daik- 
tai yra daug arčiau mūsų negu bet kokie pojūčiai. Gir- 
dime namie trinksint duris, bet niekados negirdime 
akustinių pojūčių ar tiesiog triukšmų. Kad išgirstume 
gryną triukšmą, turėtume klausytis nūsigręždami nuo 
daiktų, savo klausą nuo jų atsieti, t. y. girdėti abstrakčiai, 

Tik ką nurodyta daikto samprata yra ne tiek daik- 
to užpuolimas, kiek veikiau hipertrofuota pastanga 
maksimaliai betarpiškai priartinti daiktą prie savęs. 
Tačiau daiktas niekada tiek nepriartėja tol, kol visus 
juslinius potyrius traktuojame kaip jo daiktiškumą. Pir- 
moji daikto samprata jį tarsi atitraukia nuo kūno ir pa- 
deda pernelyg toli, o antroji pritraukia jį pernelyg arti 
kūno. Abiejose interpretacijose daiktas pradingsta. 
Todėl būtų neblogai išvengti abiem interpretacijoms 
būdingo perlenkimo. Daiktą kaip tokį derėtų palikti 
rymoti savyje pačiame. Priimti jį reikia kartu su jam bū- 
dingu atsparumu. Panašu, jog taip daro trečioji inter- 
pretacija, kuri yra tiek pat sena, kaip ir abi anksčiau 
minėtosios. 

Tai, kas daiktams suteikia jiems būdingą stabilumą 
ir gebėjimą būti branduoliu, taip pat ir tai, kas apspren- 
džia būdą, kuriuo jie užplūsta jusles — spalvingumą, 

skambesį, tvirtumą, masyvumą, — yra daiktų medžia- 
giškumas „Apibrėžiant daiktą kaip medžiagą (UAN), tuo 
pačiu nurodoma ir forma (uopon).|Daikto stabilumą, 
konsistenciją sudaro tai, kad nedas yra sykiu su 
forma. 'Daiktas yra įforminta medžiaga. Tokia daikto 
interpretacija paremta jo betarpiška išvaizda (Anblich), 
kuria daiktas mus pasitinka savojo pavidalo (eidoc) dė- 
ka. Medžiagos ir formos sintezę pagaliau galima laiky- 
ti tokia daikto samprata, kuri vienodai gerai tinka tiek 
gamtos, tiek vartojimo daiktams. 

Šios daikto sampratos dėka tampame pajėgūs at- 
sakyti į klausimą apie meno kūrinio daiktiškumą. Aiš- 
ku, jog tai, kas kūrinyje daiktiška, yra medžiaga, iš kurios 
jis padarytas. Medžiaga yra ir meninio formavimo pa- 
grindas, ir jo laukas. Bet juk iškart galėjome pateikti šį 
neproblemišką ir gerai žinomą teiginį. Kodėl einame 
aplinkkeliu, kalbėdami dar ir apie kitas įmanomas 
daikto sąvokas? Todėl, kad nepasitikime ir šia samprata, 
daiktą pristatančia kaip įtormintą medžiagą. 

Tačiau argi ne būtent ši medžiagos-formos sąvo- 
kų pora turėtų būti vartojama toje srityje, kurioje turė- 
tų judėti mūsų svarstymas? Be abejonės. Perskyra tarp 
medžiagos ir formos, ir, beje, įvairiausios jųdviejų są- 
veikos, yra sąvokų schema, vartojama absoliučiai visoje 
meno teorijoje ir estetikoje. Vis dėlto šis neginčytinas 
faktas neįrodo nei to, kad medžiagos ir formos persky- 
ra yra pakankamai pagrįsta, nei to, kad ji pirmapradiš- 
kai priklauso meno ir meno kūrinio sferai. Be to, šios 
sąvokų poros galiojimo laukas jau seniai nusidriekė toli 

už estetikos srities ribų. Forma ir turinys yra absoliučiai 
viskam tinkančios sąvokos, jas galima taikyti bet kur ir 
bet kam. Ir jeigu forma yra priskiriama racionalumui, o 
medžiaga — irracionalumui, jeigu tai, kas racionalu, ima- 
ma kaip logiška, o tai, kas irracionalu, — kaip alogiška, 
jeigu prie sąvokų poros „forma-medžiaga“ prijungiamas 
dar ir subjekto-objekto santykis, tada vaizduotė jau dis- 
ponuoja tokia sąvokų mechanika, prieš kurią niekas 
negali atsilaikyti. 

Tačiau jei taip yra su medžiagos ir formos per- 
skyra, tai kaip gi jos padedami galėtume užčiuopti ypa- 
tingą vien daiktų sritį ir tai, kuo ji skiriasi nuo visų kitų 
buvinių? Galbūt toks daikto apibūdinimas per medžia- 
gą ir formą atgaus savo apibrėžiančią galią, vos tik pa- 
naikinsime šių sąvokų išplėtimą ir ištuštinimą. Taip, 
bet tada būtina iš anksto žinoti, kurioje buvinių srity- 
je jų tikroji apibrėžimo galia įgyja savąją pilnatvę. Tai, 
kad ši sritis yra vien-daiktų sritis — šitai kol kas tik 
spėjame. Pastaba apie gausų šio sąvokų junginio var- 
tojimą estetikoje veikiau jau pirštų mintį, jog medžia- 
ga ir forma yra apibrėžtys, išaugusios iš meno kūrinio 
esmės, ir tik iš ten buvo perkeltos į daiktą. Iš ko kyla 
medžiagos-ftormos junginys, kokia jo ištaka — daikto 
daiktiškumas ar meno kūrinio kūriniškumas? 

Savyje rymantis granito luitas yra medžiagiškas da- 
lykas, turintis apibrėžtą, nors ir padriką, formą Forma 
šiuo atveju reiškia medžiagos dalių išdėstymą ir šių da- 
lių sudėstymą tam tikrose erdvės vietose. Dalys tokiu 
būdu įgauna tam tikrą, būtent - luito apybraižą f Umriss). 

Tačiau formoje stovinti medžiaga yra ir ąsotis, ir kirvis, 
ir batai. Šiuo atveju forma kaip apybraiža nėra vien me- 
džiagos išdėstymo pasekmė. Priešingai, forma ap- 
sprendžia medžiagos sudėstymą. Ir ne tik tai — ji numato 
atitinkamą medžiagos savybę ir nulemia būtent tokios 
medžiagos pasirinkimą: nepralaidi — ąsočiui, pakan- 
kamai kieta — kirviui, tvirta, bet lanksti — batams. Čia 
viešpataujančią formos ir medžiagos sampyną iš anksto 
nustato tai, kam ąsotis, kirvis, batai tarnauja. Buviniui 
ši tarnystė niekada nepriskiriama vėliau, ji neužkrau- 
nama buviniui pagal ąsočio, kirvio, batų rūšį. Tačiau ji 
nėra ir tai, kas plevena kažkur aukštai kaip tikslas. 
Tarnystė (Dienlichbkeit) yra tas pamatinis bruožas, 
iš kurio šis buvinys į mus žvilgteli, t. y. į mus žybteli ir 
tuo būdu esti (27wes4) bei yra būtent šis buvinys. To- 
kia tarnystė yra ir formos suteikimo, ir drauge su juo iš 
anksto numatytos medžiagos parinkimo, ir medžiagos 
bei formos junginio valdžios (Herrschaft) pagrindas. Bu- 
vinys, kuris jai paklūsta, visada yra pagamintas padir- 
binys (Erzeugnis einer Anfertigung). Padirbinys pagami- 
namas kaip kam nors-skirtas reikmuo (Zeug). Vadinasi, 
medžiaga ir forma, kaip buvinio apibrėžtys, įsikūrusios 
reikmens esmėje. Reikmeniu vadinama tai, kas specia- 
liai pagaminta vartojimui ir naudojimui. Medžiaga ir 
forma jokiu būdu nėra pirmapradės viendaikto daik- 
tiškumo apibrėžtys. | 
Toks reikmuo, kaip antai batai, būdamas užbaig- 
tas, rymo savyje taip pat, kaip ir vien-daiktas, bet, ki- 
taip negu granito luitui, jam nėra būdingas pastarojo ge- 

bėjimas savarankiškai atsirasti. Antra vertus, reikmuo 
yra giminingas meno kūriniui, mat jis pagamintas žmo- 
gaus rankomis. Tuo tarpu meno kūrinys dėl savo sau- 
pakankamo buvojimo panašus veikiau į savarankiškai 
besirandantį ir niekur nesiveržiantį vien-daiktą. Vis 
dėlto kūrinių mes nepriskiriame prie vien-daiktų. Vi- 
sada ir visur mus supantys vartojimo daiktai yra mums 
artimiausieji ir tikrieji daiktai. Taigi reikmuo yra iš da- 
lies daiktas, mat jis apibrėžiamas pagal jo daiktiškumą, 
vis dėlto jis yra daugiau negu vien-daiktas. Be to, reik- 
muo yra iš dalies meno kūrinys, ir vis dėlto jis yra ma- 
žiau negu meno kūrinys, nes nėra sau pakankamas kaip 
meno kūrinys. Reikmuo užima savitą tarpinę vietą tarp 
daikto ir kūrinio, jei leisime sau tokį inventorizuojantį 
surikiavimą. 

Medžiagos ir formos junginį, kuriuo pirmiausia 
apibrėžiamas reikmens buvimas, lengvai galima palai- 
kyti tiesiogiai suprantama kiekvieno buvinio sąranga, 
mat čia imamas domėn ir pats gaminantysis žmogus, 
būtent — turint omeny būdą, kuriuo reikmuo ateina į 
buvimą. Reikmuo užima tarpinę vietą tarp vien-daikto 
ir kūrinio, todėl nebedaug stinga, kad reikmens buvi- 
mo (medžiagos-formos junginio) pagalba užčiuoptume 
ir buvinį, kuris nėra reikmuo — kūrinius, daiktus ir ga- 
liausiai visą buviniją (alles Seiende). 

Polinkis medžiagos-formos junginį laikyti kiek- 
vieno buvinio sąranga papildomai gauna dar savitą 
paskatą iš to, kad dėl tikėjimo, ir būtent dėl biblinio 
tikėjimo, buvinių visybė įsivaizduojama kaip kūrinija, 

o šuo atveju tai reikštų — kaip tai, kas pagaminta. Tiesa, 
šio tikėjimo filosofija teigia, kad visus kūrybinius Dievo 
veiksmus reikia įsivaizduoti kitaip negu amatininko 
veiklą. Vis dėlto, remiantis prielaida, jog tomistinė fi- 
losofija skirta aiškinti Bibliją, sykiu su tuo teiginiu, ar 
net anksčiau už jį, ens creatum mąstoma kaip materia ir 
forma vienovė, tad išeina, kad tikėjimas aiškinamas 
pasitelkiant tokią filosofiją, kurios tiesa glūdi buvinio 
nepaslėptyje, o ši nepaslėptis yra kitokio pobūdžio negu 
tikėjimu įtikėtas pasaulis. 

Gali atsitikti, kad tikėjimu grindžiama mintis apie 
pasaulio sukūrimą nebedaro įtakos žinojimui apie bu- 
vinių visybę. Ir vis dėlto kadaise įtvirtintas ir iš kitarūšės 
filosofijos pasiskolintas teologinis buvinių aiškinimas, 
pagal kurį pasaulis yra medžiaga ir forma, gali išlikti. 
Taip ir atsitiko pereinant iš Viduramžių į Naujuosius 
laikus. Naujųjų laikų metafizika remiasi tuo pačiu vidu- 
ramžiškai apipavidalintu formos-medžiagos junginiu, 
kuris tik žodžiais beprimena užpustytą eidocg ir OAN 
esmę. Tad nesvarbu, ar daikto aiškinimas medžiagos ir 
formos pagalba liks viduramžiškas, ar jis taps kantiš- 
kai-transcendentalinis, jis yra jau įprastas ir savaime su- 
prantamas. Bet kaip tik todėl jis, ne mažiau negu kiti 
išvardyti daikto daiktiškumo aiškinimai, yra daikto 
daiktiškojo buvimo užpuolimas. 

Daug kas paaiškėja jau vien iš to, kad tikraisiais 
daiktais vadiname vien-daiktus. „Vien“ reiškia, kad 
daiktas apnuoginamas, pašalinant jo tarnystės ir gamy- 
bos pobūdį. Vien-daiktas yra tam tikra reikmens rūšis, 

tegu ir tokia, iš kurios atimtas jos reikmeniškas buvi- 
mas. Daiktiškasis buvimas yra tai, kas po to lieka. Tačiau 
būdas, kuriuo būna šis likutis, nėra atskirai (eigens) api- 
brėžtas. Abejotina, ar einant šiuo keliu, t. y. pašalinant 
bet kokį reikmeniškumą, apskritai gali atsiskleisti daik- 
to daiktiškumas. Tad ir trečiasis, į medžiagos-formos 
junginį orientuotas daikto aiškinimo būdas pasirodo 
esąs daikto užpuolimas. 

Trys aptartieji daiktiškumo apibrėžimo būdai 
traktuoja daiktą kaip požymių turėtoją, kaip pojūčių 
įvairovės vienovę, kaip įformintą medžiagą. Buvinio 
tiesos istorinėje sklaidoje šios trys interpretacijos ilgai- 
niui susipynė, tačiau čia to nenagrinėsime. Dėl šio su- 
sipynimo taip sustiprėjo jose glūdinti universalizavimo 
tendencija, kad tos interpretacijos vienodai gerai tinka 
ir daiktui, ir reikmeniui, ir kūriniui. Iš jų išauga toks 
mąstymo būdas, kai mąstome ne atskirai apie daiktą, 
apie reikmenį ir apie kūrinį, bet apie visą buviniją ben- 
drai. Šis nuo seno įprastu tapęs mąstymo būdas užbė- 
ga už akių (greift vor) bet kokiam betarpiškam buvinio 
patyrimui. Toks užbėgimas už akių (Vorgy:f) supančioja 
konkretaus buvinio buvimo apmąstymą (Besinnung). 
Taigi taip jau atsitinka, kad viešpataujančios daikto 
sąvokos užtveria mums kelią daikto daiktiškumo, reik- 
mens reikmeniškumo ir, svarbiausia, kūrinio kūriniš- 
kumo link. 

Vien dėl to būtina minėtas daikto sąvokas žinoti 
ir, jas Žinant, apmąstyti jų atsiradimą, jų beribes preten- 
zijas, taip pat ir jų savaime suprantamumo regimybę. 

Toks žinojimas dar svarbesnis tada, kai ryžtamės pamė- 
ginti žvilgsniu ir žodžiu pagauti daikto daiktiškumą, 
reikmens reikmeniškumą ir kūrinio kūriniškumą. O 
tam tereikia labai nedaug — laikytis atokiai nuo išanks- 
tinių spėjimų ir skubotų išvadų (Vor- und Übergrifð, 
būdingų minėtiems mąstymo būdams ir, pavyzdžiui, 
leisti daiktui rymoti jo, kaip daikto, buvime. Atrody- 
tų, kas gali būti lengviau, negu leisti buviniui tik būti 
buviniu — būti tuo, kas jis yra? O gal kaip tik keldami 
sau tokį uždavinį, susiduriame su pačiu didžiausiu sun- 
kumu, juolab kad toks sumanymas - leisti buviniui būti 
tokiam, koks jis yra, — yra priešingybė ano abejingu- 
mo, kuris nusigręžia nuo buvinio nepatikrintos buvi- 
mo sampratos vardan? Turime atsigręžti į buvinį, jame 
pačiame mąstyti jo buvimą ir sykiu leisti jam rymoti jo 
paties esmėje. 

Didžiausią pasipriešinimą ši mąstymo pastanga, 
regis, sutinka tada, kai bandoma apibrėžti daikto daik- 
tybė (Dingheit); juk kur dar galėtų glūdėti minėtų ban- 
dymų nesėkmės priežastis? Menkutis daiktas atkakliau- 
siai vengia mąstymo. O gal šis vien-daikto užsisklendimas 
savyje, gal jo savy rymantis nieko-nesiekimas (Zunichis- 
gedrängtsein) kaip tik priklauso daikto esmei? Gal kaip 
tik tai, kas daikto esmėje kelia svetimumo įspūdį ir dėl 
ko ji yra uždara, daiktą mąstančiam mąstymui turėtų 
tapti intymiai artima? Jei yra būtent taip, tai kelią daikto 
daiktiškumo link nevalia tiesti per prievartą. 

Tai, jog daikto daiktiškumas ypač sunkiai ir itin 
retai leidžiasi išsakomas, akivaizdžiai liudija aukščiau 

aptarta jo interpretavimo istorija. Ši istorija sutampa 
su likimu, nulėmusiu būdą, kuriuo vakarietiškasis mąs- 
tymas ligi šiol mąsto buvinio buvimą. Tačiau dabar mes 
šitai ne vien konstatuojame. Šioje istorijoje mes girdi- 
me ir tam tikrą užuominą ( Wīnķ). Ar tai vien atsitikti- 
numas, kad, interpretuojant daiktą, itin įtakinga tapo 
interpretacija, orientuota į medžiagą ir formą? Toks 
daikto apibrėžimas išauga iš tam tikros reikmens reik- 
meniškumo interpretacijos. Šis buvinys, t. y. reikmuo, 
yra ypač artimas žmogiškajam supratimui — mat į bu- 
vimą jis patenka per tai, kad mes jį pagaminame. Reik- 
muo — tas savuoju buvimu mums itin artimas buvi- 
nys, — drauge užima savitą tarpinę vietą tarp daikto ir 
kūrinio. Mes įsiklausome į šią užuominą ir pirmiausia 
ieškome reikmens reikmeniškumo. Galbūt per jį mums 
šiek tiek aiškesni taps ir daikto daiktiškumas bei kūri- 
nio kūriniškumas. Tik turime vengti daiktą ir kūrinį 
skubotai paversti reikmens atmainomis. Beje, neimsime 
domėn ir to, kad reikmens buvimo būdą taip pat gali 
valdyti esmės istorinėje raidoje atsirandantys skirtumai. 
Tad koks gi kelias veda reikmens reikmeniškumo 
link? Kaipgi turėtume patirti tai, kas iš tiesų yra reik- 
muo? Aišku, kad čia reikia elgtis taip, kad atsiribotume 
nuo tų bandymų, kurie neišvengiamai pakiša mums 
įprastų interpretacijų skubotas išvadas (Ubergrif2). Ge- 
riausiai nuo to esame apdrausti tada, kai, nesiremdami 
jokia filosofine teorija, tiesiog aprašome reikmenį. 
Kaip pavyzdį imkime įprastą reikmenį — valstietiš- 
kų batų porą. Norint ją aprašyti, net nereikia pateikti 

tikrą reikmens, skirto tokio pobūdžio vartojimui, eg- 
zempliorių. Visi žino, kas yra batai. Bet mums rūpi be- 
tarpiškas aprašymas, tad neprošal būtų turėti iliustraciją. 
Tuo tikslu pakanka pasitelkti batų atvaizdą. Imkime 
žinomą van Gogh'o, kuris ne kartą tapė batų reikmenį, 
drobę. Bet ką gi ypatinga čia pamatysi? Kiekvienas ži- 
no, ko reikia batams. Jei tai ne klumpės ir ne vyžos, tai 
juose aptiksime odinius padus ir batviršius, sutvirtintus 
siūlais bei vinimis. Toks reikmuo skirtas apauti kojas. 
Pagal tarnystės pobūdį — ar žemės darbams, ar šokiams — 
skiriasi šio reikmens medžiaga ir forma. 

Visa, kas čia pasakyta, yra teisinga, tačiau tuos da- 
lykus mes juk ir šiaip žinome. Reikmens reikmeniškas 
buvimas yra jo tarnystė. Tačiau kas gi yra pati ši tarnystė 
(Dienstlichkeit)? Ar drauge su ja jau sugriebiame ir reik- 
mens reikmeniškumą? O gal norint šitai padaryti, ver- 
tetų aplankyti tarnaujanti reikmenį jo tarnyboje? Vals- 
tietė laukuose avi batus. Tik čia jie yra tai, kas jie yra. Ir 
jie yra juo tikriau, juo mažiau valstietė dirbdama apie 
batus mąsto, juo mažiau juos pastebi ar netgi juo mažiau 
juos jaučia. Ji stovi, ji eina jais apsiavusi. Šitaip batai 
tikrai tarnauja. Šis reikmens vartojimo procesas mums 
turėtų atskleisti jo reikmeniškumą kaip tikrovę. 

Tuo tarpu, kol bendrais bruožais įsivaizduojame 
batų porą ar net apžiūrinėjame tiesiog gulinčių tuščių 
nenaudojamų batų atvaizdą, tol niekada nepatirsime, 
kas iš tiesų yra reikmens reikmeniškas buvimas. Iš van 
Gogho drobės mes niekaip negalime pasakyti, kur tie 
batai guli. Aplinkui šią valstietiškų batų porą nėra nie- 

ko, kas rodytų, kam jie galėtų būti naudojami ir kokiai 
aplinkai jie galėtų priklausyti — aplink juos tik neapi- 
brėžta erdvė. Nė grumstelio žemės, prilipusios nuo dir- 
vos arba nuo lauko kelio — nieko, kas kas bent jau ro- 
dytų, kad jie buvo naudojami. Valstietiškų batų pora ir 
nieko daugiau. Ir vis dėlto. 

Iš tamsaus numintų batų vidaus žvelgia darbo 
žingsnių nuovargis. Grubus ir tvirtas batų sunkumas 
pritvinkęs lėto ėjimo ištvermės, ėjimo per tolyn nusi- 
driekiančias visiškai vienodas lauko vagas, virš kurių 
siaučia žvarbus vėjas. Batų oda sugėrė dirvos drėgmę ir 
sodrumą. Po padais spraudžiasi vakarėjančio lauko ke- 
lio vienatvė. Batuose virpa nebylus žemės šauksmas, jos 
tyli nokstančių grūdų dovana ir nesuvokiamas jos kuk- 
lumas nykiuose žiemos laukų pūdymuose. Per šį reik- 
menį į mus prabyla sutūrėta aimana, kai nežinia, ar pa- 
kaks duonos, ir bežodis džiaugsmas vėl įveikus vargus, 
ir virpulys prieš būsimą gimimą, ir šiurpas, atsidūrus 
mirties akivaizdoje. Žemei priklauso šis reikmuo ir vals- 
tietės pasaulis jį saugo. Iš šios saugios priklausomybės 
pats reikmuo iškyla tam, kad pats savyje rymotų. 

Tačiau gali būti, kad visa tai matome tik žiūrėdami 
į batus, pavaizduotus paveiksle. Tuo tarpu valstietė batus 
tiesiog avi. O, jei šis avėjimas būtų toks paprastas! Kiek- 
vieną kartą, kai valstietė, stipriai, bet sveikai nuvargusi, 
nusiauna ir pastato batus, o vėliau, dar tamsoje, brekš- 
tant rytui, vėlei jų siekia, arba šventadieniais praeina pro 
juos, — tuomet ji visa tai žino be jokio stebėjimo ar svars- 


tymo. Taip, reikmens reikmeniškas buvimas glūdi jo 

tarnystėje, bet ši rymo reikmens esmiško buvimo pil- 
natvėje. Mes ją vadiname patikimumu ( Verlässlichkeit). 
Tokio patikimumo dėka valstietė per šį reikmenį įlei- 
džiama į tylintį žemės šauksmą (Zuryf); reikmens pa- 
tikimumo dėka ji pasitiki savuoju pasauliu. Pasaulis ir 
žemė priklauso jai ir tiems, kurie esti kartu su ja tuo pa- 
čiu kaip ir ji būdu, priklauso tik šitaip — reikmenyje. 
Sakome „tik šitaip“ ir suklystame; juk tik reikmens pa- 
tikimumas ir suteikia šiam paprastam (einfach) pasauliui 
jo saugų jaukumą (Geborgenheit), o žemei — jos nuola- 
tinio tvinksmo (Andrang) laisvę. 

Reikmeniškas reikmens buvimas, patikimumas lai- 
ko sutelkęs savyje visus daiktus pagal jų būdą ir erdvu- 
mą ( Weite). Mat reikmens tarnystė išplaukia tik iš jo pa- 
tikimumo esmės. Tarnystė pulsuoja patikimume ir be 
jo būtų niekas. Paskiras reikmuo suvartojamas ir nusi- 
dėvi; bet sykiu nusidėvi ir pats vartojimas — jis nudyla 
ir tampa įprastas. Taip reikmeniškas buvimas sunyksta 
ir tampa vien reikmeniu. Reikmeniško buvimo sunyki- 
mas yra tolydus patikimumo išnykimas. Šis išnykimas, 
iš kurio vartojimo daiktai įgyja aną nuobodžiai įkyrų 
įprastumą, dar kartą paliudija reikmeniško buvimo pir- 
mapradę esmę. Reikmens sudėvėtas įprastumas iškyla 
kaip vienintelė ir, atrodytų, išimtinai jam būdinga buvi- 
mo rūšis. Matome tik pliką reikmens tarnystę, kuri su- 
kuria regimybę, kad reikmens ištaka yra vien tik jo paga- 
minimas, įspaudžiant medžiagą į formą. Tačiau iš tikro 
reikmens buvimas reikmeniu kyla iš toliau. Medžiagos 
ir formos bei jųdviejų perskyros ištaka yra gilesnė. 

Savyje rymančio reikmens rimtis yra jo patikimu- 
mas. Tik ši rimtis ir leidžia mums pamatyti, kas daiktas 
iš tiesų yra. Tačiau mes dar nieko nežinome apie tai, ko 
pirmiausia ieškojome, — apie daikto daiktiškumą. Juo 
labiau nežinome to vienintelio dalyko, kurio iš tikro ir 
ieškome — nieko nežinome apie kūrinio kaip meno kū- 
rinio kūriniškumą. 

O gal vis dėlto nejučia, tarsi atsitiktinai, apie to kū- 
rinio buvimą kūriniu jau šį tą patyrėme? 

Reikmens reikmenišką buvimą jau atradome. Ta- 
čiau kaip? Ne aprašinėdami ir aiškindami priešais mus 
padėtus tikrus batus, ne pateikdami ataskaitą apie batų 
gaminimo procesą ir ne stebėdami, kaip vienur ar kitur 
batai iš tikro naudojami, o atsidūrę priešais van Gogh'o 
drobę. Ji prabilo. Būdami kūrinio artumoje, mes staiga 
atsidūrėme kažkur kitur, negu paprastai esame įpratę būti. 

Meno kūrinys mums pasakė, kas iš tiesų yra toks 
reikmuo kaip batai. Didžiausia saviapgaulė būtų ma- 
nyti, kad tai tik mūsų aprašymas, kaip tam tikras sub- 
jektyvus veiksmas, šitaip viską pavaizdavo ir po to įdėjo 
į reikmenį. Jei čia kas ir abejotina, tai tik tai, kad kūri- 
nio artumoje patyrėme pernelyg mažai, ir kad šią patir- 
tį pernelyg grubiai ir pernelyg tiesmukiškai išsakėme. 
Tačiau svarbiausia yra tai, kad, kitaip nei iš pradžių ga- 
lėjo pasirodyti, kūrinys mums nebuvo vien priemonė, 
padedanti lengviau įsivaizduoti, kas yra reikmuo. Vei- 
kiau tik per kūrinį ir tik kūrinyje reikmeniškas reik- 
mens buvimas pasireiškė būtent kaip jis pats. 

Kas gi čia atsitinka? Kas dedasi kūrinyje? ( Was ist 

im Werk am Werkì Van Gogh'o drobė yra atvertis to, 
kas iš tiesų yra reikmuo — valstietiškų batų pora. Šis 
buvinys išnyra į savojo buvimo nepaslėptį. Buvinio ne- 
paslėptį graikai vadino dn Dei. Mes sakome „tiesa“, 
ir, sakydami šį žodį, ne itin susimąstome. Kai kūrinyje 
įvyksta buvinio atsivėrimas į tai, kas buvinys yra ir kaip 
jis yra, jame įsikuria tiesos vyksmas. 

Meno kūrinyje buvinio tiesa įsteigia save į kūrinį. 
„Įsteigti“ šiuo atveju reiškia: save pa-statyti (zum Stehen 
bringen). Tam tikras buvinys, kaip antai valstietiškų batų 
pora, kūrinyje ima stovėti savo buvimo šviesoje. Buvinio 
buvimas patenka į savo švytėjimo pastovumą. 

Tad meno esmė būtų tokia: buvinio tiesos įsistei- 
gimas-į-kūrinį. Bet juk ligi šiol menas turėjo reikalų su 
tuo, kas gražu, ir su grožiu, o ne su tiesa. Tie menai, ku- 
rie pateikia gražius, t. y. dailius, kūrinius (visai kitaip ne- 
gu taikomieji menai, kurie gamina reikmenis), vadinami 
dailiaisiais menais. Dailiajame mene dailus yra ne me- 
nas — jis taip vadinamas tik todėl, kad patiekia grožį. 
Tuo tarpu tiesa priklauso logikai. Na, o grožis patikėtas 
estetikai. 

O gal drauge su teiginiu, jog menas yra tiesos įsi- 
steigimas-į-kūrinį, gali atgyti sėkmingai nugalėta nuo- 
monė, esą menas — tai tikrovės mėgdžiojimas ir atvaiZ- 
davimas? Beje, tam tikros esamybės (des Vorbandenen), 
reprodukavimas (Wiedergabe) reikalauja, kad repro- 
dukcija atitiktų tą buvinį, būtų juo matuojama, t. y. 
reikalauja adaeguatio, kaip sakė Viduramžiai, arba 
6uotwotę, kaip sakė jau Aristotelis. Buvinio atitikimas 

nuo seno laikomas tiesos esme. Tačiau ar tuomet mes 
manome, kad minėtoje van Gogh'o drobėje yra perpieš- 
ta kokia nors tikrai esanti valstietiškų batų pora ir kad 
ši drobė yra kūrinys todėl, kad jis nutapytas pakankamai 
tiksliai? Nejaugi manome, jog tapybos darbas perima 
iš tikrovės atvaizdą ir perkelia jį į meninės... produkcijos 
produktą? Jokiu būdu. 

Tad kūrinyje turime reikalą ne su kokio nors esa- 
mo atskiro buvinio reprodukcija, o su reprodukcija ben- 
drosios daiktų esmės. Tačiau kur ir kaip tuomet yra ši 
bendroji esmė, kad meno kūriniai ją atitinka? Kokią ir 
kokio daikto esmę turėtų tuomet atitikti graikų šven- 
tykla? Kas gi galėtų teigti tokį neįmanomą dalyką, esą 
statinyje atvaizduojama (werde dargestellt) šventyklos 
idėja? Ir vis dėlto tokiame kūrinyje, jei tik tai yra kūri- 
nys, tiesa yra įsteigta į kūrinį. Arba prisiminkime Höl- 
derlino himną „Reinas“. Kas yra ta išankstinė duotybė 
ir kaip ji poetui yra duota, kad jis galėtų ją eilėraštyje re- 
produkuoti? Galbūt šio himno ir panašių į jį eilėraščių 
atvėju, mintis apie atvaizdavimo santykį tarp to, kas jau 
tikra, ir meno kūrinio yra akivaizdžiai bergždžia, tačiau 
tokio pobūdžio kūrinys, kaip C. F. Meyerio eilėraštis 
„Romos fontanas“, atrodytų, geriausiai patvirtina nuo- 
monę, jog meno kūrinys vis dėlto atvaizduoja: 


Čiurkšlė čiurlena, sklidina 
Taurė nuo marmuro kraštų 
Lyg marškom srūva tekina 
Į antrą taurę. Bet kartu 

Ir ši antroji juk antai 

Į trečią plūsta lyg versmė. 
Jos duoda imdamos, ir tai — 
Rimties tėkmė.* 

Vis dėlto tai nėra nei poezijos priemonėmis at- 
vaizduotas tikrai esantis fontanas, nei perteikta bendroji 
Romos fontanų esmė. Bet tiesa į kūrinį įsteigta. Kokia 
gi tiesa vyksta kūrinyje? Ar tiesa apskritai gali vykti 
(geschehen) ir, vadinasi, būti istoriška (geschichtlich)? Juk 
sakoma, kad tiesa yra kažkas belaikiška ir antlaikiška. 

Mes ieškome meno kūrinio tikrovės, kad joje tikrai 
atrastume kūrinyje viešpataujantį meną. Kaip matėme, 
greičiausiai kūrinyje aptinkama tikrenybė (das Wirk- 
liche) yra daiktiškasis jo pamatas. Kad šį daiktiškumą 
(das Dingliche) užčiuoptume, nepakanka iš tradicijos pe- 
rimtų daikto sampratų; mat jos pačios prasilenkia su 
daikuškumo (das Dinghafie) esme. Vyraujanti daikto sam- 
prata, pagal kurią daiktas suprantamas kaip suformuota 
medžiaga, yra nusižiūrėta ne nuo daikto, o nuo reikmens 
esmės. Taip pat paaiškėjo, kad jau nuo seno reikmeniš- 
kas buvimas įtvirtino savo savitą pirmenybę aiškinant 
buvinį. Ši ligi šiol dar atskirai neapmąstyta reikmeniško 
buvimo pirmenybė mums buvo užuomina (Wink), jog 
klausimą apie reikmeniškumą reikia kelti iš naujo, tačiau 
vengiant paplitusių interpretacijų. 

Į klausimą, kas yra reikmuo, leidome atsakyti kū- 


* Orig: C. F. Meyer. Der römische Brunnen. Iš vokiečių k. 
vertė Antanas Gailius. 

riniui. Sykiu į dienos šviesą iškilo ir tai, kas kūrinyje de- 
dasi (ón Werk am Werk ist): tai buvinio atsivėrimas sa- 
vajame buvime, tai tiesos vyksmas (Geschebnis). Bet jei 
kūrinio tikrovės negalima apibrėžti niekaip kitaip, tik 
nurodant, kas kūrinyje dedasi, tai kaipgi tuomet įma- 
noma įgyvendinti mūsų sumanymą — aptikti tikrą kūri- 
nį jo tikrovėje? Mes klaidžiojome, kol tikėjomės atrasti 
kūrinio tikrovę kaip jo daiktiškąjį pamatą. Ir štai atsi- 
dūrėme priešais keistą mūsų apmąstymų išvadą (jei ją 
apskritai galima vadinti išvada). Paaiškėjo du dalykai. 

Pirma: priemonės, kuriomis kūrinyje galėtume ap- 
tikti tai, kas daiktiška, negali būti tik vyraujančios daikto 
sampratos — jų nepakanka. 

Antra: tai, ką norėjome tokiu būdu užčiuopti kaip 
artimiausią kūrinio tikrovę, būtent — daiktiškasis jo pa- 
matas, kaip tik taip, kaip mes tikėjomės kūrinyje jį at- 
rasti, kūriniui nepriklauso. 

Kai tik bandome kūrinyje jį įžvelgti, nejučiomis 
imame traktuoti kūrinį kaip reikmenį, kuriame dar pri- 
pažįstame esant tam tikrą antstatą, turintį talpinti tai, 
kas meniška. Tačiau kūrinys nėra reikmuo, papildomai 
aprūpintas dar ir iš išorės jam priklijuota estetine verte. 
Kūrinys toks nėra, lygiai taip pat kaip vien-daiktas nė- 
ra reikmuo, stokojantis to, kas iš tikro būdinga reikme- 
niui: tarnystės ir pagamintumo (Anfertigung). 

Mūsų klausimo apie kūrinį kėlimas išmuštas iš 
vėžių — mat klausėme ne apie kūrinį, o pusiau apie daik- 
tą, pusiau apie reikmenį. Tačiau ne mes pirmi ėmėme 
tą klausimą šitaip kelti. Taip klausimą kelia estetika. Bū- 

dą, kuriuo ji iš kalno traktuoja meno kūrinį, valdingai 
nulemia iš tradicijos paveldėta esinijos interpretacija. 
Tačiau svarbu ne tai, kad šis įprastas klausimo kėlimo 
būdas išmuštas iš vėžių. Mums labiau rūpi tai, kad pir- 
mąkart žvilgsniui atsiveria tai, jog kūrinio kūrinišku- 
mas, reikmens reikmeniškumas ir daikto daiktiškumas 
priartėja prie mūsų tik tada, kai mąstome buvinio bu- 
vimą. O tam būtina, kad pirmiausia sugriūtų savaime 
suprantamumo užkardos ir kad būtų atidėtos į šalį 
visiems žinomos tariamos sąvokos. Kaip tik todėl turė- 
jome eiti aplinkkeliu. Bet jis sykiu mus atveda į kelią, 
galintį nuvesti prie kūrinio daiktiškumo apibrėžties. 
Kūriniui būdingo daiktiškumo nederėtų nuneigti; tik 
tiek, kad šį daiktiškumą, kuris juk priklauso jau kūrinio 
kūriniškam buvimui, reikėtų mąstyti kūriniškumo 
požiūriu. O jei taip, tai kelias į daiktišką kūrinio tik- 
rovės apibrėžimą veda ne per daiktą kūrinio link, o per 
kūrinį daikto link. 

Meno kūrinys savitu būdu atveria buvinio buvimą. 
Kūrinyje vyksta šis atsivėrimas, t. y. at-slėpimas, t. y. bu- 
vinio tiesa. Meno kūrinyje buvinio tiesa įsteigiama į 
kūrinį. Menas yra tiesos-įsisteigimas-kūrinyje. Kas gi 
yra pati tiesa, jeigu ji tarpais įvyksta kaip menas? Kas gi 
yra šis jos įsisteigimas-į-kūrinį? 


Kūrinys ir tiesa 


Meno kūrinio ištaka yra menas. Tačiau kas yra menas? 
Tikrove menas tampa kūrinyje. Todėl pirmiausia ieš- 

kosime kūrinio tikrovės. Kas ji tokia? Meno kūriniai 
nuolat rodo (tiesa, visiškai skirtingais būdais) daiktiš- 
kumą. Bandymas užčiuopti šį daiktišką kūrinio pobūdį 
įprastomis daikto sąvokomis buvo nesėkmingas. Ir ne 
tik todėl, kad šios daikto sąvokos daiktiškumo nesu- 
griebia, bet ir todėl, kad, klausdami apie kūrinio daik- 
tiškąjį pamatą, kūrinį įspraudžiame į tam tikrą išankstinį 
apmatą ( Vorgriff), kuriuo patys užtveriame sau praėjimą 
kūrinio kūriniško buvimo link. Apie kūrinio daiktiš- 
kumą neįmanoma nieko sužinoti tol, kol aiškiai nepa- 
sirodo gryna kūrinio savy-stovėsena (/nsichsteben). 

Tačiau ar būna kada nors pasiekiamas kūrinys pats 
savaime? Kad pavyktų šitai padaryti, reikėtų išvaduoti 
kūrinį iš bet kokių santykių su tuo, kas nėra jis pats, ir 
tada palikti jį vieną rymoti sau ir savyje. Tačiau juk į tai 
nukreiptas ir giliausias menininko sumanymas — išlais- 
vinti kūrinį vardan jo grynos savy-pačiame-stovėsenos 
(Insichselbststehen). Būtent didžiajame mene, o čia juk 
kalbama tik apie tokį, menininkas, palyginti su kūriniu, 
lieka kažkas nereikšminga, beveik kaip savo kūryba pats 
save naikinantis praėjimas (Durchgang), skirtas kūrinio 
atėjimui (Hervorgang). 

Juk būtent šitaip kūriniai patys stovi ar kabo mu- 
ziejuose bei parodose. Tačiau ar šitaip būdami patys 
savaime jie tikrai yra kaip kūriniai, kurie patys yra, — o 
gal jie čia yra ne daugiau negu meno pramonės objek- 
tai? Kūriniai tokiu būdu prieinami ir viešam, ir indivi- 
dualiam estetiniam mėgavimuisi. Oficialios įstaigos pe- 
rima kūrinių priežiūrą bei jų išlaikymą. Meno žinovai 

bei meno vertintojai imasi darbo. Meno prekiautojai 
rūpinasi rinka. Meno istorijos tyrinėtojai paverčia kūri- 
nį mokslo objektu. Bet ar šioje daugialypėje sumaištyje 
dar sutinkame pačius kūrinius? 

„Eginiečiai“ Miuncheno muziejuje, geriausias kri- 
tinis Sofoklio „Antigonės“ leidimas, kaip kūriniai — o 
jie juk yra kūriniai — išplėšti iš jiems būdingos buvojimo 
erdvės. Kad ir koks didelis būtų jų rangas ir jų poveikio 
galia, kad ir kokia gera būtų jų būklė, kokia patikima 
būtų jų interpretacija, perkėlimas į muziejų išrovė juos 
iš jų pasaulio. Bet ir tada, kai stengiamės tokį išrovimą 
atitaisyti arba jo išvengti, pavyzdžiui, aplankydami Pes- 
tumo šventyklą ten, kur ji stovi, ar Bambergo katedrą 
jos aikštėje, — net ir tokiais atvejais šių kūrinių pasaulis 
yra subyrėjęs. 

Išrovimo iš pasaulio ir pasaulio subyrėjimo niekada 
nebepavyks panaikinti. Kūriniai nebėra tas, kas jie buvo. 
Tiesa, jie patys, tie, kuriuos mes štai sutinkame, yra; 
tačiau jie yra buvusieji. Kaip buvusieji jie stovi priešais 
mus istorinio paveldo ir saugotinų dalykų srityje. Nuo 
šiol jie yra šitokie, priešais-stovintys objektai. Jų stovė- 
jimas-priešais, objektiškumas, nors ir yra ano ankstesnio 
jų stovėjimo-savyje pasekmė, nebėra pats jų stovėjimas- 
savyje. Iš šių objektų jis pabėgo. Visas meno verslas, kad 
ir koks intensyvus jis būtų, kad ir kaip stengtųsi viską 
daryti pačių kūrinių dėlei, visada turi reikalą tik su ob- 
jektišku kūrinių buvimu. Tačiau toks buvimas nėra jų 
kūriniškas buvimas. 

Bet ar kūrinys vis dar yra kūrinys tada, kai stovi 

anapus visų santykių? Argi kūriniui nebūdinga būti 
susaistytam? Be jokios abejonės; belieka tik paklausti, 
kokiais saitais. 

Kokiai sričiai kūrinys priklauso? Kūrinys, kaip 
kūrinys, priklauso vien tokiai sričiai, kuri pati jo dėka 
atsiveria. Nes kūrinio kūriniškas buvimas esti ir jis esti 
tik tokiame atsivėrime. Mes sakėme, kad kūrinio vyksme 
vyksta tiesos vyksmas. Nuoroda į van Gogh'o paveiks- 
lą bandyta tą vyksmą įvardyti. Žvelgiant į Šį paveikslą, 
iškilo klausimas, kas yra tiesa ir kaip tiesa gali vykti. 

Dabar klausimą apie tiesą keliame žvelgdami į kū- 
rinį. Kad priartėtume prie to, apie ką klausiame, svarbu 
tiesos vyksmą kūrinyje iš naujo padaryti matomą. Šiam 
bandymui tyčia pasirinktas kūrinys, nepriskiriamas prie 
vaizduojamojo meno. 

Statinys, graikų šventykla, nieko neatvaizduoja. Ji 
tiesiog stūkso tarp uolų įsprausto raižyto slėnio viduryje. 
Šventykla apgaubia dievo statulą ir leidžia jai šioje pa- 
slėptyje, atviros aikštės su kolonomis dėka, iškilti į šventą 
apibrėžtą erdvę. Šventyklos dėka dievas esti šventykloje. 
Pati savyje ši dievo esamybė yra tam tikros erdvės sklaida 
ir apsibrėžimas kaip šventos erdvės. Mat šventykla ir 
jos apibrėžta erdvė neišskysta neapibrėžtume. Vien tik 
šventykla-kūrinys suriša ir drauge suburia aplinkui save 
į viena visas tas trajektorijas bei sąsajas, kuriose gimimas 
ir mirtis, vargas ir palaima, pergalė ir gėda, išlikimas ir 
žlugimas suklosto žmogiškosios būtybės lemties pavi- 
dalą. Viešpataujančios šių atvirų santykių tolumos yra 
šios istoriškai veikiančios tautos pasaulis. Iš jų, tolių, ir 

juose ši tauta sugrįžta prie savęs, kad įvykdytų savo pa- 
skirtį, pašaukimą. 

Statinys rymo stovėdamas štai čia, ant uolos. Šis 
kūrinio rymojimas-ant semia iš uolos tamsą, būdingą 
jos nepaslankiai ir niekur nesiveržiančiai laikysenai. Sto- 
vėdamas štai čia, statinys sutramdo aplinkui save siau- 
čiančią audrą ir parodo pačią audrą esant jo galioje. 
Uolienos žvilgesys ir spindėjimas, regis, tik dėl saulės 
malonės, štai atveria regai dienos šviesą, dangaus tolį ir 
nakties tamsą. Nepajudinamas stūksojimas neregimą 
oro erdvę padaro regimą. Kūrinio nesudrebinamumas 
išstatytas priešais jūros potvynių antplūdžius ir savąja 
ramybe atskleidžia jų siautulį. Medis ir žolė, erelis ir 
jautis, gyvatė ir svirplys, savo atskirais-atskirtais pavi- 
dalais išnyra ir atsiveria regai kaip tokie, kokie jie yra. 
Šį išžengimą (Herauskommen) ir kilimą (Aufzeben), ir 
patį savaime, ir kaip visumą, senovėje graikai vadino 
úc. Sykiu púotç praskleisdama apšviečia (/žchtet) ir 
tai, į ką remiasi žmogaus kasdienis gyvenimas ir kuo 
žmogus jį pagrindžia. Mes tai vadiname žeme. Nuo to, 
ką čia šis žodis reiškia, reikėtų griežtai atskirti tiek su- 
neštos medžiagos masės vaizdinį, tiek vienos iš planetų 
astronominį pavadinimą. Žemė yra tai, kame kilimas 
paslepia visa, kas kyla (alles Aufgebende), ir paslepia kaip 
kylantįjį. Kylančiajame žemė esti kaip tai, kas slepia 
(Bergenda). 

Šventyklos kūrinys, stovėdama štai čia, atveria 
pasaulį ir drauge stato jį atgal ant žemės, kuri tik tokiu 
būdu ir iškyla kaip gimtoji žemė, ant kurios stovime 

(Grund). Tačiau niekada nebūna taip, kad žmonės ir 
gyvūnai, augalai ir daiktai buvotų ir būtų žinomi kaip 
nekintantys objektai, idant vėliau galėtų tapti tinkama 
aplinka šventyklai, kuri vieną dieną taip pat įžengtų į 
buvojimą ir stotųsi greta kitų esamybių. Prie to, kas yra, 
veikiau priartėjame tada, kai viską mąstome priešingai, 
žinoma, su sąlyga, kad dar prieš mąstydami esame pa- 
jegūs stebėti, kaip viskas į mus atsigręžia kitaip. Mat 
paprastas apvertimas, kai apverčiama tik dėl apvertimo, 
nieko neduoda. 

Tik šventykla savuoju stovėjimu-štai-čia suteikia 
daiktams jų regimumą (Gesicht), o žmonėms leidžia pa- 
matyti pačius save. Toks matymas būna atviras tol, kol 
kūrinys yra kūrinys, tol, kol dievas iš jo nepasitraukia. 
Taip yra ir su dievo statula, kurią jam aukoja žaidynių 
nugalėtojas. Tai nėra atvaizdas, skirtas tam, kad leng- 
viau būtų įsisąmoninti, kaip atrodo dievas; tai kūrinys, 
leidžiantis pačiam dievui buvoti — šitaip pats dievas yra. 
Lygiai taip pat yra ir su žodiniu kūriniu. Tragedijoje 
niekas nevaidinama ir nerodoma, — joje naujieji dievai 
kovoja su senaisiais. Žodinis kūrinys randasi iš tautos 
sakmės (Sagen), tačiau jis ne atpasakoja šią kovą, o per- 
keičia aną sakmę taip, kad kiekvienas esmiškas žodis 
šią kovą kovoja ir kovodamas verčia apsispręsti, kas yra 
šventa, o kas nešventa, kas didu, o kas menka, kas drą- 
su, o kas bailu, kas tauru, o kas niekinga, kas ponas, o 
kas — vergas (žr. Herakleito 19 fragmentą). 

Taigi kas yra kūrinio kūriniškas buvimas? Nenu- 
kreipdami žvilgsnio nuo to, ką dabar tik bendrais bruo- 

žais apmetėme, pirmiausia pasiaiškinkime du kūrinio 
esminius bruožus. Pradėsime nuo to, kas seniai žinoma, 
nuo to, kas kūriniškame buvime yra arčiausiai mūsų — 
nuo daiktiškumo, kuris yra mūsų įprasto santykiavimo 
( Verhalten) su kūriniu pagrindas. 

Kai kūrinys saugomas muziejuje arba nugabena- 
mas į parodą, tada dar sakoma, kad jis išstatomas (72 eine 
Ausstellung angebracht wird). Tačiau toks statymas (Auf- 
stellen) yra visiškai kas kita, negu pastatymas, su kuriuo 
turime reikalą, kai pastatomas pastatas arba kai pasta- 
toma (Errichtung) statula arba kai per šventę pastato- 
ma (Darstellen) tragedija. Toks pastatymas yra įsteigimas 
(Errichten) pašventimo ir pašlovinimo prasme. Pastaty- 
mas čia nebėra vien atgabenimas. Pašvęsti (we:ben) juk 
reiškia pašventinti (þeilígen) ta prasme, kad šventybė, 
pastatoma kaip kūrinys, atsiveria kaip tai, kas šventa, o 
dievas pašaukiamas į savo buvojimo atvirumą. Pašven- 
timas ( Weiþen) implikuoja šlovinimą (Rühmen) kaip 
Dievo garbės ( Wiirde) ir spindesio pagerbimą. Garbė ir 
spindesys yra ne savybės, šalia kurių ir už kurių dar stovi 
ir Dievas; garbėje, spindesyje Dievas esti. Šio spindesio 
atspindyje spindi, o tai reiškia, nušvinta tai, ką pava- 
dinome pasauliu. Statyti (er-richten) reiškia: atverti tai, 
kas stovi tiesiai (das Rechte), kaip tiesumą nurodantį ma- 
tą, kuris, kaip tai, kas esmiška, teikia nurodymus ( Wez- 
sungen). Tačiau kodėl kūrinio išstatymas yra pašven- 
čiantis-šlovinantis pastatymas (Eyrichtung)? Todėl, kad 
kūrinys to reikalauja savuoju kūrinišku buvimu. Bet 


kodėl ir kaip kūrinys reikalauja tokio išstatymo (Auf 

stellung)? Mat jis pats, dėl savo kūriniško buvimo, yra 
išstatantis. Ką gi kūrinys kaip kūrinys išstato? Iškilda- 
mas-savyje (/n-sich-aufragend ), kūrinys atveria pasaulį 
ir laiko jį, kai šis išlikdamas viešpatauja. 

Būti kūriniu, reiškia — pastatyti (aufstellen) pasaulį. 
Tačiau kas tai yra — pasaulis? Apie jį jau buvo užsiminta, 
kalbant apie šventyklą. Pasaulio esmę galima tik iš tolo 
parodyti einant tuo keliu, kuriuo dabar turime pasukti. 
Net šis nurodymas bus viso labo apsisaugojimas nuo 
to, kas iš pat pradžių galėtų suklaidinti į esmę žvelgiantį 
žvilgsnį. 

Pasaulis nėra vien suskaičiuojamų arba nesuskai- 
čiuojamų, pažįstamų ir nepažįstamų dalykų sankaupa. 
Bet pasaulis nėra ir vien įsivaizduoti rėmai, įrėminantys 
viso to, kas egzistuoja, sumą. Pasaulis pasaulėja ir jis yra 
labiau būnantis (¿st seiender) negu tai, kas užčiuopiama 
ir pajuntama, t. y. negu tai, kame mes tikimės esą kaip 
namie. Pasaulis niekada nėra objektas, kuris stovi prieš 
mus ir gali būti apžiūrinėjimas. Pasaulis yra tai, kas nie- 
kados nėra objektas, ir tam jo neobjektiškumui esame 
pavaldūs tol, kol mirties ir gimimo, laiminimo ir pra- 
keiksmo trajektorijos laiko mus nublokštus į buvimą. 
Kai priimami esminiai mūsų istorijos sprendimai, ku- 
riuos mes perėmėme ir užleidome, kurių nesupratome 
ir vėl iš naujo klausėme, tada pasaulis pasaulėja. Akmuo 
pasaulio neturi. Pasaulio neturi ir augalai bei gyvūnai; 
tačiau jie paklūsta aplinkos, į kurią yra panardinti, slė- 
piningam tvinksmui. O valstietė, priešingai, turi pasaulį, 
kadangi ji buvoja (aufhälð buvinio atvertyje. Reikmuo 

dėl savo reikmeniško patikimumo šiam jos pasauliui su- 
teikia savitą būtinumą bei artumą. Pasaulis atsiveria, 
todėl visi daiktai įgauna savo trukmę ir skubą, savo to- 
lumą ir artumą, savo erdvumą ir ankštumą. Pasaulėjimas 
sukaupia tą talpumą, kuriuo sukaupta dievų malonė 
išdovanoja save arba baigia save. Dievo neatvykimo 
pražūtis taip pat yra būdas, kuriuo pasaulis pasaulėja. 

Kadangi kūrinys yra kūrinys-veiksmas, jis įerdvina 
aną talpumą. Įerdvinti čia juoba reiškia: išlaisvinti lais- 
vus atvirumo plotus ir sutvarkyti šiuos laisvus plotus, 
juos susaistant. Šis sutvarkymas buvoja minėto staty- 
mo (errichten) dėka. Kūrinys kaip kūrinys išstato pasaulį. 
Kūrinys palaiko pasaulio atvirumą atvirą. Tačiau pa- 
saulio išstatymas yra tik vienas čia paminėtinas esminis 
kūrinio kūriniško buvimo matmuo. Kitą jam priklau- 
santį matmenį mes panašiu būdu mėginsime atskleisti, 
įsižiūrėdami į kūrinio paviršių. 

Jeigu kūrinys padarytas iš tam tikros medžiagos — 
akmens, medžio, bronzos, spalvos, kalbos, garso, — tuo- 
met sakoma, esą jis iš tos medžiagos pagamintas. Kūri- 
nys siekia būti išstatytas aukojančio-šlovinančio statymo 
(Errichtung) prasme, mat kūrinio kūriniškas buvimas 
yra pasaulio išstatymas. Tačiau tiek pat kiek minėtas iš- 
statymas reikalingas ir pagaminimas, kadangi kūrinio 
kūriniškas buvimas pats yra gaminantis arba kažką pri- 
statantis. Kūrinys kaip veiksmas savąja esme yra gami- 
nantis. Bet ką gi kūrinys gamina? Tai sužinosime tik 
tada, kai paseksime tai, kas paprastai vadinama kūrinių 
gaminimu, kas yra pačiame paviršiuje. 

Vienas iš buvimo kūriniu momentų yra pasaulio 
išstatymas (Aufstellung). Kas iš esmės yra ta kūrinio dalis, 
kuri vadinama darbo medžiaga, jei mąstome pasitelkda- 
mi tokią apibrėžtį? Reikmuo (jį nusako tarnystė ir nau- 
dingumas) pasiima tai, kas jį sudaro, medžiagą, į savąjį 
tarnavimą. Akmuo reikmens (pavyzdžiui, kirvio) gami- 
nimo procese yra panaudojamas ir sunaudojamas. Jis 
išnyksta reikmens tarnystėje. Medžiaga juo geresnė ir 
juo tinkamesnė, juo mažiau priešindamasi ji įsilieja į 
reikmens reikmenišką buvimą. Šventykla-kūrinys, ku- 
ris išstato pasaulį, kaip tik todėl, priešingai, neleidžia 
medžiagai išnykti, o priverčia ją pirmiausia pasirodyti, 
pasirodyti kūrinio pasaulio atvirume: uola laiko ir dun- 
kso, ir tik šitaip tampa uola; metalai žvilga ir žėri, spal- 
vos — švyti, garsas — skamba, žodis — yra sakomas. Visa 
tai pasirodo kūriniui pasitraukiant į akmens masyvumą 
bei sunkumą, į medžio tvirtumą bei lankstumą, į bron- 
zos kietumą ir žvilgesį, į spalvos švytėjimą ir tamsą, į 
garso skambesį ir į žodžio galią įvardyti. 

Tai, į ką kūrinys pasitraukia, ir tai, kas pasirodo 
dėl tokio pasitraukimo, — tai pavadinome žeme. Ji yra 
pasirodantis paslėptumas. Žemė yra niekur nesiver- 
žiantis, nuovargio nepatiriantis nepailstamumas. Ant 
žemės ir žemės link istoriškai būnantis žmogus tvarko 
savo kasdienį gyvenimą pasaulyje. Išstarydamas pasau- 
li, kūrinys pri-stato (berste//:) žemę. Pristatymą čia rei- 
kia suvokti tiesiogine žodžio prasme. Kūrinys iškelia ir 
laiko pačią žemę pasaulio atvirume. Kūrinys leidžia žemei 
būti žeme. 

Vis dėlto kodėl šis žemės pristatymas turi vykti 
taip, kad kūrinys į ją pasitraukia? Kas yra žemė, kad ji 
būtent tokiu būdu trokšta patekti į nepaslėptųį? Akmuo 
slegia ir šitaip skelbia savo sunkį. Tačiau, mus slėgdamas, 
šis sunkis drauge neleidžia į jį įsiskverbti. Jei pabandy- 
sime tai padaryti suskaldydami uolą, tai, suskaldyta į 
gabalus, ji niekada nebeparodys savo gelmės ir to, kas 
joje atsiveria. Tuojau pat akmuo vėl įtraukia save į tokį 
patį, jo gabalams būdingą slėgio ir masyvumo troškumą. 
Jei mėginsime patirti akmenį kitaip ir padėsime jį ant 
svarstyklių, tada jo sunkis virs tik svorio apskaičiavi- 
mu. Šis gal ir labai tikslus akmens apibūdinimas bus 
tik skaičius, o akmens savybė slėgti nuo mūsų pasislėps. 
Spalva švyti ir siekia tik švytėti. Jei mes, visiems su- 
prantamai įvertindami, išverčiame spalvos švytėjimą į 
virpesių skaičius, jos nebelieka. Ji pasirodo tik tada, kai 
lieka neatslėpta ir neišaiškinta. Šitaip žemė kiekvieną 
įsiskverbimą į ją priverčia sudužti į save pačią. Kiek- 
vienas tik skaičiavimu grindžiamas skverbimasis į ją 
virsta jos griovimu. Nors šis griovimas ir kuria viešpa- 
tavimo bei pažangos regimybę, pasirodydamas techni- 
kos mokslams būdingo gamtos suobjektinimo pavidalu, 
toks viešpatavimas, deja, tėra ketinimų bejėgiškumas. 
Atvirai nušvitusi kaip ji pati, žemė pasirodo tik tada, 
kai ji išsaugoma kaip esmiška neatskleidžiamybė, kuri 
vengia kiekvieno mėginimo ją atskleisti, nuolat laiky- 
dama save užsklęsta. Visi žemės daiktai, ir ji pati, visa 
ištisai, įsilieja į tarpusavio kaitos darną. Tačiau šis įsi- 
liejimas nėra susiliejimas. Čia srūva rymantis-savy 

atribojimo (des Ausgrenzens) srautas, kuris suteikia ribas 
kiekvieno esamojo esėjimui (Anwesen des Anwesenden). 
Todėl kiekvienam iš šių savy užsisklendžiančių daiktų 
būdingas tas pats savęs-nežinojimas. Žemė yra tai, kas 
esmiškai save-užsklendžia. Žemę pri-staryti (ber=stellen) 
reiškia: iškelti ją į atverųį kaip tai, kas save-savy-už- 
sklendžia. | 

Kūrinys šitaip pristato žemę todėl, kad jis pats 
pasitraukia į žemę. Zemei būdingas užsklęstumas visai 
nėra monotoniškas ir sustingęs buvimas po uždanga, — 
jis skleidžiasi nesuskaičiuojama daugybe paprastų 
(einfacher) būdų ir pavidalų. Tiesa, skulptorius naudoja 
akmenį taip, kaip savo būdu jį apdoroja ir mūrininkas. 
Bet skulptorius nesunaudoja akmens — taip būtų galima 
sakyti tik tada, kai kūrinys nepavyksta. Tapytojas, nors 
ir naudoja dažus, tačiau naudoja juos ne sunaudodamas, 
o taip, kad jie tik jo drobėje ir ima švytėti. Poetas taip 
pat naudoja žodį, bet ne taip, kaip paprastai tenka nau- 
doti žodžius kalbantiesiems bei rašantiesiems, o taip, 
kad žodis iš tiesų tampa žodžiu ir nedingsta. 

Apskritai kūrinyje iš esmės nėra nieko, kas būtų 
kūrinio medžiaga. Maža to, abejotina, ar, kai bandėme 
apibūdinti reikmens esmę ir tai, iš ko jis sudarytas, pa- 
vadinome medžiaga, jo, kaip reikmens, esmę nusakėme 
teisingai. 

Pasaulio išstatymas ir žemės pristatymas yra du 
kūrinio buvimo-kūriniu esmės matmenys. Tačiau jie 
neatskiriami vienas nuo kito kūriniško buvimo vie- 
novėje. Šios vienovės mes ir ieškome, kai apmąstome 

kūrinio savy-stovėjimą (/nszchsteben) ir kai bandome 
išsakyti aną uždarą ir atskirą jo savy-rymojimo rimtį. 

Įvardytais esmės matmenimis, jei jau tai yra kaž- 
kas įtikinama, mes kūrinyje veikiau išryškinome vyks- 
mą, bet jokiu būdu ne rimtį; nes kas yra rimtis, jei ne 
judesio priešybė? Ji, beje, nėra tokia priešybė, kuriai 
judėjimas būtų išoriškas, ji judėjimą jima į save. Tik 
tai, kas juda, gali rimti. Rimties būdas priklauso nuo 
judesio rūšies. Judesį suprantant tik kaip kūno per- 
kėlimą į kitą vietą, rimtis, žinoma, tėra tik pauzė tarp 
judesių. Tada, kai rimtis jima judesį, gali rastis tokia 
rimtis, kuri yra vidinis judesių surinkimas, taigi — aukš- 
čiausias judėjimas, jei tik, žinoma, kalbame apie judesio 
rūšį, reikalaujančią tokios rimties. Būtent tokios rūšies 
yra savyje rymančio kūrinio rimtis. Mes priartėjame prie 
tokios rimties, kai pavyksta vienu sykiu pagauti visus 
kūrinio buvimo vyksmo judesius. Klausiame: kokiu 
santykiu pačiame kūrinyje pasirodo pasaulio išstatymas 
ir žemės pristatymas? 

Pasaulis yra paprastų ir esmiškų apsisprendimų is- 
toriškos tautos likime savaime atviras tolimųjų trajekto- 
rijų atvirumas. Žemė yra niekur nesiveržiantis atsira- 
dimas to, kas nuolat save užsklendžia ir šitaip paslepia. 
Pasaulis ir žemė iš esmės vienas nuo kito skiriasi, bet 
niekada neatsiskiria. Pasaulis remiasi į žemę, o žemė sa- 
vuoju stūksojimu perskrodžia (dwrchragt) pasaulį. Bet 
pasaulio ir žemės santykis jokiu būdu nėra vien tuščia 
viena kitai abejingų priešpriešų vienovė. Remdamasis į 
žemę, pasaulis siekia ją iškelti virš jos pačios (#berhöhen). 

Kaip save atveriantis, jis nepakenčia nieko, kas būtų 
užsklęsta. Tačiau žemė, kaip slepianti, yra linkusi įtrauk- 
ti pasaulį į save ir jį savyje laikyti. 

Pasaulio ir žemės priešprieša yra ginčas. Mes per- 
nelyg lengvai iškreipiame ginčo esmę, nes jį sutapa- 
tiname su vaidu ar kivirču, todėl jį pažįstame tik kaip 
ardymą ir griovimą. Bet esmiško ginčo metu besiginči- 
jančios pusės viena kitą pakylėja savo esmės įtvirtinimo 
link. Tačiau esmės savęs įtvirtinimas niekada nėra su- 
stingimas atsitiktinėje būsenoje, jis yra savęs atidavimas 
slaptam savojo buvimo ištakų pirmapradiškumui. Ginče 
viena pusė iškelia kitą virš savęs pačios. Taip ginčas tam- 
pa vis aršesnis ir vis tikresnis, t. y. tampa tuo, kas jis ir 
yra. Juo labiau ginčas savo paties jėgomis pranoksta sa- 
ve patį, juo atkakliau kiekvienas besiginčijantis leidžia- 
si į vientiso priklausymo sau pačiam gelmę. Žemė negali 
išsiversti be pasaulio atvirumo, mat ji pati, kaip žemė, 
turi pasirodyti, parodydama išlaisvintą savo užsklęstumo 
siekį. Pasaulis savo ruožtu negali pleventi virš žemės, nes, 
būdamas viešpataujančia toluma ir bet kokio esmiško 
likimo trajektorija, jis turi grįsti save tuo, kas stabilu. 

Išstatydamas pasaulį ir pristatydamas žemę, kūri- 
nys tampa ginčo kurstymu. Tačiau ginčas įsiplieskia ne 
tam, kad kūrinys banaliu susitarimu ginčą numaldytų 
ar užbaigtų, bet tam, kad ginčas ir toliau būtų ginčas. 
Išstatydamas pasaulį ir pristatydamas žemę, kūrinys šį 
ginčą vykdo. Kūrinio kūriniškas buvimas yra ginčo tarp 
pasaulio ir žemės vyksmas. Ginčas pasiekia aukščiausią 
tašką, būdamas vientisas savo viduje, todėl ginčo vyksme 

vyksta kūrinio vienovė. Ginčo vyksmas yra nuolat save 
pranokstantis kūrinio judesių sutelkimas. Todėl ginčo 
vidujybėje glūdi savyje rymančio kūrinio rimties esmė. 

Tik imdami domėn štai šią kūrinio rimtį, mes 
įstengiame pamatyti, kas dedasi kūrinyje (was im Werk 
am Werk ist). Tai, kad meno kūrinyje įgyvendinama (žns 
Werk gesetzt) tiesa, ligi šiol vis dar buvo teigiama užbė- 
gant į priekį. Kokiu mastu kūrinio kūriniškame buvi- 
me vyksta tiesa? Dabar galime sakyti: kokiu mastu tiesa 
vyksta pasaulio ir žemės ginčo vyksme? Kas yra tiesa? 

Kokios menkos ir striukos mūsų žinios apie tiesos 
esmę, matyti iš to, kaip lengvabūdiškai mes vartojame 
šį pamatinį žodį. Kai sakome „tiesa“, dažniausiai turime 
omenyje vienokią arba kitokią tiesą. Tai reiškia — „kaž- 
kas teisinga“, „kažkas, kas iš tiesų yra“. Tai gali būti 
žinojimas, kurį išsakome teiginiu. Tačiau teisingu, tikru 
mes vadiname ne tik teiginį, bet ir kokį nors dalyką, — 
sakydami „tai iš tiesų auksas“, atskiriame auksą nuo to, 
kas tik atrodo kaip auksas. „Iš tiesų“ čia reiškia tą patį, 
ką ir nepadirbtas, tikras auksas. Ką gi čia reiškia kal- 
bėjimas apie kažką tikra? Tikru laikome iš tiesų būnan- 
tiji. Teisinga yra tai, kas atitinka tikra, o tikra tai, kas iš 
tiesų yra. Ratas ir vėl užsidaro. 

Ką reiškia „iš tiesų“? Tiesa yra šio „iš tiesų“ esmė. 
Ką turime omenyje, kai sakome „esmė“? Esme laiko- 
me tą bendrybę, į kurią jungiasi viskas, kas iš tiesų yra. 
Esmė pateikia save rūšine ar visuotine sąvoka, nurodan- 
čia vienį, vienodai tinkantį daugiui. Tačiau tokia vie- 
nodai-tinkanti esmė (esmė kaip essentia) yra tik ne-es- 

miška esmė. O kas gi yra esmiška ko nors esmė? Ma- 
tyt, ji rymo tame, kas buvinys iš tiesų yra. Tikra dalyko 
esmė nustato save iš savo tikro buvimo, iš konkretaus 
buvinio tiesos. Tačiau mes dabar ieškome ne esmės tie- 
sos, O tiesos esmės. Pasimato įdomi painiava. Bet ar tai 
tik įdomybė, tuščia žaidimo sąvokomis subtilybė? O 
gal tai — bedugnė? 

„Tiesa“ reiškia to, kas tikra, esmę. Mes mąstome 
šią esmę prisimindami graikišką žodį. Alm Dea reiškia 
buvinio nepaslėptųį. Bet ar tai jau tiesos esmės apibrė- 
žimas? Ar tik mes nesiūlome čia tiesiog vartoti kitą žo- 
dį — sakyti „nepaslėptis“ vietoj „tiesa“, ir ar šitaip ne- 
mėginame įrodyti, kad tai ir yra dalyko apibūdinimas? 
Žinoma, kol neperprasime, kas gi turi būti įvykę, kad 
taptų būtina tiesos esmę nusakyti žodžiu „nepaslėptis“, 
tol šitai ir bus tik žodžių pakeitimas. 

Ar dėl to būtina atnaujinti graikų filosofiją? Jokiu 
būdu. Atnaujinimas, net jei ši neįjmanomybė būtų įma- 
noma, mums nepadėtų; mat paslėptoji graikų filosofi- 
jos istorija nuo pat pradžios pasižymi tuo, kad nepaiso 
žodyje dMN9eta sušvintančios tiesos esmės ir vis labiau 
savo žinojimą bei sakymą apie tiesos esmę yra priversta 
perkelti į išvestinės tiesos esmės aptarinėjimus. Tiesos 
esmė kaip Mn 9ea tiek graikų mąstytojų, tiek vėlesnių 
filosofų liko neapmąstyta. Nepaslėptis mąstymui yra 
tai, kas graikiškajame štai-buvime yra giliausiai paslėp- 
ta, tačiau drauge ir tai, kas nuo seno apibrėžia bet kokį 
veiksnų buvojančiojo buvojimą. Tačiau kodėl nega- 
lėtume tenkintis ta tiesos esme, kuri mums per šimtus 

metų tapo artima? Dabar ir nuo seno tiesa reiškia paži- 
nimo ir jo dalyko atitikimą. Kad pažinimas ir pažintą 
dalyką suformuojantis bei išsakantis teiginys galėtų save 
palyginti su pačiu dalyku ir pirmiausia kad pats dalykas 
lengvai pasiduotų susiejamas su šiuo teiginiu, — pats da- 
lykas turi pasirodyti kaip toks. Kaip gi jis gali pasirody- 
ti, jeigu jis pats nepajėgia išnirti iš paslėpties, jeigu jis 
pats nestovi nepaslėptyje? Teiginys yra teisingas, jeigu 
jis pateisina save tuo, kas nepaslėpta, t. y. tuo, kas tik- 
ra. Teiginio tiesa absoliučiai visada yra tik toks teisin- 
gumas. Kritinės tiesos sąvokos, kurios nuo Descartes'o 
remiasi į tiesą kaip akivaizdumą, yra tik tiesos kaip tei- 
singumo apibrėžimo variacijos. Ši mums visiems žino- 
ma tiesos esmė, vaizdinio teisingumas, pasirodo visada 
kartu, ir drauge su tiesa kaip buvinio nepaslėptimi. 

Jei jau čia užčiuopėme tiesą kaip nepaslėptį, mums 
tai pavyko ne tik dėl paraidinio graikiško žodžio ver- 
timo. Mes nukreipėme dėmesį į tai, kas nepatirta ir ne- 
apmąstyta, tačiau šitas kas kartu pagrindžia mums gerai 
žinomą, todėl nudėvėtą tiesos kaip teisingumo esmę. 
Kartkartėmis teikiamasi pripažinti, jog tam, kad pagrįs- 
tume ir suprastume teiginio teisingumą (t. y. tiesą), tu- 
rėtume grįžti prie kažko, kas yra akivaizdu (offenbar ist). 
Tokios prielaidos iš tikrųjų nederėtų apeiti. Išvengti šios 
prielaidos išties neįmanoma. Kol taip kalbame ir gal- 
vojame, tol tiesą vis dar suprantame tik kaip teisingumą, 
beje, kaip tokį teisingumą, kuriam reikalinga prielaida, 
kurią mes patys — dangus žino, kaip ir kodėl — iškart ir 
padarome. 

Bet juk ne mes įsteigiame buvinio nepaslėptį kaip 
prielaidą, o buvinio nepaslėptis (buvimas) perkelia mus 
į tokį esėjimą ( Wesen), kad su savaisiais vaizdiniais mes 
visuomet jau esame įstatyti (eingesetzt) į nepaslėptį ir tik 
sekame jai iš paskos. Vienaip ar kitaip nepaslėpta jau turi 
būti ne tik tai, pagal ką pažinimas nustato savo kryptį, 
bet ir ištisa srítís, kurioje įmanomas šis „savo krypties 
nustatymas pagal kažką“, ir net tas, kuriam tampa aki- 
vaizdus teiginio ir dalyko atitikimas, — visa tai kaip vi- 
suma jau turi skleistis nepaslėptyje. Visi mūsų teisingi 
vaizdiniai būtų nieko neverti ir mes net negalėtume da- 
ryti prielaidos, jog akivaizdžiai esama kažko, į ką orien- 
tuojasi mūsų pažinimas, jeigu buvinio nepaslėptis ne- 
laikytų mūsų jau nukėlusi į tą properšą (Gelichtete), 
kurioje bet kuris buvinys išnyra mums priešais ir iš ku- 
rios jis pasitraukia atgal. 

Tačiau kaip tai atsitinka? Kokiu būdu vyksta tie- 
sa kaip nepaslėptis? Bet pirma reikėtų aiškiau pasakyti, 
kas yra pati ši nepaslėptis. 

Yra daiktai, yra žmonės, yra dovanos ir aukos, yra 
gyvūnai ir augalai, yra reikmuo ir kūrinys. Buvinys sto- 
vi buvime (steht im Sein). Buvimą perskiria pikta lemtis 
( Verhängnis), kuri, lyg slapta uždanga, atskiria tai, kas 
dieviška, nuo to, ko dievai nekenčia. Su daugeliu bu- 
vinijos dalykų žmogus nepajėgia susidoroti. Tik menka 
dalis tampa pažinta. Tai, kas pažinta, pažinta tik apy- 
tikriai; tai, kas padaryta — nepatikima. Buvinys niekada 
nėra — kaip lengvai gali pasirodyti — nei mūsų dirbinys 
(Gemichte), nei juo labiau mūsų vaizdinys. Jei šią visu- 

mą mintimis sutelktume į vienį (72 Eins), tai, atrodytų, 
suvoktume viską, kas tik apskritai yra, kad ir koks pri- 
mityvus bus tas mūsų suvokimas. 

Ir vis dėlto: virš visų buvinių, bet ne nuo jų šalin, 
o iš jų vidaus, vyksta dar ir Kita. Visos buvinijos kaip 
visumos viduje esti atvira vieta. Yra prošvaistė. Mąstant 
apie ją iš buvinio pusės, ji yra labiau būnanti negu bu- 
vinys. Šis atviras vidurys nėra apgaubtas buvinių; prie- 
šingai, švytintis vidurys pats supa visą buviniją kaip 
niekis, kurio mes beveik nepažįstame. 

Buvinys gali būti buvinys tik tada, kai įžengia į 
šios prošvaistės švytėjimą (das Gelichtete dieser Lichtung) 
ir išžengia iš jo. Tik ši prošvaistė mums, žmonėms, do- 
vanoja ir laiduoja tiek praėjimą buvinio, kuriuo patys 
nesame, link, tiek priėjimą prie buvinio, kuriuo esame 
patys. Del šios prošvaistės buvinys tam tikru ir nevie- 
nodu mastu yra nepaslėptas. Tačiau net paslėptas bu- 
vinys gali būti to švytėjimo erdvėje (žm Spielraum des 
Gelichbteten). Bet koks buvinys, ir tas, kuris pasitinka, ir 
tas, kuris pasitaiko, paiso šio keisto esamybės priešiš- 
kumo, sykiu nuolat pasitraukdamas į paslėptį. Proš- 
vaistė, į kurią buvinys įžengęs stovi, pat savaime sykiu 
yra ir slėptis ( Verbergung). O slėptis buvinyje viešpatauja 
dvejopai. 

Buvinys neprisileidžia mūsų, — mums prieinamas 
tik tas vienintelis ir iš pažiūros pats menkiausias dalykas, 
kurį mes greičiausiai aptinkame: apie buvinį galime 
pasakyti tik tiek, kad jis yra. Sleptis kaip neprisileidimas 


nėra pirmiausia (ir nėra vien tik) nuolatinė pažinimo ri- 

ba, — jis yra švytėjimo prošvaistės pradžia. Bet slėpties 
(o tai, žinoma, jau kitos rūšies slėptis) esama ir pačiame 
švytėjime. Buvinys užstoja buvinį, vienas užgožia kitą, 
anas meta šešėlį ant šito, per keletą nebesimato daugelio, 
atskira paneigia visa. Čia slėptis nėra anas paprastas ne- 
prieinamumas — buvinys nors ir pasirodo, tačiau patei- 
kia save kitokį, negu jis yra. 

Toks slėpimas (Verbergen) yra apsimetimas ( Vers- 
tellen). Jei buvinys neapsimestų buviniu, tai negalėtume 
nei dėl buvinio apsirikti, nei jo pražiopsoti, negalėtume 
nei pasiklysti, nei suklysti ir juoba visada tiksliai žinotu- 
me, ką darome. Tai, kad buvinys gali mus apgauti kaip 
regimybė, yra sąlyga to, kad mes galime apsigauti, o ne 
priešingai. 

Slėpimas ( Verbergung) gali būti neprisiledimas arba 
tik apsimetimas. Mes niekada nesame visai tikri, ar tas 
slėpimas yra viena, ar kita. Slėpimas pats save slepia ir 
maskuoja. Tai reiškia: atvira vieta buvinio viduje, proš- 
vaistė niekada nebūna stabili scena su nuolat pakelta 
uždanga, scena, kurioje vaidinamas buvinio vaidinimas. 
Veikiau jau prošvaistė vyksta tik kaip šis dvejopas slė- 
pimas. Buvinio nepaslėptis niekada nėra tik priešais 
esantis pastovus būvis. Tai — vyksmas. Nepaslėptis (tiesa) 
nėra nei dalykų, t. y. buvinio, savybė, nei teiginio savybė. 

Tikime, kad, apsupti artimiausių buvinių, esame 
kaip namie. Buvinys yra artimas, patikimas, jaukus. Ir 
vis dėlto prošvaistę persmelkia nuolatinis slėpimas 
dvilypiu — neprieinamumo ir apsimetimo — pavidalu. 
Viso, kas jauku, pats pagrindas nėra jaukus — yra ne- 

jaukus. Tiesos esmę, t. y. nepaslėptį, yra persmelkęs ir 
užvaldęs atsisakymas (Verweigerung). Šis atsisakymas 
nėra nei trūkumas, nei klaida, kaip būtų, jei tiesa būtų 
tiesiog gryna nepaslėptis, atsikračiusi bet kokių slėpi- 
nių. Jei tik pajėgtų, ji nebebūtų ji pati. Z7esos kaip ne- 
paslėpties esmei priklauso šis atsisakymas dvilypio slėpimo 
prasme. Tiesos esmė yra tokia, kad tiesa yra ne-tiesa. 
Taip sakome, idant visu, galbūt net trikdančiu griež- 
tumu nurodytumeme, kad nepaslėpties kaip prošvais- 
tes dalis yra atsisakymas kaip slėpimas. Teiginys „tiesos 
esmė yra ne-tiesa“ visai neturi reikšti, kad tiesos pagrin- 
das yra toks, jog ji yra melas (Falschheit). Lygiai taip 
pat šis teiginys nereiškia, jog tiesa niekada nėra ji pati, 
bet dialektiškai suprantant, ji visada yra ir savo pačios 
priešybė. 

Tiesa kaip ji pati esti (west) tik tuo mastu, kuriuo 
slepiantis atsisakymas kaip neprieinamumas atseikėja 
(zumessen) bet kokiai prošvaistei nuolatinį radimąsi, o 
kaip apsimetimas, bet kokiai prošvaistei atseikėja ne- 
palenkiamą suklydimo griežtumą. Slepiančiu atsisaky- 
mu pavadinome tą tiesos esmėje glūdinčią priešpriešą, 
kurią tiesos esmėje aptinkame tarp prošvaistės ir slėpi- 
mo. Jis yra pirmapradžio ginčo priešprieša. Tiesos esmė 
savyje pačioje yra pirmapradis ginčas, kuriame ginči- 
jamasi dėl ano atviro vidurio, kuriame buvinys įžengęs 
stovi ir iš kurio jis pasitraukia atgal į save patį. 

Tokia atvertis vyksta buvinio viduje. Jai būdingas 
esminis matmuo, kurį mes jau įvardijome. Atverčiai 
priklauso pasaulis ir žemė. Tačiau pasaulis nėra vien 


56 


MENO KŪRINIO IŠTAKA 


atvertis, atitinkanti prošvaistę, o žemė nėra užsklęstu- 
mas, tolygus slėpimui. Veikiau pasaulis yra prošvaistė, 
nušviečianti kryptis esminių nuorodų, kurioms paklūs- 
ta bet koks sprendimas. Tačiau kiekvienas sprendimas 
pagrįstas kažkuo, kas neįveikta, paslėpta, kas trikdo, — 
antraip jis niekada nebūtų sprendimas. Žemė nėra vien 
tai, kas užsklęsta, ji yra tai, kas iškyla kaip save užsklen- 
džiantis. Ir pasaulis, ir žemė savo esme savyje (72 sich) 
yra ir tie, kurie ginčijasi, ir tie, dėl kurių ginčijamasi. 
Tik kaip šitokie jie stoja į prošvaistės ir paslėpties ginčą. 

Žemė savuoju stūksojimu perskrodžia pasaulį 
(durchragt) tokiu mastu, o pasaulis tokiu mastu remia- 
si į žemę kaip pagrindą, kokiu mastu tiesa vyksta kaip 
prigimtinis ginčas tarp prošvaistės ir paslėpties. Tačiau 
kaipgi tiesa vyksta? Atsakome: ji vyksta nedaugeliu es- 
miškų būdų. Vienas iš būdų, kuriuo vyksta tiesa, yra 
kūrinio buvimas kūriniu. Išstarydamas pasaulį ir pri- 
statydamas žemę, kūrinys yra kova to ginčo, kuriame 
iškovojama visos buvinijos nepaslėptis, tiesa. 

Kai šventykla stovi štai čia, vyksta tiesa. Tai ne- 
reiškia, kad čia kažkas teisingai pateikiama arba per- 
teikiama (dargestellt und wiedergegeben), tai reiškia, kad 
visa buvinija atnešama į nepaslėptį ir joje laikoma. Lai- 
kyti pirmapradiškai reiškia: globoti. Van Gogh'o drobė- 
je vyksta tiesa. Tai nereiškia, kad čia koks nors esantis 
dalykas teisingai atvaizduotas, tai reiškia, kad reikmens 
(batų) reikmeniško buvimo atsivėrimo dėka visa buvi- 
nija — pasaulis ir žemė savo priešpriešos žaisme — patenka 
į nepaslėptį. 

Kūrinyje veikia tiesa, taigi ne tik tai, kažkas, kas 
tikrai-teisinga (ein Wahþres). Valstietiškus batus rodantis 
paveikslas, Romos fontaną bylojantis eilėraštis ne tik 
praneša, kas šis paskiras buvinys kaip toks yra (jeigu jie 
praneša), bet ir jų, paveikslo ir eilėraščio, dėka gali vykti 
nepaslėptis kaip tokia, santykyje su visa buvinija. Kuo 
paprasčiau ir esmingiau, pačia savo esme, iškyla mūsų 
akivaizdoje reikmuo-batai, kuo neprašmatnesnis ir pa- 
trauklesnis iškyla fontanas, tuo betarpiškiau ir patrauk- 
liau drauge su jais ima labiau būti visa buvinija. Šitaip 
apšviečiamas save slepiantis buvimas. Šitokia šviesa įlieja 
savo švytėjimą į kūrinį. Į kūrinį įlietas švytėjimas yra 
grožis. Grožis yra būdas, kuriuo tiesa esti kaip nepaslėptis. 

Dabar tiesos esmė tapo geriau suvokta keliais as- 
pektais. Dėl to galbūt šiek tiek paaiškėjo, kas dedasi 
kūrinyje. Tačiau dabar atsiskleidęs kūrinio kūriniškas 
buvimas vis dar nieko nesako apie artimiausiąją ir in- 
tensyviausiai patiriamą kūrinio tikrovę — apie kūrinio 
daiktiškumą. Kone atrodo, kad per išskirtinį ketinimą — 
paties kūrinio rymojimą savyje suvokti kuo gryniau — 
visiškai pražiopsojome, jog kūrinys visada yra kūrinys, 
o tai reiškia — padarinys, sukurtasis (ein Gewirktes). Ga- 
lima sakyti, kad tai, kuo kūrinys, kaip kūrinys, išsiskiria, 
yra jo sukurtas buvimas. Kūrinys yra sukurtas, o kūrimo 
veiksmas reikalauja tarpinės grandies, iš kurios ir kurio- 
je kuriama; todėl į kūrinį įsijungia ir minėtasis daiktiš- 
kumas. Tai nenuginčijama. Tačiau lieka neaišku, kaip 
kūrinys turi savo sukurtą buvimą? Tai galima nušviesti 


tik išsiaiškinus du dalykus: 

1. Ką čia reiškia sukurtumas ir kūrimas, ir kuo jie 
skiriasi nuo gaminimo ir pagamintumo)? 

2. Kokia yra paties kūrinio giliausia esmė, iš kurios 
tik ir galima nuspręsti, kiek kūriniui galima priskirti jo 
sukurtumą ir kiek šis sukurtumas nustato kūrinio bu- 
vimą-kūriniu? 

Kūrimo veiksmas, kūryba, čia apmąstoma santy- 
kyje su kūriniu. Kūrinio esmei priklauso tiesos vyksmas. 
Kūrybos esmę mes neseniai nustatėme iš jos santykio 
su tiesos esme kaip buvinio nepaslėptimi. Sukurtumo 
priklausymą kūriniui įmanoma nušviesti tik dar pirma- 
pradiškiau nušviečiant tiesos esmę. Taigi vėl grįžta klau- 
simas apie tiesą ir jos esmę. 

Jis turi grįžti, kadangi teiginys, esą kūrinyje tiesa 
įsigyvendina, negali likti paprasčiausias įtikinėjimas. 

Pagaliau turime paklausti iš esmės: kiek tiesos esmei 
būdinga slinktis prie tokių dalykų kaip kūrinys? Kas iš 
esmės yra tiesa, kad ji gali būti įgyvendinta arba, esant 
tam tikroms sąlygoms, net turi būti įgyvendinta, idant 
būtų kaip tiesa? Tiesos įgyvendinimą mes nustatėme 
esant meno esme. Paskutinysis klausimas skambėjo taip: 

Kas yra tiesa, kad ji gali vykti kaip menas ar net 
turi vykti kaip menas? Ar esama ir kiek esama meno? 


Tiesa ir menas 


Tiek meno, tiek menininko ištaka yra menas.. Ištaka 
yra esmės kilmė, esmės, kurioje esti buvinio buvimas. 
Kas yra menas? Jo esmės ieškome tikrame kūrinyje. Kū- 

rinio tikrovė apsibrėžė iš to, kas kūrinyje įgyvendina- 
ma, — iš tiesos vyksmo. Tokį vyksmą mąstome kaip 
pasaulio ir žemės ginčo kovą. Šios kovos sukauptame 
judėjime esti rimtis. Tai kūrinio savy-rymojimas. 

Kūrinyje veikia (am Werk ist) tiesos vyksmas. Ta- 
čiau tai, kas šitaip kuria, juk ir yra kūrinyje (ást im Werk). 
Vadinasi, tikras kūrinys čia jau iš anksto numatomas 
kaip ano vyksmo turėtojas. Todėl mums vėl iškyla klau- 
simas apie minėtą kokio nors konkretaus kūrinio daik- 
tiškumą. Pagaliau aišku bent jau tiek: kad ir kaip uoliai 
klausime apie kūrinio stovėjimą-savy, vis vien prasilenk- 
sime su jo tikrove tol, kol nesusiprasime traktuoti kūri- 
nio kaip tokio, kuris pats yra sukurtas (ein Gewirktes). 
Taip jį traktuoti turėtume pirmiausia, juk žodis „kū- 
rinys“ pasako, kad kažkas sukurta, padaryta.*Kūrinio 
kūriniškumas yra jo sukurtumas — tai, kad jis sukurtas 
menininko. Gali keistai atrodyti, kad šį pirmutiniausią 
ir viską paaiškinantį kūrinio apibūdinimą tik dabar 
įvardijome. 

Kūrinio sukurtumas tampa akivaizdus tik žvelgiant 
į kūrybos procesą. Paties svarstomo dalyko verčiami tu- 
rėtume susiprasti ir pamėginti perprasti menininko veik- 
lą, kad šitaip aptiktume meno kūrinio ištaką. Siekis 
kūrinio kūrinišką buvimą apibrėžti remiantis grynai juo 
pačiu pasirodė esąs neįgyvendinamas. 

Dabar, traukdamiesi nuo kūrinio ir sukdami kū- 
rybos esmės link, turėtume neužmiršti to, kas buvo pa- 
sakyta, pirma, apie paveikslą su nutapytais valstietiškais 
batais, antra, — apie graikų šventyklą. 

Kūrybą mąstome kaip kažko padarymą. Tačiau 
reikmens pagaminimas taip pat yra kažko padarymas. 
Kaip žinia, amatas, rankų darbas (keistas kalbos žais- 
mas) nesukuria jokių kūrinių net ir tada, kai amatinin- 
kišką produkciją, reikmenį prireikus priešiname fabri- 
ko produkcijai. Tad kuo skiriasi padarymas kaip kūryba 
nuo padarymo-gamybos? Pagal žodžių skambesį visai 
nesunku atsieti kūrinių kūrimą ir gaminių gaminimą, 
bet daug sunkiau atsekti kiekvieno iš šių dviejų pada- 
rymo būdų būdingus esmiškus bruožus. Iš pirmo žvilgs- 
nio ir puodžiai, ir skulptoriai, ir dailidės, ir tapytojai 
dirbdami elgiasi vienodai. Kūrinio kūrimas savaime 
reikalauja amatininkiško darbo. Didieji menininkai la- 
biausiai vertina amatininkišką meistrystę. Pirmiausia 
jie reikalauja uoliai puoselėti šią meistrystę, kai ji jau vi- 
siškai įvaldyta. Labiausiai jie rūpinasi nuolat atnaujinti 
savo amatininkiškus gebėjimus. Gana dažnai nurodoma 
į tai, kad graikai, kurie šį tą suprato apie meno kūrinius, 
ir amatui, ir menui įvardyti vartojo tą patį žodį TEXY, 
o amatininką ir menininką vadino tuo pačiu vardu 
TEYVLTNG. 

Todėl atrodo, kad patogiausia kūrybos esmę 
apibrėžti pagal jos amatininkiškąją pusę. Bet kaip tik 
nuoroda į tai, kaip graikai, įvardydami savąją dalyko 
patirtį, vartojo kalbą, turėtų mus priversti susimąstyti. 
Kad ir kokia paprasta ir aiški būtų nuoroda į graikišką 
papratimą amatą ir meną įvardyti tuo pačiu žodžiu 
TėXVI, ji netiksli ir paviršutiniška. Mat TėxvN nereiškia 
nei amato, nei Meno, nei galiausiai to, kas yra techniš- 

ka dabartine prasme, — šiuo žodžiu niekada nebuvo 
vadinama kokia nors praktinės veiklos rūšis. 

Žodis téyvy veikiau reiškia žinojimo būdą. Žinoti, 
reiškia — būti mačiusiam plačiąja žodžio „matyti“ pras- 
me — suvokti buvojantįjį kaip būtent tokį. Graikiškajam 
mąstymui žinojimo esmė yra dMnOeLa, t. y. buvinio 
at-slėpimas. Aaea teikia ir valdo bet kokią laiky- 
seną buvinio atžvilgiu. Todėl tėxvn, arba graikiškai 
patirtas žinojimas, yra buvinio padarymas, nes TÉXYN 
buvojantįjį kaip tokį perkelia 75 paslėpties čionai, ir 
perkelia į jo matymosi nepaslėptį; TėxvN niekada ne- 
reiškia darymo darbo. 

Menininkas ne todėl yra teyvitng, kad jis dar ir 
amatininkas, o todėl, kad ir kūrinių gaminimas, kaip 
jų iš-statymas; ir gaminių gamyba vyksta kaip minėtas 
perkėlimas į nepaslėptį, t. y. kaip padarymas, kuris 
pirmiausia ir leidžia buviniui ateiti čionai iš jo matymo- 
si į jo buvojimą. Bet visa tai vyksta savaime tarpstančios 
ir atsirandančios buvinijos — guotę — viduje. Meno 
įvardijimas žodžiu Tėxvn jokiu būdu neliudija to, kad 
patirti, kas yra menininko darbas, galima iš amatinin- 
kiško darbo. Tai, kas, žvelgiant į kūrinio kūrimą, atrodo 
kaip amatininkiška gamyba, yra kitokio pobūdžio. Šis 
darbas nustatomas ir sustyguojamas pagal kūrybos esmę 
ir lieka su pastarąja tvirtai susietas. 

Tai kuo gi turėtume vadovautis, jei ne amatu, kai 
mąstome kūrybos esmę? Kuo gi kitu, jei ne tuo, kas 
turėtų būti sukurta — kūriniu? Kūrinys tampa tikras 
kūrybinio atlikimo metu, vadinasi, nuo šio atlikimo 

priklauso jo tikrovė, tačiau, nepaisant to, kūrybos esmė 
apibrėžiama pagal kūrinio esmę. Net jei kūrinio sukur- 
tumas yra susijęs su kūryba, ir sukurtumas, ir kūryba 
vis dėlto turi būti apibrėžiami pagal kūrinio kūrinišką- 
jį buvimą. Dabar jau mūsų nebestebins tai, kodėl nuo 
pat pradžių ir tiek ilgai domėjomės tik kūriniu ir tik 
paskiausiai atsigręžėme į sukurtumą. Jei sukurtumas ši- 
taip esmiškai priklauso kūriniui — ką ir girdime žodžio 
„kūrinys“ skambesyje — tuomet visa tai, kas ligi šiol buvo 
apibrėžiama kaip kūrinio kūriniškasis buvimas, turė- 
tume pamėginti suprasti dar esmiškiau. 

Atsižvelgdami į esminę kūrinio aprėžų, kurią 
mums pavyko aptikti (o pagal ją kūrinyje vyksta tiesos 
vyksmas), kūrybą galime apibūdinti kaip išleidimą į tai, 
kas išgauta (Hervorgebenlassen in ein Hervorgebrachtes). 
Kūrinio kūriniškas tapsmas yra būdas, kuriuo tampa ir 
vyksta tiesa. Šio tapsmo ir vyksmo esmėje viskas ir glūdi. 
Tačiau kas yra tiesa, kad jai privalu vykti kaip tik tame, 
kas sukurta? Kokiu mastu tiesa iš paties savo esmės pa- 
grindo stiepiasi kūrinio link? Ar galima tai suprasti iš 
anksčiau atskleistos tiesos esmės? 

Tiesa yra ne-tiesa, kadangi jai priklauso to, kas dar- 
ne-atslėpta kaip slėpimo kilmės vieta. Ne-paslėptyje 
kaip tiesoje esti ir kitas „ne-“ — antrasis dvigubo neigi- 
mo „ne-“.- Tiesa kaip tokia esti prošvaistės ir dvigubos 
paslėpties priešstatos pavidalu. Tiesa yra pirmapradis 
ginčas, kurio metu ginčijamasi dėl atvirumo — atvirumo 
(das Offene), į kurį įžengęs stovi ir iš kurio pasitraukia 
visa, kas pasirodo kaip buvinys, ir visa, kas vengia pa- 

sirodyti kaip buvinys. Nesvarbu, kada ir kaip šis ginčas 
įsiplieskia ir vyksta, per jį abi besiginčijančios pusės, 
prošvaistė ir paslėptis, išsiskiria. Šitaip joms ginčijantis 
atsiranda ginčo erdvės atvirumas. Šio atvirumo atvertis, 
t. y. tiesa, gali būti tai, kas ji yra, būtent — s7 atvertis, tik 
tada ir tik tuo mastu, kai ir kuriuo mastu ji įsitaiso savo 
atvirume. Todėl tame atvirume būtinai turi būti koks 
nors buvinys, kuriame atvertis įgauna savo stovį ir pa- 
stovumą. Kadangi atvertis užima atvirumą, ji jį laiko at- 
virą ir prieinamą. Steigtį ir įsikūrimą visur čia mąstome 
pagal graikiškąją žodžio 9eo014 prasmę, kuri nurodo pa- 
statymą (Aufstellen) nepaslėptyje. 

Su nuoroda į tai, kad atvertis įsitaiso atvirume, mąs- 
tymas paliečia sritį, kuri čia kol kas negali būti išplėtota. 
Tebūnie pastebėta tik tiek: dėl to, kad buvinio nepas- 
lėpties esmė kažkuriuo būdu priklauso pačiam buvimui 
(plg. Sein und Zeit, § 44), šis dėl savo esmės sudaro 
galimybę atsirasti atverties žaismės erdvei („Štai proš- 
vaistei) ir pateikia šią erdvę kaip tokią, į kurią bet kuris 
buvinys iškyla savitu būdu. 

Tiesa vyksta tik įsikurdindama į per ją pačią 
atsiveriantį ginčą ir erdvę, kurioje šis ginčas vyksta.» Tiesa 
yra prošvaistės ir paslėpties priešstata, todėl jai priklauso 
tai, kas Čia pavadinta įsikurdinimu. Tačiau iki įsikur- 
dindama tiesa nebūna savaime esanti kažkur žvaigždėse, 
kad vėliau ją būtų galima nuleisti kur nors į buvinį. Tai 
neįmanoma vien todėl, kad tik buvinio atvertis suteikia 
galimybę — tokio kur nors ir vietos, kurią buvojantysis 
užima, galimybę.-Atverties prošvaistė ir įsikurdinimas 

atvirume neatskiriami. Jie abu yra ta pati viena tiesos vyks- 
mo esmė.“Tiesa daugybe įvairių būdų vyksta istorijoje. 

Esminis būdas, kuriuo tiesa įsitaiso jos dėka atsi- 
vėrusiame buvinyje, yra tiesos įsigyvendinimas. Kitas 
būdas, kuriuo tiesa esti, yra valstybės kūrimo darbas. 
Dar kitas būdas, kaip tiesa nušvinta, yra artuma to, kuris 
visiškai nėra buvinys, bet yra labiausiai būnantis iš vi- 
sos buvinijos. Dar kitas būdas, kuriuo tiesa save grindžia, 
yra esmiška auka. Dar kitas būdas, kuriuo tiesa tampa, 
yra mąstytojo klausimas, kuris, būdamas buvimo mąs- 
tymas, įvardija buvimą jo klaustinumo požiūriu. Moks- 
las, priešingai, nėra pirmapradis tiesos vyksmas, jis yra 
jau atviros tiesos srities plėtimas, — plėtimas aiškinant 
ir pagrindžiant tai, kas tame plote, kurį tiesa apima, 
pasirodo esą galimai ar būtinai teisinga. Tais atvejais, 
kai (ir tiek, kiek) mokslas, pranokdamas tai, kas teisin- 
ga, artėja prie tiesos, t. y. prie esmiškos buvinio kaip 
tokio atodangos, — tada (ir tiek) jis yra filosofija. 

Įsikurti buvinyje ir tik šitaip tapti tiesa — tai pri- 
klauso tiesos esmei, todėl tiesos esmei būdinga trauka 
kūrinio link- išskirtinė tiesos galimybė pačiai būti esan- 
čia buvinio viduje. 

Tiesos įsikurdinimas kūrinyje yra patiekimas (Her- 
vorbringen) tokio buvinio, kokio iki šiol dar nebuvo ir 
kokio vėliau niekada nebebus. Patiekimas buvinį pa- 
stato atvirume tokiu būdu, kad tas, kuris turi būti pa- 
tiektas (das zu Bringende), nušviečia atvirumo, į kurį jis 
patenka, atvertį. Kai patiekimas savitai tiekia buvinio 
atvertį, tiesą, tada tai, kas patiekta, yra kūrinys. Toks 

patiekimas yra kūryba. Kaip šis teikimas (Bringen), jis 
veikiau yra gavimas (Empfangen) ir išėmimas, būnant 
santykyje su nepaslėptimi. Kas gi tuomet yra sukurtu- 
mas? Paaiškinsime tai dviem svarbiomis apibrėžtimis. 

Tiesa krypsta į kūrinį. Tiesa esti tik kaip prošvaistės 
ir paslėpties ginčas pasaulio ir žemės priešstatoje. Kaip 
šis pasaulio ir žemės ginčas, tiesa trokšta būti nukreip- 
ta į kūrinį. Specialiai tam patiekiamame buvinyje ginčas 
ne panaikinamas ir ne vien įkurdinamas buvinyje, o šiuo 
buviniu atveriamas. Todėl šis buvinys turi turėti savyje 
pagrindinius ginčo bruožus. Šiame ginče kovoja pasau- 
lio ir žemės vienybė. Pasaulis atsiveria, todėl jis verčia 
istorišką žmoniją apsispręsti dėl pergalės ar pralaimėji- 
mo, palaimos ar prakeikimo, valdžios ar vergijos. Pate- 
kantis pasaulis iškelia į dienos šviesą tai, dėl ko dar neap- 
sispręsta, tai, kam dar nėra mato, ir šitaip atveria paslėptą 
mato ir apsisprendimo būtinybę. 

Kai pasaulis atsiveria, žemė ima stūksoti. Ji pasi- 
rodo kaip visų dalykų pamatas, kaip tai, kas savo dėsnyje 
paslėpta ir visada savy užsklęsta. Pasaulis reikalauja sa- 


vų apsisprendimų ir savo mato, pasaulio dėka buvinys 
patenka į pasaulio trajektorijų atvirumą. Tačiau žemė, 
savuoju stūksojimu viską ant savęs laikydama, siekia 
likti užsklęsta ir viską patiki savajam įstatymui. Ginčas 
nėra įtrūkis, toks kaip paprasčiausias plyšys uoloje; 
ginčas yra kiekvieno besiginčijančių priklausomybės- 
sau-pačiam gelmė. Toks įtrūkis įtraukia abu priešgy- 
niaujančius į jų vienybės pradžią, kuri yra jų vieningas 
pagrindas. Toks įtrūkis yra schema (Grundriss). Jis yra 

brėžinys, kuriuo nužymėtos buvinio prošvaistės iškilimo 
pagrindinės kryptys. Šis įtrūkis neleidžia priešpriešoms 
atitrūkti vienai nuo kitos, jis sujungia mato ir ribų prie- 
šingumą į vieningą piešinį. 

Tiesa, kuri yra ginčas, įsikuria patiekiamame bu- 
vinyje tik taip, kad ginčas šiame buvinyje atveria, t. y. 
pats buvinys pasidaro įtrūkęs. Įtrūkis yra vieningas 
piešinio ir schemos, pjūvio ir kontūrų piešinys. Tačiau 
tiesa įsikuria buvinyje tokiu būdu, kad šis užima tiesos 
atvirumą. Bet šis užėmimas gali vykti tik taip, kad tas, 
kas patiekiama, t. y. įtrūkio žymė, patiki save užsidaran- 
čiajam ir kylančiajam atvertyje. Įtrūkis turi pasitraukti 
į slegiantį akmens sunkumą, į nebylų medžio tvirtumą, 
į sodrią spalvų kaitrą. Žemė įsiima šį įtrūkį, todėl įtrūkis 
yra pri-statomas atvirume (wird in das Offene ber-gestelli) 
ir šitaip jis įstatomas, t. y. įdedamas į tai, kas kyla at- 
virume kaip kažkas, kas save užsklendžia ir apsaugo. 

trūkio žyme paverstas, šitaip įtrauktas atgal į žemę 
ir tokiu būdu įtvirtintas ginčas yra pavidalas. Kūrinio 
sukurtumas reiškia: tiesa yra įtvirtinta pavidale.' Pavi- 
dalas yra saitų sistema, kuria įtrūkis save susaisto. Su- 
saistytas įtrūkis yra tiesos švytėjimo vėžės. Tai, kas čia 
vadinama pavidalu, reikia mąstyti pagal aną statymą ir 
są-statą (Ge-stell ), kuriuo esti kūrinys tada, kai jis save 
iš-stato ir pri-stato. 

Kūrinio kūrimo metu ginčas kaip įtrūkis turi būti 
įstatomas atgal į žemę, o pati žemė, kaip tai, kas save 
užsklendžia, turi būti išstatoma ir panaudojama. Tačiau 
toks panaudojimas ne naudoja ir sunaudoja žemę kaip 

medžiagą; jis ją kaip tik išlaisvina, padarydamas ją ja 
pačia. Toks žemės panaudojimas yra darbavimasis su ja 
(Werken mit ihr), nors išoriškai jis panašus į amatinin- 
kišką medžiagos panaudojimą. Todėl atsiranda regi- 
mybė, kad kūrinio kūrimas yra dar ir amatininkiška 
veikla. Toks jis niekada nebūna. Tačiau jis visada lieka 
žemės panaudojimas, įtvirtinantis tiesą pavidale. Reik- 
mens gaminimas, priešingai, niekada nėra betarpiškas 
tiesos vyksmo išgavimas. Reikmuo yra pagamintas, reiš- 
kia — medžiaga yra suformuota, ir būtent taip, kad yra 
paruošta vartojimui. Reikmuo pagamintas, reiškia — 
reikmuo esti nebe savyje pačiame, jis yra atleistas, kad 
atsiduotų savajai tarnystei. 

Visai kitaip kūrinio sukurtumas. Tai paaiškėja iš 
antrojo apibūdinimo, kuris tebus čia pateiktas. 

Reikmens pagamintumas ir kūrinio sukurtumas 
sutampa tuo, kad jie yra buvimas kažkuo patiektu 
(Hervorgebrachtsein).! Tačiau kūrinio sukurtumas, kitaip 
negu kiekvienas kitas patiekimas ir padarymas, ypa- 
tingas tuo, kad yra kartu įkurtas į tai, kas sukurta Tačiau 
ar lygiai taip negalėtume pasakyti apie viską, kas pada- 
ryta, ir apie viską, kas yra kažkaip atsiradę? Kiekvienam 
padarytam dalykui įduotas kartu ir jo buvimas padarytu. 
Žinoma, kad taip yra, tačiau kūrinyje buvimas-sukurtu 
yra įkurtas į sukurtąjį dalyką taip, kad savitai dunkso iš 
jo, to šitaip padarytojo. Kadangi šitaip yra, mes galime 
ir buvimą sukurtu patirti iš kūrinio. 

Tai, kad sukurtumas atsiskleidžia iš kūrinio, dar 
nereiškia, jog kūrinyje turi matytis, kad jis padarytas 

didžio menininko. Tai, kas sukurta, neturi būti meist- 
ro gebėjimų liudijimas, o gebantysis jo dėka neturi bū- 
ti išaukštintas viešam pripažinimu. Ne X. N. fecit turi 
būti pagarsinta, o paprastas factum est turi būti iškeltas 
į atvirumą kūrinyje: tai, kad buvinio nepaslėptis čia įvy- 
ko ir kaip tai, kas įvyko, vyksta dabar; tai, kad šitoks 
kūrinys yra, o ne, kaip galėtų būti, nėra. Postūmis tam, 
kad šis kūrinys yra kaip šis kūrinys, ir tai, kad šio ne- 
matomo postūmio būta, yra kūrinio rymojimo-savyje 
pastovumas. Kai menininkas, kūrinio atsiradimo pro- 
cesas ir aplinkybės nežinomos, šis postūmis, šis sukur- 
tojo buvimo „kad“ kreipiasi į mus iš kūrinio pačiu gry- 
niausiu būdu. 

+ Žinia, nuo kiekvieno panaudojamo ar vartojamo 
reikmens neatsiejama tai, „kad“ jis yra pagamintas. 
Tačiau šis „kad“ neišžengia iš reikmens, jis pradingsta 
tarnystėje. Kuo patogesnis reikmuo, tuo mažiau krenta 
į akį tai, kad, pavyzdžiui, šis plaktukas yra toks; tuo bū- 
dingiau reikmuo laikosi savo reikmeniškame buvime. 
Apskritai mes pajėgiame pastebėti kiekvieno esančiojo 
buvimą; bet jį pastebime tik tam, kad tuojau pat pa- 
mirštume (tai būdinga viskam, kas įprasta). Bet juk kas 
yra įprasčiau, negu tai, kad buvinys yra? Kūrinio atve- 
ju yra priešingai: tai, kad jis kaip toks yra — neįprasta. 
Jo sukurtumo įvykis ne vien tiesiog virpėdamas ataidi 
kūrinyje — įvykio būvis — kad kūrinys esti kaip šitas kū- 
rinys — bloškia kūrinį priešais save ir laiko jį nublokštą 
jo paties išorėje. Kuo esmiškiau kūrinys atsiveria, tuo 
labiau švyti unikalumas to, kad jis yra, o ne, pavyzdžiui, 

kad nėra. Kuo esmiškiau ši medžiaga atsiveria (725 Offene 
kommt), tuo svetimesnis ir vienišesnis tampa kūrinys. 
Patiekti kūrinį, reiškia pateikti šį „kad jis yra 

Klausimas apie kūrinio sukurtumą mus turėtų pri- 
artinti prie kūrinio kūriniškumo, taigi ir prie jo tikrovės. 
Sukurtumas išsiskleidė kaip ginčo įtvirtinimas per įtrū- 
kį į pavidalą. Be to, pats sukurtumas įkurtas į kūrinį ir 
stovi gręždamasis į atvirumą kaip tylus ano „kad“ po- 
stūmis. Tačiau ir šiuo sukurtumu kūrinio tikrovė dar 
neišsemta. Galbūt priešingai, kaip tik dabar, pažvelgę į 
kūrinio sukurtumo esmę, tampame pajėgūs žengti žings- 
nį, į kurį krypo viskas, kas lig šiol buvo pasakyta. 

Kuo vienišesnis stovi savy kūrinys, įtvirtintas į pa- 
vidalą, kuo švariau jis, rodos, nutraukia visus saitus su 
žmogumi, tuo paprasčiau postūmis, kad šis kūrinys yra, 
įžengia į atvertį ir tuo esmiškiau susiduriama su ne- 
jaukumu, apverčiančiu tai, kas atrodė jauku. Tačiau šis 
daugialypis postūmis yra neprievartingas; nes kuo šva- 
riau pats kūrinys yra pastūmėtas į per save patį atvertą 
buvinio atvertį, tuo paprasčiau jis įstumia mus į šią at- 
vertį ir kartu išstumia mus iš įprastumo. Leistis įstumia- 
miems reiškia nusigręžti nuo įprastų santykių su pasau- 
liu ir žeme ir nuo šios akimirkos visus įprastus darbus 
ir vertinimus, žinias ir požiūrius užgniaužti savy, kad 
būtų įmanoma užsibūti kūrinyje vykstančioje tiesoje. 
Tik šio užsibuvimo užtęstumas (die Verbaltenbeit dieses 
Verweilens) leidžia tam, kas sukurta, būti kūriniu — tuo, 
kas jis ir yra. Šį leidimą kūriniui būti kūriniu vadiname 
kūrinio išsaugojimu. Tik tokiam išsaugojimui atiduo- 

da save kūrinys savo sukurtume kaip tikras, o dabar tai 
reiškia — kaip kūriniškai esamasis. 

Kūrinys apskritai nėra įmanomas, jei jis nėra su- 
kurtas, jam esmiškai reikalingas kuriantysis, tačiau lygiai 
taip sukurtasis dalykas negali tapti esančiu savo jėgo- 
mis — be tų, kurie jį išsaugo. 

Bet jeigu kūrinys neranda išsaugančiųjų, neranda 
jų betarpiškai taip, kad jie atsilieptų į kūrinyje vykstančią 
tiesą, tada jokiu būdu nereiškia, kad kūrinys yra kūrinys 
ir be tų, kurie jį išsaugo ir jo neužmiršta. Kūrinys visa- 
da, jei jau tai yra kūrinys, lieka susijęs su saugančiaisiais, 
net (ir ypač) tada, kai jis tik laukia išsaugančiųjų, kai šau- 
kiasi ir tikisi jų apsilankymo jo tiesoje. Net ir užmarštis, 
kurioje kūrinys gali prasmegti, nėra niekas; ji yra išsau- 
gojimas. Ji minta kūriniu. Kūrinį išsaugoti reiškia stovė- 
ti kūrinyje vykstančioje buvinio atvertyje. Išsaugojimo 
atkaklumas yra žinojimas. Tačiau žinojimas nėra tiesiog 
kažko pažinojimas ir įsivaizdavimas. Tas, kas tikrai žino 
buvinį, žino, ko jis nori buvinio viduje. 

Tai, kas čia pavadinta norėjimu, nėra nei norėjimas, 
kuris tik ir panaudoja žinojimą, nei norėjimas, kuris, 
užbėgdamas už akių, tą žinojimą užbaigia. Tai norė- 
jimas, suprantamas iš „Buvime ir laike“ išskleistos pa- 
matinės mąstymo patirties. Žinojimas, kuris lieka no- 
rėjimas, ir norėjimas, kuris lieka žinojimas, yra ekstatinis 
egzistuojančio žmogaus savęs-įleidimas į buvimo ne- 
paslėptį. „Buvime ir laike“ apmąstomas at-si-darymas 
yra ne galutinio sprendimo pobūdį turintis subjekto 
veiksmas, bet štai-buvimo atsivėrimas iš buvinio užsi- 


71 


MARTIN HEIDEGGER 


sklendimo į buvimo arvertį. Žmogus egzistuodamas ne 
eina iš vidaus į išorę, o egzistencijos esmė yra išoriškas 
stovėjimas viduje, buvimas esmiškai atskirtu, kas bū- 
dinga buvinio prošvaistei. Nei anksčiau įvardytoje kū- 
ryboje, nei dabar įvardytame norėjime nemąstoma apie 
tokio subjekto, kuris save patį iškelia sau kaip tikslą ir 
stengiasi jį pasiekti, darbus (Leisten) ar veiklą. 

Norėjimas yra blaivus egzistuojančio žengimo-ana- 
pus-savęs atsi-vėrimo ryžtas. Toks žengimas-ana-pus- 
savęs atiduoda save buvinio atverčiai kaip tokiai, kuri 
įdėta į kūrinio veiksmą. Taip atkaklus stovėjimas virsta 
dėsniu. Kūrinio išsaugojimas, kaip žinojimas, yra blai- 
vus atkaklumas kūrinyje vykstančios tiesos nejaukume. 

Šis žinojimas, kuris kaip norėjimas apsigyvena kū- 
rinio tiesoje ir tik todėl išlieka žinojimas, neišima kū- 
rinio iš jo savy-stovėjimo, nenustumia jo į paprasčiau- 
sių išgyvenimų sferą ir nepažemina kūrinio — neprimeta 
jam tik išgyvenimų žadintojo vaidmens. Kūrinio išsau- 
gojimas neatriboja žmonių vienas nuo kito pagal jų iš- 
gyvenimus, jis įtraukia juos į bendrą priklausymą kūri- 
nyje vykstančiai tiesai ir taip grindžia jų buvimą-kartu 
ir buvimą-vienas-kitam kaip istorišką štai-buvimo ra- 
dimąsi iš santykio su nepaslėptimi. Galiausiai žinojimas 
kaip išsaugojimo būdas visai nepanašus į aną vien besi- 
mėgaujantį nusimanymą apie kūrinio formaliąją pusę, 
apie jo kokybę bei žavesį. Žinojimas kaip pamatymas 
yra ryžtingumas (Eniscbiedensein); tai stovėjimas stovė- 
jimas ginče, kurį kūrinys suleido į įtrūkį. 

Kūrinio teisingo išsaugojimo būdas sukuriamas ir 

iš anksto nužymimas tik kartu su kūriniu. Išsaugojimas 
vyksta įvairiose žinojimo pakopose, kurių kiekvienai bū- 
dingas savitas plotis, pastovumas ir aiškumas. Jei kūri- 
niai pateikiami paprasčiausiam meniniam mėgavimuisi, 
tai dar neįrodo, kad jie išsaugomi kaip kūriniai. 

Kai tik minėtas postūmis į ne-jaukumą pasiekia 
įprastumo ir išmanymo sritį, kūrinys pakliūva į meno 
verslą. Tada net rūpestingas kūrinių paveldo saugojimas, 
mokslininkų mėginimai jį susigrąžinti nebepasiekia pa- 
ties kūriniško buvimo, jiems prieinamas tik kūriniško 
buvimo prisiminimas. Tačiau ir šis gali kūriniui pasiūlyti 
pozicijas, jų dėka jis prisideda suteikiant istorijai pavi- 
dalą. Ypatingiausia kūrinio tikrovė, priešingai, tik tada 
tampa veiksni, kai kūrinys išsaugomas tiesoje, vykstan- 
čioje savęs pačios dėka. 

Kūrinio tikrovės pagrindiniai bruožai nustatomi 
pagal kūriniško buvimo esmę. Dabar vėl galime grįžti 
prie pradinio klausimo: kaipgi anas kūriniui būdingas 
daiktiškumas, kuris turi laiduoti kūrinio betarpišką tik- 
rovę? O yra taip, kad mes dabar jau nebekeliame klau- 
simo apie daiktiškumą kūrinyje; nes kol apie jį klau- 
siame, tol kūrinį suprantame tuoj pat ir iš anksto kaip 
konkretų objektą — tai, kas mums po ranka ir prieš mus. 
Šitaip klausiant mūsų atskaitos taškas niekada nėra 
kūrinys, atskaitos taškas esame mes patys. Mes patys — 
tokie, kurie ne leidžiame kūriniui būti kūriniu, o vei- 
kiau dedame jį priešais kaip objektą, kuris mumyse turi 
sužadinti kažkokias būsenas. 

Tai, kas objektu laikomame kūrinyje atrodo taip, 

kaip daiktiškumas visiems žinomos daikto sąvokos 
prasme, iš paties kūrinio (nelaikant jo objektu) patiria- 
ma kaip kūrinio žemiškumas. Žemė stūkso kūrinyje 
todėl, kad kūrinys esti kaip toks, kuriame veikia tiesa, 
ir todėl, kad tiesa esti tik įsikurdindama į buvinį. Žemė, 
kaip tokia, kuri esmiškai save užsklendžia, labiausiai 
priešinasi atvirumo atverčiai, tad šitaip atvirumas randa 
savo nuolatinio stovio vietą, kurioje turi būti įtvirtintas 
pavidalas. 

Ar tai reiškia, kad visai nebuvo būtina kelti klau- 
simo apie daikto daiktiškumą? Jokiu būdu. Nors iš daik- 
tiškumo neįmanoma nustatyti kūriniškumo, tačiau iš 
to, ką žinome apie kūrinio kūriniškumą, klausimą apie 
daikto daiktiškumą galima nukreipti teisingu keliu. O 
tai ne taip jau mažai, jei prisiminsime, kad anie nuo 
seno žinomi mąstymo būdai užpuola daikto daiktišku- 
mą ir paverčia dominuojančiu tą visos buvinijos aiški- 
nimą, kuris vienodai aplaidžiai elgiasi ir su reikmens, ir 
su kūrinio esme; šis aiškinimas trukdo pamatyti pirma- 
pradę tiesos esmę. 

Nustatyti daikto daiktiškumą nepavyksta nei su- 
telkiant dėmesį į savybių turėtoją, nei į juslinių duočių 
įvairovę, kuri yra ir vienovė, nei į įsivaizduojamą me- 
džiagos-formos junginį, kuris nusižiūrėtas nuo reikme- 
niškumo. Matą ir patikimumą garantuojantis išanksti- 
nis žvilgsnis, aiškinant daikto daiktiškumą, turi krypti 
į daikto priklausomybę žemei. Žemės, kuri yra niekur 
nesiveržianti ir save užsklendžianti (Sicbverscbliessende) 
nešėja, esmė atsiskleidžia tik jos skverbimusi į pasaulį, 

jų dviejų priešstata. Šis ginčas įtvirtintas kūrinio pavida- 
le ir šiuo pavidalu atsiveria. Tai, ką galima pasakyti apie 
reikmenį, — kad reikmens reikmeniškumą pirmiausia, 
ypač patiriame kūrinio pagalba, — pasakytina ir apie daik- 
to daiktiškumą. Apie daiktiškumą žinome netiesiogiai, 
o jei ką ir žinome, tai tik neapibrėžtai, taigi esame rei- 
kalingi kūrinio — vadinasi, kūrinio kūriniškas buvimas 
yra tiesos vyksmas, kūrinio kūriniškame buvime vyksta 
buvinio atsivėrimas. 

Tačiau galiausiai juk galėtumėm atsikirsti — ar tuo- 
met kūrinys savo ruožtu, dar prieš tai, kai buvo sukurtas 
(ir vardan jo), neturi būti susietas su žemės daiktais, su 
gamta, jei jau jis turi daiktiškumą veiksmingai pastūmėti 
į atvirumą? Vienas žmogus, kuris turėjo tai žinoti, Alb- 
rechtas Düreris, pasakė šiuos garsius žodžius: „Nes iš 
tikrųjų menas slypi gamtoje, kas jį gali iš jos ištraukti, 
tas jį turi“. Ištraukti čia reiškia iškelti įtrūkio kontūrą ir 
nubrėžti jį braižikliu braižymo lentoje. Bet mes nedel- 
sdami klausiame priešingai: kaip įmanoma įtrūkį, jeigu 
jis kaip įtrūkis, o tai yra — jeigu jis pirma kaip mato ir 
mato nebuvimo ginčas kūrybiniu sumanymu nebuvo iš- 
keltas į atvirumą? Aišku, jog įtrūkis, matas ir riba slypi 
gamtoje, taip pat su jais susijusi galimybė juos pateikti 
štai čia, — ši galimybė yra menas. Bet lygiai taip aišku, 
kad šis gamtoje menas atsiveria tik kūrinio dėka, nes 
menas pirmapradiškai slypi kūrinyje. 

Uolios kūrinio tikrovės paieškos turi paruošti pa- 
grindą tam, kad atrastume meną ir jo esmę tikrajame kū- 
rinyje. Pirmiausia turime grąžinti pamatą klausimui apie 

meno esmę ir būdui, kuriuo galime apie meną ką nors 
žinoti. Atsakymas į klausimą apie meno esmę kaip ir visi 
tikri atsakymai yra tik ilgos klausimo žingsnių sekos už- 
baigimas paskutiniuoju žingsniu. Kiekvienas atsakymas 
turi tik tiek atsakymo jėgos, kiek jis įsišaknijęs klausime. 
Kūrinio tikrovė, patiriama iš kūrinio kūriniško bu- 
vimo, pasidarė ne tik aiškesnė, bet ir esmiškai turtinges- 
nė. Kūrinio sukurtumo dalis esmiškai yra ir kuriantieji, 
ir išsaugantieji. Tačiau kūrinys yra tai, kas sukuria ga- 
limybę būti tiems, kurie kuria, jų esmės požiūriu, ir tai, 
kas pačia savo esme šaukiasi išsaugančiųjų. Vadinasi, jei 
menas yra kūrinio ištaka, jis leidžia kūrinio esmėje iškilti 
tiems, kurie veikdami per kūrinį esmiškai vienas kitam 
priklauso — kuriantysis ir kūrinį išsaugantysis. Tačiau 
kas yra pats menas, jeigu jį pagrįstai vadiname ištaka? 
Kūrinyje veikia (ist am Werk) tiesos vyksmas ir vei- 
kia kūrinišku būdu. Tuo remdamiesi jau anksčiau api- 
brėžėme meno esmę kaip tiesos įkurdinimą kūrinyje. Vis 
dėlto šis apibrėžimas yra sąmoningai dviprasmiškas. Jis 
teigia: menas yra įsikuriančios tiesos įtvirtinimas pavi- 
dale. Tai vyksta kūrybos, kuri yra buvinio nepaslėpties 
patiekimas, metu. Tačiau įkurdinimas-į-veiksmą kartu 
reiškia, kad kūriniškas buvimas paverčiamas eiga ir vyks- 
mu. Kūriniškas buvimas vyksta kaip išsaugojimas. Taigi 
menas yra kuriantis tiesos išsaugojimas kūrinyje. Vadi- 
nasi, menas yra tiesos tapsmas ir vyksmas. Vadinasi, tiesa 
iškyla iš nieko? Na taip, jeigu sakant „niekas“ turimas 
omenyje paprasčiausias buvinio „ne“, o buvinys įsivaiz- 
duojamas kaip koks nors įprastai esantis priešais dalykas, 

kuris atsiranda ir patraukia dėmesį dėl to, kad kūrinys 
kaip vien menamai tikras buvinys stovi štai čia. Tiesos 
niekada neįmanoma nuskaityti nuo to, kas yra po ranka, 
ir nuo to, kas įprasta. Veikiau jau atverties atsivėrimas 
ir buvinio prošvaistė vyksta tik tokiu būdu, kad užme- 
tamas įmestume besirandančios atverties kontūras. 
Tiesa kaip prošvaistė ir buvinio paslėptis vyksta to- 
kiu būdu: ji yra sutelkiama poetiniu kalbėjimu. Bet koks 
menas — dėl to, kad įgalina buvinio, kaip tokio, tiesos 
atsiradimo vyksmą — savo esme yra poetinė kalba. Meno 
esmė, kurioje rymo drauge ir meno kūrinys, ir meninin- 
kas, yra tiesos įkūrimas-į-veiksmą-kūrinį. Meno esmė 
yra poetinis kalbėjimas, todėl atsitinka taip, kad buvinio 
viduje menas atveria atvirą vietą, kurios atvertyje viskas 
yra kitaip nei paprastai būna. Kūrinio veiksme yra įsi- 
kūrusi užuomazga tos buvinio nepaslėpties, kurią kūri- 
nys meta priešais mus, todėl viskas, kas įprasta ir kas lig 
šiol buvo svarbu, kūrinio dėka tampa tuo, kas nebūna. 
Šis nebuvimas jau yra praradęs sugebėjimą pateikti bu- 
vimą kaip matą ir šitaip jį patvirtinti. Iš čia ta keisteny- 
bė, kad kūrinys niekada neįtakoja ankstesnio buvinio 
jokiomis priežastinėmis tarpusavio sąveikomis. Kūrinio 
veikimas nėra poveikis. Šis veikimas pagrįstas iš kūrinio 
kylančiu ir vykstančiu buvinio nepaslėpties virsmu bu- 
vinio nepaslėptyje, o tai reiškia — buvimo nepaslėptyje. 
Bet poetinis kalbėjimas nėra svaičiojantis visko, ko 
tik norisi, išsigalvojimas. Poetinis kalbėjimas nėra pa- 
prasčiausias ore plevenantis įsivaizdavimas ar kažko kon- 
stravimas netikroje erdvėje. Tai, ką poetinis kalbėjimas, 

kaip švytintis apmatas, išskleidžia ir, užbėgdamas už 
akių, įmeta į pavidalo įtrūkį, — tai yra atvirumas, lei- 
džiantis vykti poetiniam kalbėjimui; vykti tokiu būdu, 
kad dabar jau buvinyje esantis atvirumas paverčia bu- 
vinį švytinčiu ir skambančiu. Esmiškai žvelgiant į kūri- 
nio esmę ir jos santykį su buvinio tiesos vyksmu, kyla 
įtarimas: kažin ar įmanoma poetinio kalbėjimo esmę, 
o drauge ir kontūrų apmato esmę išsamiai apmąstyti, 
pasitelkiant įsijautimą ir vaizduotę. 

Poetinio kalbėjimo esmė, kurios visą apimtį dabar 
supratome, bet vis tik supratome ne neapibrėžtai, — te- 
gul bus tas klaustinas dalykas, kurį dera apmąstyti kaip 
tik dabar. 

Jei menas apskritai savo esme yra poetinis kalbėji- 
mas, tai ir architektūra, ir vaizduojamasis menas, ir garsų 
menas turi būti redukuojami į poeziją. Tai juk gryniau- 
sia savivalė. Žinoma, savivalė tol, kol manome, kad mi- 
nėti menai tokiu atveju yra kalbos meno porūšiai, jei 
tokią klaidinančią rubriką galima priskirti poezijai. Ta- 
čiau poezija yra tik vienas šviesuojančio tiesos apmato, 
t. y. poetinio kalbėjimo šia plačiąja prasme, būdas. Vis 
dėlto kalbos kūrinys, poezija siaurąja prasme, užima iš- 
skirtinę vietą menų visumoje. 

Kad tai pastebėtume, mums reikia tik teisingai su- 
vokti kalbą. Pagal paplitusį įsivaizdavimą, kalba yra 
bendravimo būdas. Ji naudojama, kai reikia šnekėtis ir 
susitarti, ir apskritai vienam kitą suprasti. Tačiau kalba 
nėra tik (ir nėra pirmiausia) garsinė ir rašytinė išraiška 
to, kas turi būti pranešta. Viską, kas suprantama kaip 

atvira, ir viską, kas suprantama kaip uždengta, ji žodžiais 
ir sakiniais siunčia tolyn; tačiau ne vien tai — kalba bu- 
vinį kaip buvinį pirmučiausia padeda atvirume. Kame 
kalba nebuvoja, kaip antai akmens, augalo ar gyvūno 
buvime, tame nėra ir buvinio atverties, vadinasi, ten nė- 
ra nebūnančiojo atverties nei tuštumos atverties. 

Kalba pirmoji pavadina buvinį, pirmoji šį pavadi- 
nimą įžodina ir parodo. Šis pavadinimas paskiria buvinį 
jo buvimui žššio buvimo. Toks sakymas yra šviesavimo 
apmetimas (ein Entwerfen des Lichten), juo nusakoma, 
kuo būdamas (als was) buvinys ateina į atvirumą. Kon- 
tūrų apmetimas yra išlaisvinimas to mosto (eines Wurfes), 
kuriuo nepaslėptis siunčia save į buvinį kaip tokį. Kon- 
tūrus apmetantis išsakymas (das entwerfende Ansagen) 
drauge yra atsisakymas visos tos troškios sumaišties, ku- 
rioje buvinys pasislepia ir pasišalina. 

Kontūrus apmetantis sakymas yra poetinis kal- 
bėjimas — pasaulio ir žemės sakmė, sakmė apie jų ginčo 
erdvę ir drauge apie bet kokios dievų tolumos ir artumos 
vietą. Poetinis kalbėjimas yra buvinio nepaslėpties sak- 
mė. Kiekviena kalba yra vyksmas tokio sakymo, kuria- 
me tautai istoriškai iškyla pasaulis, o žemė išsaugoma 
kaip tai, kas užsklęsta. Kontūrus apmetantis sakymas yra 
toks, kad ruošdamasis išsakyti tai, kas išsakoma, drau- 
ge teikia pasauliui neišsakomybę kaip tokią. Tokiame 
sakyme istorinei tautai nukaldinamos jos esmės sąvokos, 
t. y. tautos priklausymo pasaulio istorijai sąvokos. 

Poetinis kalbėjimas čia mąstomas šitokia plačia 
prasme ir drauge tokioje gilioje esmės vienybėje su kalba 

ir žodžiu, kad net nežinia, ar menas — visos jo šakos, 
nuo architektūros iki poezijos, išsemia poetinio kalbė- 
jimo esmę. 

Pati kalba, žvelgiant į esmę, yra poetinis kalbėjimas. 
Kalba yra toks vyksmas, kurio dėka žmogui kaskart pir- 
miausia ir atsiveria buvinys kaip buvinys, dėl to poezija, 
poetinis kalbėjimas siaurąja prasme, esmiškai supran- 
tant, yra pirmapradiškiausias poetinis kalbėjimas. Kalba 
yra poetinis kalbėjimas ne todėl, kad ji yra poezijos 
provaizdis, bet — poezija atsitinka kalboje, todėl kalba 
sergsti pirmapradę poetinio kalbėjimo esmę. Statinių 
statymas ir paveikslų tapymas, priešingai, vyksta visuo- 
met jau (ir visuomet tik) sakmės ir pavadinimo atviru- 
me. Šis atvirumas juos valdo ir rodo jiems kelią. Todėl 
jie tėra saviti keliai bei būdai, kuriais tiesa įsikuria kū- 
rinyje. Jie yra tas savitas poetinis kalbėjimas buvinio 
prošvaistėje, kuri jau yra — yra nepastebimai įvykusi 
kalboje. 

Menas, kaip tiesos įgyvendinimas, yra poezija. Ne 
tik kūrinio kūrimas yra poetinis, bet ir kūrinio išsaugo- 
jimas yra ne mažiau poetinis, tik savitu būdu. Nes kū- 
rinys kaip kūrinys yra tikras (754 wirklich) tik tada, kai 
mes patys atsitraukiame nuo mums įprastų dalykų ir įsi- 
traukiame į tai, ką atveria kūrinys, kad savo pačių esmę 
šitaip iškeltume ir pasatytume buvinio tiesoje. 

Meno esmė yra poetinis kalbėjimas. Poetinio kal- 
bėjimo esmė yra tiesos steigimas. Steigimą čia supran- 
tame trejopai: steigimas kaip dovanojimas, steigimas 
kaip pagrindimas ir steigimas kaip pradėjimas. Bet stei- 

gimas yra tikras tik išsaugojime. Taigi kiekvieną steigi- 
mo būdą atitinka tokio pat pobūdžio išsaugojimas. Šį 
meno esmės statinį dabar galime pavaizduoti tik ši- 
taip — keletu štrichų, todėl, kad ankstesnis kūrinio esmės 
aprašymas pateikė tam pirmą nuorodą. 

Tiesos įgyvendinimas išjudina ne-jaukumą ir drau- 
ge apverčia jaukų įprastumą ir viską, kas juo laikoma. 
Kūrinyje atsiveriančios tiesos niekada negalima nei pa- 
tvirtinti tuo, kas buvo iki šiol, nei iš to išvesti. Ankstes- 
nius dalykus, jų išskirtinę tikrovę kūrinys atmeta. Todėl 
tai, ką steigia menas, niekada negali būti nei matuojama, 
nei atsveriama kažkuo, kas yra čia pat po ranka, ar kaž- 
kuo, kuo nuolat naudojamasi. Steigimas yra perteklius, 
dovanojimas. 

Poetinis tiesos apmetimas, kaip pavidalą save įsta- 
tantis į kūrinį, niekada neatliekamas tuštumoje ar ne- 
apibrėžtume. Tiesa kūrinyje veikiau metama priešais 
ateinančius išsaugotojus, t. y. priešais istorišką žmoniją. 
O tai, kas metama priešais, niekuomet nebūna kažkas, 
ko sava valia reikalaujama. Tikrai poetiškai kuriantis ap- 
metimas yra atvėrimas to, į ką štai-buvimas, kaip isto- 
riškas, jau yra įmestas. Tai yra žemė, o istoriškai tautai 
tai yra jos žemė, užsklendžiantis pagrindas, į kurį tauta 
remiasi su visu tuo, kas ji, sau pačiai dar paslėpta, jau 
yra. Bet tai yra jos pasaulis, kuris viešpatauja iš štai- 
buvimu santykio su buvimo nepaslėptimi. Todėl vis- 
kas, kas žmogui duota, per apmetimą turi būti iškelta 
iš uždaro pagrindo ir savitai ant jo užkelta. Tik šitaip šis 
pamatas yra pagrindžiamas kaip viską laikantis. 

Bet kuri kūryba, būdama toks iškėlimas, yra sėmi- 
mas (semti vandenį iš šaltinio). Beje, modernusis sub- 
jektyvizmas iškreipia viską, kas kūrybiška, suprasdamas 
tai kaip sau pačiam pavaldaus subjekto genialią veiklą. 
Tiesos steigimas yra steigimas ne vien laisvo dovanojimo 
prasme, bet ir steigimas pamatą-klojančio pagrindimo 
prasme. Poetiškai kuriantis apmatas atsiranda iš nie- 
kio tuo požiūriu, kad savo dovį jis ima ne iš įprastų bei 
seniai žinomų dalykų. Vis dėlto jis niekada neatsiranda 
iš niekio ta prasme, kad tai, kas per jį metama priešais 
mus, yra tik paties istoriško štai-buvimo jau iki tol turėta 
apibrėžtis. 

Dovanojimas ir pagrindimas turi savyje betarpiš- 
kumą to, ką mes vadiname pradžia. Tačiau šis pradžios 
betarpiškumas, šuolio iš betarpiškumo čionai savybin- 
gumas, ne atmeta, bet implikuoja tai, kad pradžia ilgai 
ir nepastebimai ruošiasi. Tikroji pradžia kaip šuolis 
visada yra peršokimas, kuriuo jau peršokta viskas, kas 
prasideda, — peršokta kaip tai, kas užmaskuota. Pradžia 
turi savy paslėpusi pabaigą. Žinoma, tikrai pradžiai nie- 
kada nebūdingas pradedančiųjų braižas, kuris būdin- 
gas primityvumui. Stokodamas dovanojančio ir pagrin- 
džiančio šuolio bei peršokimo, primityvumas visada 
būna be ateities. Jis nepajėgia nieko daugiau iš savęs 
išgauti todėl, kad neturi savy nieko kito, vien tai, kame 
yra užsklęstas. 

Pradžia, priešingai, visada turi savy neatskleistą 
šiurpaus nejaukumo, vadinasi, ginčo su tuo, kas jauku 
ir įprasta, pilnatvę. Kaip poetinis kalbėjimas, menas yra 

steigimas trečiąja prasme, tiesos ginčo sukurstymo pras- 
me — steigimas kaip pradžia. Visuomet, kai ir buvinija 
apskritai, ir pats buvinys siekia savo grindžiančio įkū- 
rimo (Gruendung) atvertyje, menas savo istoriška esme 
tampa steigimu. Vakaruose jis pirmą kartą įvyko Grai- 
kijoje. Būsimas buvimas — koks jis bus ir ką jis reikš — 
buvo įkūnytas kūrinyje ir šitaip jam buvo suteikti mat- 
menys. Taip atverta buvinijos visuma po to buvo per- 
keista į buvinį, sukurtą Dievo. Tai įvyko Viduramžiais. 
Šis buvinys vėl buvo perkeistas prasidėjus Naujiesiems 
amžiams ir jiems bėgant. Buvinys tapo suskaičiuojamai 
įvaldomu ir perregimu objektu. Kaskart išsiskleisdavo 
naujas ir esmiškas pasaulis. Kaskart buvinio atvertis tu- 
rėjo būti pati įkuriama pačiame buvinyje, į-tvirtinant 
tiesą pavidale. Kaskart vyko buvinio nepaslėptis. Ji 
įkuria save kūrinyje, o toks įsikūrimas pagimdo meną. 

Visada, kai menas vyksta, o tai reiškia — visada, kai 
yra pradžia, istorija sulaukia postūmio; tuomet istorija 
arba tik prasideda, arba ji prasideda iš naujo. Istorija 
čia nereiškia laikiškos kokių nors, kad ir labai svarbių, 
įvykių sekos. Istorija yra tautos atsitraukimas į tai, kas 
jai skirta, įsitraukimas į tai, kas jai yra įduota. 

Menas yra tiesos įgyvendinimas. Šiame sakinyje 
slypi esmiška dviprasmybė, dėl kurios tiesa yra ir įgy- 
vendinimo subjektas, ir objektas. Tačiau subjektas ir 
objektas čia yra netinkami vardai. Jie trukdo mąstyti 
šią dviprasmišką esmę, bet tokia užduotis šiems sam- 
protavimams nebekeliama. Menas yra istoriškas ir, kaip 
istoriškas, yra kuriantis išsaugojimas to, kad tiesa yra 

veikianti ir kurianti. Menas vyksta kaip poetinis kalbė- 
jimas. Šis yra steigimas trejopa prasme — dovanojimo, 
įkūrimo ir pradžios prasme. Menas yra esmiškai isto- 
riškas todėl, kad yra steigimas. Tai reiškia ne vien tai, 
kad menas turi savą istoriją išorine prasme, kad jis tai- 
pogi aptinkamas laikų kaitoje šalia daugybės kitų daly- 
kų, drauge su jais keičiasi ir nyksta, pateikdamas istori- 
jai besikeičiančius reginius. Menas esmiškai yra istorija, 
nes jis grindžia istorijos vyksmą. 

Menas leidžia tiesai iškilti. Menas, būdamas stei- 
giantis išsaugojimas, iškelia kūrinyje buvinio tiesą. Ką 
nors iškelti, steigiančiu šuoliu išnešti iš esmės pradžios 
į buvimą, — tai ir reiškia žodis „ištaka“. 

Meno kūrinio ištaka — t. y. ir kuriančiųjų, ir 
saugojančiųjų ištaka, o tai reiškia, tautos istoriško štai- 
buvimo ištaka — yra menas. Taip yra todėl, kad menas 
savo esme yra ištaka; jis yra išskirtinis būdas, kuriuo 
tiesa tampa būnanti, o tai reiškia — istoriškai vykstanti. 

Mes klausiame apie meno esmę. Kodėl taip klau- 
siame? Klausiame šitaip tam, kad galėtume iš tikrųjų 
klausti, ar menas mūsų istoriškame štai-buvime yra išta- 
ka, ar nėra; ar — ir kokiomis aplinkybėmis — jis gali ja 
būti arba turi ja būti. 

Tokiais apmąstymais neįmanoma prievarta išgauti 
meno ir meno tapsmo. Tačiau šis apmąstantis žinojimas 
yra įžanginis, todėl neišvengiamas pasiruošimas meno 
tapsmui. Tik šitoks žinojimas paruošia kūriniui erdvę, 
kuriantiesiems kelią, išsaugantiesiems jų vietą. 

Toks žinojimas, kuris gali tik lėtai augti, nulemia, 

ar menas gali būti ištaka — tada jis turi būti peršokimas; 
o gal jis turi likti tik priedas — tada jis gali būti tik kul- 
tivuojamas kaip įprastu tapęs kultūros reiškinys. 

Ar savajame štai-buvime istoriškai esame prie išta- 
kos? Ar žinome, t. y. ar pastebime ištakos esmę? O gal 
mūsų laikysena meno atžvilgiu yra tik išprusęs praeities 
žinojimas? 

Esama patikimo ženklo, pagal kurį galima atpažinti 
tokį „arba-arba“ bei apsisprendimą dėl jo. Hėlderlinas, 
poetas, kurio kūrinius vokiečiams dar teks perprasti atei- 
tyje, šitai įvardijo sakydamas: 

„Sunkiai apleidžia vietą tai, 

Kas gyvena arti ištakos“ 

Die Wanderung, Bd IV (Hellingrath), S. 167. 


Pabaigos žodis 


Visi šie apmąstymai užmena meno mįslę — mįslę, kuri 
yra pats menas. Įminti šią mįslę būtų labai tolimas siekis. 
Mūsų užduotis — mįslę matyti. 

Beveik tuo pačiu laiku, kai užgimė savita meno ir 
menininkų apmąstymo maniera, ji buvo pavadinta es- 
tetine. Estetika žvelgia į kūrinį kaip objektą, kaip į to, 
kas vadinama atoto — juslinės pagavos plačiąja 
prasme — objektą. Dabar tokia pagava vadinama išgy- 
venimu. Maniera, kuria žmogus išgyvena meną, turi 
padėti aiškinti meno esmę. Išgyvenimas yra ne tik gėrė- 
jimosi menu, bet ir meno kūrybos svarbiausias šaltinis. 
Viskas yra išgyvenimas. Vis dėlto išgyvenimas, matyt, 

yra tai, kame menas miršta. Šis mirimas trunka taip 
ilgai, kad jam prireikia kelių šimtmečių. 

Bet juk kalbama apie nemirtingus meno kūrinius 
ir apie meną kaip apie amžiną vertybę. Taip sakoma, 
kai kalbama tokia kalba, kuria esmiški dalykai tiksliai 
nepagaunami, nes baiminamasi, kad tiksliai pagauti ga- 
liausiai reikštų — mąstyti. Ar šiandien esama didesnės 
baimės negu baimės mąstyti? Ar kalbėjimas apie nemir- 
tingus kūrinius ir apie amžiną meno vertę turi kokį nors 
turinį, ar jis nera tuščias šnekėjimas? O gal tokioms tik 
pusiau pamąstytoms kalbos manieroms dabar kaip tik 
tinkamas metas, nes didysis menas ir jo sava esmė pasi- 
traukė nuo žmogaus? 

Viename meno esmės apmąstyme, mąstomame iš 
metafizikos perspektyvos, todėl daugiausiai apimančia- 
me iš visų panašių vakarietiškų svarstymų, būtent Hege- 
lio „Paskaitose apie estetiką“ randame tokius sakinius: 

„Menas mums jau nebėra aukščiausiasis būdas, ku- 
riuo tiesa susikuria sau egzistenciją“ (WW. X, 1, S. 134). 
„Visai tikėtina, kad menas vis aukščiau kils ir tobulės, 
tačiau jo forma nustojo būti aukščiausiuoju dvasios po- 
reikiu“ (ten pat, S. 135). „Visuose šituose santykiuose, 
vertinant pagal meno aukščiausią paskirtį, jis mums yra 
ir lieka tai, kas jau praėjo“ (X, 1, S. 16). 

Nuo nuosprendžio, kurį Hegelis šiais sakiniais 
ištarė, nepavyks išsilenkti teigiant, kad nuo tada, kai 
1828/29 metų žiemą Berlyno universitete Hegelis dės- 
te estetiką, matėme atsirandant daug naujų meno kūri- 
nių ir meno krypčių. Šios galimybės Hegelis niekad ir 

nenorėjo paneigti. Vis dėlto klausimas išlieka: ar menas 
dar yra esmiškas ir būtinas būdas, kuriuo vyksta tiesa, 
apsprendžianti mūsų istorišką štai-buvimą, ar menas 
jau nebėra toksai būdas? Jeigu nebėra, tuomet vis vien 
kyla klausimas, kodėl šitaip yra. Dėl šių Hegelio žodžių 
dar neapsispręsta; nes už šių žodžių slypi vakarietiškas 
mąstymas nuo pat graikų laikų; mąstymas, atitinkan- 
tis jau įvykusią buvinio tiesą. Apsisprendžiama dėl šių 
žodžių tada, kai apsisprendžiama pagal šią buvinio tie- 
są ir dėl šios tiesos. Iki tol nuosprendis galioja. Vien to- 
dėl būtina klausti, ar tiesa, kuri juo išsakyta, yra galutinė 
tiesa ir kaip yra tuo atveju, jeigu taip ir yra. 

Tokie klausimai, kurie mums kyla kartais aiškiau, 
kartais miglotai, kyla tik po to, kai jau būname apmąstę 
meno esmę. Tai mėginimas žengti keletą žingsnių, mat 
keliame klausimą apie meno kūrinio ištaką. O tai reiš- 
kia — mėginame kreipti žvilgsnį į kūrinio kūrinišką po- 
būdį. Tai, ką čia reiškia žodis „ištaka“, mąstoma pagal 
tiesos esmę. 

Tiesa, apie kurią čia kalbama, nesutampa su tuo, 
kas šiuo vardu pažįstama — su tuo, kas pažinimui ir 
mokslui tarsi suteikia kokybę, t. y. su tuo, ko prieš- 
prieša galima būtų laikyti grožį ir gėrį — tai, kaip ma- 
noma, yra pavadinimai vertybių, būdingų neteorinei 
laikysenai. 

Tiesa yra buvinio kaip buvinio nepaslėptis. Tiesa 
yra buvimo tiesa. Grožis nepasirodo šalia šios tiesos. 
Kai tiesa įsikūnija į kūrinį, ji pasirodo ir ima švytėti. 
Toks pasirodymas, kuris yra tiesos buvimas kūrinyje ir 


87 


MARTIN HEIDEGGER 


tiesos kaip kūrinio buvimas, yra grožis. Tad grožis ne- 
atsiejamas nuo tiesos savaiminio vyksmo. Jis nėra vien 
reliatyvus, priklausantis nuo pomėgio ir nera tik šio po- 
mėgio objektas. Grožis, beje, glūdi tormoje, tačiau tik 
todėl, kad forma kažkada sušvito iš buvimo kaip buvinio 
buviniškumo. Kaip tik tada buvimas įvyko kaip etdog. 
"Idča įsiliejo į uopEA. Zuvolov, arba vieninga opoh 
ir ÖAN visuma, būtent epyov, 5žna švėpyeia būdu. Šis 
buvojimo būdas tapo ens actu actualitas. Actualitas virto 
Wirklichkeit — tikrove. Tikrovė virto objektiškumu. 
Objektiškumas virto išgyvenimu. Būde, kuriuo buvinys 
vakarietiškai nustatytame pasaulyje yra tai, kas tikra, 
slypi ir savitas grožio pasirodymas-drauge su tiesa. Tiesos 
esmės pokytį atitinka vakarietiškojo meno esmės istorija. 
Ją lygiai taip sunku suvokti ir iš grožio paties savaime, 
ir iš išgyvenimo, nebent sakysime, kad metafizinė meno 
samprata pagauna jo esmę. 


Priedas 


67 ir 76 puslapiuose dėmesingas skaitytojas susidūrė 
su sunkumais dėl regimybės, esą niekaip neįmanoma su- 
derinti žodžių junginių „tiesos įtvirtinimas“ ir „leisti 
tiesai atvykti“. Juk „įtvirtinime“ glūdi valia, kuri užkerta 
kelią arvykimui ir jo neįleidžia. Priešingai, pasakyme 
„leisti atvykti“ apsireiškia sutikimas (Sžcbfuegen), o šitaip 
tarsi valios nebuvimas, kuris leidžia vykti (freigibĄ. 
Šių sunkumų nebelieka, jei įtvirtinimą mąstome 
ta prasme, kurią sufleruoja visas veikalo tekstas ir kuri 

pirmiausia turima omenyje svarbiausioje apibrėžtyje 
„Įgyvendinti kūrinyje“. Kartu su „statyti“ ir „steigti“ tu- 
rėtų būti ir „dėti“ — visi šie trys veiksmažodžiai turimi 
omenyje lotyniškame ponere. 

„Statyti“ turi būti mąstoma pagal Oeotg. Taigi 64 
puslapyje sakoma: „Steigtį ir įsikūrimą visur čia mąsto- 
me pagal graikiškąją žodžio £o prasmę, kuri nuro- 
do pastatymą nepaslėptyje.“ Graikiškasis £t reiškia: 
„pastatyti“ kaip „leisti rastis“ (pavyzdžiui, statula); be to, 
graikiškasis £o reiškia: „padėti“, „padėti žemai“ šven- 
tas atnašas. „Statyti“ ir „kelti“ gauna prasmę iš: 2:-kelti 
į nepaslėptį, padėti-pr7ešais į buvojantįjį, t. y. leisti kaž- 
kam būti štai čia. „Įkūnyti“ ir „statyti“ čia niekur ne- 
reiškia Naujųjų laikų sąvokomis suprantamo, išprovo- 
kuoto savęs pastatymo priešais Aš-subjektą. Statulos 
stovėjimas (t. y. pamatomo švytėjimo) yra kas kita ne- 
gu daikto stovėjimas objekto prasme. „Stovėjimas“ yra 
švytinčio rodymosi (des Scheinens) pastovumas. Visai 
kitaip yra Kanto ir vokiškojo idealizmo dialektikoje — 
ten tezė, anti-tezė, sintezė reiškia kažko statymą sąmo- 
nės subjektyvumo sferoje. Todėl Hegelis — iš jo pozicijos 
žvelgiant, pagrįstai — graikišką Oėotę aiškino kaip be- 
tarpišką objekto padėjimą priešais. Todėl šis padėjimas 
jam dar nėra tikrasis, nes jis dar neįtarpintas tezės ir 
sintezės. (Plg. Hegelis ir Graikai, „Wegmarken“, 1967.) 

Tad pažvelkime į veikalą apie meno kūrinį, iš- 
laikydami akiratyje graikiškąją Oėotę prasmę: leisti 
kažkam būti priešais savame švytinčiame rodymesi ir 
buvojime, reiškia, kad žodyje „įtvirtinimas“ girdimas 

tvirtumas niekada negali reikšti sustabarėjimo, nelanks- 
tumo ar neabejotinumo. 

„Ivirtumas“ išsako įtrūkį ties kontūrais, įleidimą 
į ribas (tépas), perkėlimą į brėžinį (S. 67). Riba, su- 
prantant ją graikiškai, neužsklendžia, priešingai — vien 
tik ji buvojantįjį, kaip būtent tokį, iškeltą į čia, padaro 
švytintį ir matomą. Riba išleidžia į nepaslėpt; dėl savo 
apybraižų graikiškoje šviesoje stovi kalnas, stūksodamas 
ir nugrimzdęs rimtyje. Sutvirtinanti riba yra rimtis — 
rimtis judėjimo pilnatvėje, visa tai pasakytina apie veika- 
lą (Werk) graikiškąja špyov prasme; jo „buvimas“ yra 
ėvepyeta, kuri sutelkia savyje nepalyginamai daugiau 
judėjimo negu moderniosios „energijos“. 

Taigi teisingai mąstomas tiesos „įtvirtinimas“ nie- 
kaip negali prieštarauti „leidimui veikti“. Nes būtent šis 
„leidimas“ nenurodo jokio pasyvumo, bet — aukščiausią 
veiklą (plg. „Vorträge und Ausžtze“, 1954, S. 49) Oeog 
prasme; „veiksnumą“ ir „norėjimą“, kuris šiame veikale, 
p. 71, apibūdintas kaip „ekstatinis egzistuojančio žmo- 
gaus įžengimas į buvimo nepaslėptį '. Antra vertus, „vyks- 
mas“, kalbant apie „leidimą vykti tiesai“, yra prošvaistėje 
ir paslėptume, tiksliau, jų vienybėje viešpataujantis 
judėjimas, būtent, savęs-slėpimo kaip tokio šviesavimo 
judėjimas, savęs-slėpimo, iš kurio savo ruožtu randasi 
bet koks savęs nušvietimas. Šis „Judėjimas“ netgi reika- 
lauja „įtvirtinimo“ (suprantamo kaip pateikimas-štai- 
čia, kur „teikti“ turi tokią reikšmę, kokia įvardyta p. 66) 
todėl, kad kuriantis (semiantis) pateikimas „yra veikiau 
pagava ir iškėlimas esant santykyje su nepaslėptimi . 

Remiantis tuo, kas ligi šiol kalbėta, apibrėžiama 
67 p. vartojamo žodžio „są-statas“ (Ge-Stell) reikšmė: 
pateikimo-štai-čia, leidimo-štai-čia-atvykti sutelkimas 
į įtrūkį kaip apybraižą (mpag). Šitaip mąstomas 
„sąstatas“ praskaidrina graikiškąją uopo — pavidalo — 
prasmę. Vėliau tapęs vienareikšmiu ir plačiai vartojamu 
terminu, moderniosios technikos esmę nurodantis žodis 
„kon-strukcija — su-statymas"“ čia mąstomas pagal aukš- 
čiau aprašytą są-statą (o ne pagal knygų lentyną ar kokią 
nors sumontuotą konstrukciją). Minėta sąsaja yra es- 
miška, nes yra buvimą-lemianti. Są-statas (kon-struk- 
cija) kaip moderniosios technikos esmė kyla iš graikiškai 
suprantamo padėjimo-priešais, Aðyov, iš graikiškųjų 
TolNOLĘ ir Yeot. Są-stato nustatymas, o dabar tai reiš- 
kia — visko, kas tik yra, patikimo (su)statymo iššūkis, 
išduoda pretenziją, būdingą ratio reddenda, t. y. Noyov 
dtd6va. Taigi suprantama, kad dabar ši su-statymo pre- 
tenzija ėmė valdyti būtinybę ir pastatymo-štai-čia prasmę 
perkėlė iš graikiškos pagavos į stabilumą ir įtvirtinimą. 

Viena vertus, veikale „Meno kūrinio ištaka“ girdė- 
dami žodį į-tvirtinimas ir są-statas, turime užmiršti Nau- 
jaisiais amžiais susiformavusią statymo ir są-stato (kon- 
strukcijos) reikšmę. Antra vertus, drauge privalome 
nepamiršti, kad (ir kiek) Naujuosius amžius apibrėžian- 
tis buvimas kaip kon-strukcija kyla iš vakarietiškosios 
buvimo lemties, kad toks buvimas yra ne filosofų iš- 
galvotas, bet įmastomas mąstantiesiems (plg. „Vorträge 
und Ausžtze“, 1954, S. 28 ir S. 49). 


Dar vis nelengva aptarti apibrėžtis, kurios trum- 

pai pateiktos 65 p., kalbant apie „įkurdinimą“ ir „tie- 
sos įsikurdinimą į buvinį“. Mes vėlgi turime vengti žodį 
įkurdinti' suprasti modernia prasme, pagal panašumą 
į technikos perkėlimą — kaip „suorganizuoti“ ar galutinai 
paruošti. Veikiau „įkurdinimas“ primena 65 p. įvardy- 
tą „tiesos trauką kūrinio-veiksmo link“ — tai, kad tiesa, 
pati būdama veiksni-kurianti-kūriniška (werkbaft), bu- 
vinyje tampa būnanti (p. 64). 

Jeigu mąstome, kad tiesa kaip buvinio nepaslėp- 
tis reiškia ne ką kita, o tik buvinio kaip tokio buvojimą, 
t. y. buvimą (žr. p. 76), tuomet kalbėjimas apie tiesos, 
t. y. buvimo, įsikurdinimą buvinyje paliečia tai, kas ke- 
lia klausimų, žvelgiant į ontologines perskyras (plg. 
„Identität und Differenz“, 1957, S. 37 ff). Todėl tai 
apdairiai pavadinta („Meno kūrinio ištaka“, p. 64) 
taip: „su nuoroda į tai, kad atvirumas įsitaiso į atvertį, 
mąstymas paliečia sritį, kurios čia dar nepavyktų iš- 
skleisti“. Visas veikalas „Meno kūrinio ištaka“ sąmonin- 
gai, tačiau tiesiai to nepasakant, juda klausimo apie bu- 
vimo esmę keliu. Apmąstymai, kas yra menas, iki galo 
ir ryžtingai apibrėžti tik pagal klausimą apie buvimą. 
Menas čia nėra nei kultūrinės veiklos sritis, nei dvasios 
apraiška, jis yra įvykis, iš kurio pirmiausia save apsi- 
brėžia „buvimo prasmė“ (plg. „Sein und Zeit“). Klausi- 
mas, kas yra menas, — vienas iš tų klausimų, į kuriuos 
šis veikalas nepateikia jokio atsakymo. Tai, kas sukuria 
regimybę, jog atsakymai vis dėlto pateikti, — tėra nuo- 
rodos, kuria kryptimi klausti (žr. pirmuosius Pabaigos 
žodžio sakinius). 

Prie tokių nuorodų priskirtinos ir dvi svarbios nuo- 
rodos 76 ir 83 puslapiuose. Abiejose kalbama apie „dvi- 
prasmiškumą“. 83 puslapyje „esmiška dviprasmybė“ mi- 
nima kalbant apie meno apibrėžtį: menas kaip „tiesos 
įkūnijimas-į veiksmą-kūrinį“. Pagal jį tiesa, viena vertus, 
yra „subjektas“, antra vertus, „objektas“. Abu apibū- 
dinimai lieka netikslūs (bleiben ungemäf ). Jei tiesa yra 
„subjektas“, tada apibrėžtis „tiesos įkūnijimas-į-kūrinio- 
veiksmą“ reiškia — „tiesos įsikūnijimas-į-kūrinio- 
veiksmą“ (plg. p. 76 ir p. 32). Menas tokiu būdu mąs- 
tomas iš įvykio. Tačiau buvimas yra kreipimasis į žmogų 
(Zuspruch an den Menschen), ir jis neįmanomas be žmo- 
gaus. Todėl menas drauge apibrėžiamas kaip tiesos įkū- 
nijimas-į-kūrinio-veiksmą, ir, vadinasi, dabar tiesa yra 
„objektas“, o menas yra žmogiškoji kūryba ir saugojimas. 

Iš žmogaus ryšio su menu gelmės imasi antroji 
tiesos įkūnijimo-į-kūrinio-veiksmą dviprasmybė, kuri 
72 puslapyje pavadinta kūrimu ir išsaugojimu. Pagal 
tai, kas rašoma 74 ir 59 puslapiuose, meno Až7i-mys ir 
meno kūrėjas „juoba“ remiasi į meno buvojimą. Įvar- 
dijime „tiesos įkūnijimas-į-kūrinio-veiksmą“, kuriame 
lieka neapibrėžta, tačiau įmanoma apibrėžti, kas ir ko- 
kiu būdu „įkūnija(ma)“, slypi buvimo ir žmogiškosios 
būtybės ryšys, ryšys, kuris jau ir šiame tekste mąstomas 
neadekvačiai — ramybės neduodantis keblumas, su ku- 
riuo susiduriu nuo „Sein und Zeit“ laikų, ir aš jį vėliau 
aptariau daugelyje tekstų (plg. galiausiai „Zur Seins- 
frage“ ir „Meno kūrinio ištaka“, p. 64: „Tebūnie pa- 
stebėta tik tiek:“). 

Čia iškylantys vis nauji klausimai galiausiai susi- 
telkia tikrojoje nagrinėjimo vietoje — ten, kur paliečiama 
kalbos esmė ir poetinės kalbos esmė; visa tai savo ruožtu 
svarstoma tik buvimo ir sakmės savitarpio priklausomy- 
bės požiūriu. 

Neišvengiamai lieka vienas sunkumas — kad skai- 
tytojas, kuris natūraliai imasi šio veikalo iš šalies, nuo 
pat pradžių ir ilgai nesupras ir neįreikšmins čia aprašomų 
dalykų pagal tą mąstymo versmės sritį, kurią mąstantysis 
nutyli. O pats autorius ir toliau vilks sunkią naštą — 
įvairiose kelionės stotelėse kalbėti kiekvienai stotelei 


tinkama kalba. 

IVADAS 


Kai šiandien žvelgiame į laikotarpį tarp dviejų pasaulinių 
karų, mūsų audringo šimtmečio kontekste jis pasirodo 
kaip dvasios požiūriu nepaprastai vaisinga epocha. 
Tiesa, būsimų permainų ženklus buvo galima pastebėti 
jau ir prieš didžiąją Pirmojo pasaulinio karo katastrofą. 
Ypač ryškūs jie buvo tapyboje ir architektūroje, vis dėlto 
bendra epochos sąmonė esmiškai pakito tik po tų bai- 
sių sukrėtimų, kuriuos kultūros sąmonė ir tikėjimas pa- 
žanga patyrė per Pirmojo pasaulinio karo materialines 
kovas. Bendros gyvenimo jausenos pasikeitimas ano lai- 
kotarpio filosofijoje pasireiškė tuo, kad staiga dingo pa- 
sitikėjimas vyraujančia filosofija, kuri XIX a. antroje 
pusėje išaugo iš pastangos atnaujinti Kanto kritinį idea- 
lizmą. Tai, ką anuomet Paulis Ernstas skelbė savo po- 
puliarioje knygoje Vokiečių idealizmo žlugimas („Der 
Zusammenbruch des deutschen Idealismus“), pasaulio 
istorijos horizonte buvo išskleista Osvaldo Spenglerio 
Vakarų saulėlydyje. Tuo metu vyravusį neokantizmą 
kritikavusios jėgos turėjo du galingus pirmtakus: pla- 
tonizmą bei krikščionybę kritikavusį Eriedrichą Nietzs- 
chę ir Soreną Kierkegaardą, jo nepaprasta elegancija 
pasižyminčius išpuolius prieš spekuliatyvaus idealizmo 
refleksijos filosofiją. Kovoje su neokantininkų meto- 
dologizmu buvo iškelti du nauji šūkiai — gyvenimo (ypač 
istorinio gyvenimo) iracionalumo šūkis, kuriam pama- 
tą suteikė ne tik Nietzsche ir Bergsonas, bet ir didysis 

filosofijos istorikas Wilhelmas Dilthey'us, ir egzistenci- 
Jos šūkis, ataidėjęs iš XIX a. pirmoje pusėje gyvenusio 
danų filosofo Soreno Kierkegaardo veikalų, kurie per 
Diedericho leidyklos parengtus vertimus tuo metu tapo 
paveikūs Vokietijoje. Kaip kadaise Kierkegaardas savo 
laiku kritikavo Hegelio refleksijos filosofiją už tai, kad 
šioje buvo pamirštas egzistavimas, taip dabar buvo kri- 
tikuojama savimi patenkinta neokantininkų metodolo- 
gizmo sisteminė sąmonė, pavertusi filosofiją mokslinio 
pažinimo tarnaite. Ir kaip anuomet Kierkegaardas iš 
krikščioniško mąstymo pozicijų puolė idealistinę filo- 
sofiją, taip dabar naują epochą pradėjo vadinamosios 
dialektinės teologijos radikali savikritika. 

Vienas tų, kurie liberalaus pasitikėjimo kultūra bei 
vyraujančios akademinės filosofijos bendrai kritikai 
suteikė filosofinį pavidalą, buvo jaunojo Martino Hei- 
deggerio revoliucinis genijus. Jauno Freiburgo univer- 
siteto dėstytojo Heideggerio veikla pirmaisiais pokario 
metais buvo išties nepaprastai reikšminga. Iš Freibur- 
go katedros nuskambėjusi neįprasta, stipri ir svari kalba 
liudijo, jog turime reikalą su pirmapradės filosofavimo 
galios protrūkiu. Iš vaisingos ir įtemptos diskusijos su 
tuometine protestantų teologija, kuri prasidėjo po to, 
kai 1923 metais Heideggeris buvo pakviestas į Marbur- 
gæ išsirutuliojo jo pagrindinis veikalas Buvimas žr laikas. 
Si 1927 metais pasirodžiusi knyga daugeliui žmonių 
suteikė galimybę išsyk pajusti naują dvasią, kuri filo- 
sofijoje radosi kaip Pirmojo pasaulinio karo sukrėtimų 
padarinys. To meto protus audrinusio filosofavimo 

bendras vardas buvo egzistencijos tilosotija. Aistringa 
savimi pasitikinčio vyresniosios kartos puoselėto „kul- 
tūros pasaulio“ kritika, audringas protestas prieš vis la- 
biau viską uniformuojančią pramoninę visuomenę, prieš 
šiai visuomenei būdingą individualių gyvenimo formų 
niveliavimą, viešosios nuomonės formavimą, manipu- 
liuojant informacijos technika — štai kas iš Heideggerio 
pirmojo sisteminio veikalo puslapių galinga banga už- 
liejo įvairiems visuomenės sluoksniams priklausiusius 
amžininkus. Beasmeniškumui (das „Man“), plepalams, 
smalsuliui kaip išsigimusioms neautentiško egzistavimo 
formoms Heideggeris priešino buvimo autentiškumo 
sąvoką, buvimo, kuris suvokia savo baigtinumą ir ryž- 
tingai jį priima. Egzistencinis rimtumas, su kuriuo svar- 
biausia filosofinio apmąstymo tema buvo paversta senoji 
žmonijos mįslė — mirtis, jėga, su kuria buvo kviečiama 
tikram savo egzistencijos „pasirinkimui“, sugriovė švie- 
timo ir kultūros iliuzinius pasaulius, drumstė kruopš- 
čiai saugomą akademinę rimtį. O juk tai nebuvo aka- 
deminiam pasauliui visiškai svetimo žmogaus balsas, 
kaip kad beatodairiškai savąjį išskirtinumą pabrėžiančios 
Kierkegaardo ar Nietzsches tipo egzistencijos balsai. Tai 
buvo balsas, aidintis iš tuometinės Vokietijos universi- 
tetuose vyravusios nuosekliausios ir sąžiningiausios filo- 
sofinės mokyklos - Edmundo Husserlio mokyklos, ku- 
ri, atlikdama fenomenologinį tyrimą, kruopščiai siekė 
vienintelio tikslo — pagrįsti filosotiją kaip griežtą mokslą. 
Žengdamas nauju filosofavimo keliu, Heideggeris taip 
pat vadovavosi fenomenologijos šūkiu: „Prie pačių daik- 

tų!“ Tačiau „daiktas“, prie kurio jis stengėsi prasiskverb- 
ti, buvo slėpiningiausias ir iš visų filosofijos klausimų 
labiausiai užmirštas klausimas: kas yra buvimas? Kad 
išmoktų jį klausti, Heideggeris pasirinko savitą kelią: 
kitaip nei ankstesnė metafizika, žvelgusi į žmogiškąjį 
štai-buvimą iš begalinės ir visuomet esančios būties per- 
spektyvos ir traktavusi jį kaip vien-baigtinį, jis pabandė 
šį štai-buvimą apibrėžti ontologiškai pozityviai per jį 
patį. Ontologinis pranašumas, kurį Heideggerio veikale 
įgijo žmogiškojo štai-buvimo buvimas, suteikė jo filo- 
sofijai „fundamentinės ontologijos“ pobūdį. Baigtinio 
žmogiškojo štai-buvimo ontologinius determinantus 
Heideggeris pavadino egzistencijos determinantais, eg- 
zistencialais ir su metodišku ryžtingumu priešino juos 
ligtolinės metafizikos pagrindinėms sąvokoms — esa- 
mybės (das Vorbandene) kategorijoms. Tai, kad žmogaus 
štai-buvimas savo paties buvimą aptinka ne kaip kon- 
statuojamą esamybiškumą (Vorbandenbeii), o kaip rū- 
pesčio jaudulį, su kuriuo ji, susirūpinusi dėl savo bu- 
vimo, yra savo pačios ateitis, būtent šitai buvo tai, ko 
Heideggeris nenorėjo išleisti iš akių, iš naujo keldamas 
amžinąjį klausimą apie buvimo prasmę. Žmogiškojo 
štai-buvimo būdingas bruožas yra tai, kad šis buvimas 
save supranta savo paties link. Kadangi dėl savo nuosavo 
buvimo prasmės sunerimęs žmogiškasis buvimas yra 
baigtinis ir laikiškas, tai jo klausimą apie buvimo prasmę 
apibrėžia laiko horizontas. Tiek tai, ką sveriantis ir ma- 
tuojantis mokslas nustato kaip esantį dalyką, kaip nus- 
tatytąją esamybę, tiek virš šio žmogiškumo tvyrančią 


100 


ĮVADAS 


amžinybę reikia suprasti iš žmogaus laikiškume glūdin- 
čio įsitikinimo savo buvimo patikimumu centro. Tai 
buvo Heideggerio siūloma naujovė. Tačiau jo tikslas 
mąstyti buvimą kaip laiką buvo taip paslėptas, kad Bu- 
vimas ir laikas buvo traktuojama kaip hermeneutinė 
fenomenologija — mat pamatas, ant kurio stovint buvo 
klausiama, buvo savęs supratimas. Žvelgiant nuo šio 
pamato, tradicinės metafizikos siūlomas buvimo suvo- 
kimas pasirodo kaip pirminio, žmogaus štai-buvime 
veikiančio buvimo suvokimo nuosmukio forma. Buvi- 
mas yra ne tik gryna esatis (Anwesenheit) ir dabartiška 
esamybė. Žodis „yra“ tikrąja prasme taikytinas tik baig- 
tiniam ir istoriškam štai-buvimui. Šio buvimo pasaulio 
apmate pirmiausia aptinkamas įrankiškumas, o tik pas- 
kui — „vien esamybė“. 

Tačiau žvelgiant iš hermeneutinio savipratos feno- 
meno pusės, lieka neaišku, kam priklauso tos buvimo 
formos, kurios nėra nei istoriškos, nei vien esamos. Be- 
laikiškumas matematinių objektų, kurie nėra vien pap- 
rastai konstatuojama esamybė, belaikiškumas nepaliau- 
jamai ratu judančios gamtos, kuri mus valdo ir sąlygoja 
per mūsų pasąmonę, galiausiai belaikiškumas visus 
istorijos atstumus peržengiančios meno vaivorykštės — 
visa tai, atrodytų, turėtų nubrėžti Heideggerio novacijos 
atskleisto hermeneutinio aiškinimo galimybių ribas. 
Pasąmonė, skaičius, sapnas, gamtos viešpatavimas, me- 
no stebuklas — visa tai, atrodytų, gali pasimatyti tik isto- 
riškai save pažįstančio ir save per save patį suprantančio 
štai-buvimo pakraštyje, kaip savotiškos ribinės sąvokos. 

Tad daugeliui buvo netikėta, kai 1936 metais Hei- 
deggeris perskaitė pranešimų ciklą, kuriame buvo nag- 
rinėjamos meno kūrinio ištakos. Nors šis veikalas tapo 
prieinamas viešumai tik 1950 metais kaip rinkinio K7ys:- 
keliai („Holzwege“) pirmasis fragmentas, tačiau jo po- 
veikį imta jausti gerokai anksčiau. Mat jau seniai tapo 
įprasta, kad Heideggerio paskaitos ir pranešimai kėlė 
nepaprastą susidomėjimą ir plito nuorašų ar referatų 
pavidalu, o pats Heideggeris greitai virto jo paties taip 
kandžiai pašieptų šnekalų objektu. Tačiau pranešimų 
apie meno kūrinio ištakas ciklas iš tiesų buvo filosofinė 
sensacija. Ir ne vien todėl, kad menas čia buvo traktuo- 
jamas kaip žmogaus istoriškumu grindžiamos savipratos 
hermeneutinio principo sudėtinė dalis, ir net ne todėl, 
kad tuose pranešimuose — panašiai kaip Hėlderlino ar 
George's poetiniame tikėjime — jis buvo traktuojamas 
kaip ištisus istorinius pasaulius grindžiantis aktas. Tik- 
roji sensacija, kurią sukėlė naujasis Heideggerio mąsty- 
mo eksperimentas, buvo iš šios temos apmąstymo išsiru- 
tuliojęs netikėtai naujas sąvokynas. Čia buvo kalbama 
apie pasaulį ir apie žemę. Tiesa, pasaulio sąvoką Hei- 
deggeris nuo seno vartojo kaip vieną iš svarbiausių her- 
meneutinių sąvokų. Pasaulis kaip visuma to, į ką nu- 
kreiptas štai-buvimo apmatas — tai visų žmogiškojo 
štai-buvimo rūpesčio apmatų horizontas, ankstesnis 
už pastaruosius. Heideggeris pats bendrais bruožais 
aptarė pasaulio sąvokos istoriją, ypač išskirdamas Nau- 
jajame Testamente aptinkamą jos antropologinę pras- 
mę, kurią jis pats pagrindė istoriškai ir atskyrė nuo 

esamybės totalumo. Netikėta buvo tai, kad pasaulio 
sąvokos priešybe tapo žemės sąvoka. Mat pasaulio kaip 
visumos, kurios link vyksta žmogiškoji saviinterpre- 
tacija, sąvoka leidžia atsiplėšti nuo žmogiškojo štai-bu- 
vimo savipratos ir pakilti į akivaizdžios žiūros plotmę, 
tuo tarpu žemės sąvoka skamba kaip mitinis ir gnostinis 
probalsis, kuris, atrodytų, teisėtai priklauso tik poezijos 
pasauliui. Aišku, kad žemės sąvoką Heideggeris perkėlė 
į savo filosofiją iš Hėlderlino poezijos, kuria jis tuo me- 
tu nepaprastai intensyviai domėjosi. Bet kokią teisę jis 
turėjo šitaip pasielgti? Kaip savo buvimo link save su- 
prantantis štai-buvimas, buvimas-pasaulyje, kaip šis 
naujas radikalus bet kokio transcendentalinio klausimo 
kėlimo atspirties taškas gali būti ontologiškai susietas 
su tokia sąvoka kaip žemė? 

Aišku, kad Heideggerio Buvime ir laike aptinkamas 
naujas požiūris nebuvo vien vokiečių idealizmo spiritu- 
alistinės metafizikos pakartojimas. Žmogiškojo štai- 
buvimo savęs-supratimas-savo-paties-buvimo-link nėra 
Hegelio absoliučios dvasios savižina. Žmogiškasis štai- 
buvimas nėra savęs apmatas. Greičiau yra taip, kad sa- 
vojoje savipratoje Žmogus žino, jog jis nėra savęs paties 
ir savo nuosavo štai-buvimo viešpats, kad jis atranda 
save tarp buvinių ir priima save tokį, kokį ten atranda. 
Žmogus yra įmestasis apmatas (geworfėner Entwurf). 
Viena iš įstabiausių fenomenologinių analizių yra ta 
Buvimo ir laiko vieta, kurioje Heideggeris ribinį eg- 
zistencijos patyrimą, kai ji atranda save (sich vorfinden) 
jau esančią tarp buvinių, analizuoja kaip atrandamybę 

(Befrndlichke:i) ir konstatuoja, jog tik ši atrandamybė, 
arba nusiteikimas (Stimmung), gali atskleisti buvimą- 
pasaulyje. Tačiau tai, kas šioje atrandamybėje atrandama 
kaip jau-esantis ( Vorfindliche), be abejo, yra ta galutinė 
riba, iki kurios žmogiškasis štai-buvimas gali save su- 
vokti. Nuo šios atrandamybės, arba nusiteikimo, her- 
meneutinių ribinių sąvokų neįmanoma pereiti prie to- 
kios sąvokos kaip žemė. Tad kas suteikia teisę šią sąvoką 
naudoti? Kaip ji gali būti pateisinta? Svarbi įžvalga, ku- 
rią aptinkame Heideggerio studijoje apie meno kūrinio 
ištaką, yra tai, jog „žemė“ yra neatsiejama meno kūrinio 
buvimo apibrėžimo dalis. 


Norėdami suprasti, kokią principinę reikšmę turi 
klausimas apie meno kūrinio esmę ir kaip jis susijęs su 
pamatiniais filosofijos klausimais, turime atkreipti dė- 
mesį į filosofinės estetikos sampratoje glūdinčius prie- 
tarus. Tam reikia įveikti pačios estetikos sąvoką. Kaip 
žinia, iš visų filosofinių disciplinų filosofinė estetika yra 
pati jauniausia. Tik XVIII amžiuje, kai Apšvietai bū- 
dingas racionalizmas tapo ženkliai aprėžtas, juslinis paži- 
nimas įgijo savarankiškumo teisę ir skonio sprendimas 
tapo nepriklausomas nuo intelekto bei jo sąvokų. Tiek 
disciplinos pavadinimas, tiek jos sisteminis savarankiš- 
kumas prasideda nuo Aleksandro Baumgarteno esteti- 
kos. Vėliau Kantas savo trečiojoje, t. y. sprendimo ga- 
lios kritikoje, iškėlė estetinės problematikos sisteminę 
reikšmę. Estetinio skonio sprendimo subjektyvioje vi- 
suotinybėje jis aptiko teisėtumo pretenziją, kurią este- 

tinė sprendimo galia gali priešpriešinti intelekto bei 
moralės pretenzijoms. Nei žiūrovo skonio, nei meni- 
ninko genijaus neįmanoma suvokti kaip sąvokų, normų 
ar taisyklių taikymo. To, kas būdinga grožiui, nejma- 
noma aptikti kaip tam tikrų pažinių objekto savybių. 
Tai, kas gražu, pasireiškia per subjektyvumą. Tai gyve- 
nimo pajautimo suintensyvėjimas, kylantis iš to, kad 
vaizduotės galia ir intelektas harmoningai vienas kitą 
atitinka. Tai, ką patiriame turėdami reikalą su grožiu 
gamtoje ar mene, yra mūsų dvasinių galių visumos at- 
gaiva, laisva šių galių žaismė. Skonio sprendimas nėra 
pažinimas, tačiau jis nėra ir vien savivalė. Jame esama 
pretenzijos į visuotinumą, pretenzijos, kuria gali būti 
grindžiama estetikos kaip srities autonomija. Reikia 
pripažinti, kad šitoks meno autonomijos įteisinimas 
prieš Apšvietos amžiui būdingą pamaldžią pagarbą 
taisyklėms ir tikėjimą morale buvo nepaprastai reikš- 
mingas. Pirmiausia šitai matyti vokiečių kultūros rai- 
doje, kuri kaip tik tuo metu buvo pasiekusi tokį tašką, 
kai klasikinės literatūros epocha įgijo tarsi kokios este- 
tinės valstybės su centru Veimare pavidalą. Šių pastangų 
konceptualinis pagrindimas buvo Kanto filosofija. 
Tačiau, kita vertus, estetikos pagrindimas sielos 
galių subjektyvumu reiškė pavojingo subjektyvizavimo 
pradžią. Beje, pačiam Kantui lemiamos reikšmės dar 
turėjo paslaptinga gamtos grožio ir subjekto subjekty- 
vumo dermė. Taip pat ir kuriantįjį genijų, kuris, pakil- 
damas virš visų taisyklių, sukuria meno kūrinio srebuk- 
lą, Kantas traktavo kaip gamtos numylėtinį. Tačiau visa 

tai galiausiai remiasi neabejotina gamtos tvarka, kurios 
galutinį pagrindą išreiškia teologinė Kūrimo idėja. Šiam 
horizontui nykstant, toks estetikos pagrindimas turėjo 
neišvengiamai vesti į radikalų subjektyvizavimą — į 
doktrinos, pagal kurią genijaus nesaisto jokios taisyklės, 
išplėtojimą. Menas, kuris daugiau nebebuvo kildinamas 
iš visa apimančios būties tvarkos visumos, tapo realybe, 
kuri buvo priešpriešinta šiurkščiai gyvenimo prozai kaip 
nušviečianti poezijos jėga, kuriai tik jos estetinėse val- 
dose pavyksta sutaikyti idėją ir realybę. Tai idealistinė 
estetika, kurią pirmiausia aptinkame Schillerio veika- 
luose ir kuri buvo galutinai išplėtota didingoje Hegelio 
estetikoje. Tačiau ir tokia meno kūrinio teorija dar išsi- 
tenka universaliame ontologiniame horizonte. Tuo mas- 
tu, kuriuo meno kūrinyje apskritai pavyksta subalan- 
suoti ir sutaikyti begalybę ir baigtinybę, meno kūrinys 
laiduoja aukštesnę tiesą, kurią galiausiai turi pateikti 
filosofija. Kaip gamta idealizmo požiūriu yra ne tik Nau- 
jųjų laikų matematinio gamtamokslio objektas, bet ir 
viešpatystė neaprėpiamos kūrybinės pasaulio potenci- 
jos, kurią galutinai užbaigia save suvokianti dvasia, taip 
ir meno kūrinys šių spekuliatyvių mąstytojų akyse yra 
dvasios objektyvacija — bet ne jos užbaigta sąvoka, kuria 
ji mąsto save pačią, o jos apraiška, atitinkanti tą būdą, 
kuriuo į pasaulį yra „žiūrima“. Menas yra pasaulė-žiūra 
tiesiogine šio žodžio prasme. 

Norint apibrėžti atspirties tašką, nuo kurio Heideg- 
geris pradeda savo meno kūrinio esmės apmąstymą, rei- 
kia žinoti, kad idealistinę estetiką, kuri meno kūriniui 

kaip absoliučios tiesos nesąvokinio suvokimo organo- 
nui teikė ypatingą reikšmę, ilgainiui užgožė neokantizmo 
filosofija. Ši vyraujanti filosofijos srovė atnaujino kan- 
tiškąjį mokslinio pažinimo pagrindimą, tik tiek, kad ta 
teleologinė metafizinio horizonto būties tvarka, kuria 
rėmėsi Kanto estetinės sprendimo galios aprašymas, ne- 
buvo atstatyta. Tad neokantiškąjį estetinių problemų 
apmąstymą slėgė specifiniai prietarai. Šitai aiškiai at- 
sispindi Heideggerio studijos temos ekspozicijoje. Joje 
pradedama nuo klausimo apie meno kūrinio atribojimą 
nuo daikto. Tai, kad meno kūrinys taip pat yra daiktas ir 
tik per savo daiktišką buvimą reiškia ir kai ką kita, kaip 
į kai ką kita nurodantis simbolis arba kaip kai ką kita 
leidžianti suprasti alegorija — šitaip meno kūrinio buvi- 
mo būdas aprašomas remiantis ontologiniu modeliu, 
kuris plaukia iš mokslinio pažinimo sisteminio pranašumo 
pripažinimo. Tikra yra tik tai, kas daiktiška, tik faktas, 
tik juslinė duotybė, kurią objektyviai pažįsta gamtamoks- 
lis. Reikšmė, kuri visam tam tenka, vertė, kurią visa tai 
turi, priešingai, tėra subjektyviai reikšmingos pridėtinės 
supratimo formos, nepriklausančios nei pačiai pirma- 
pradei duotybei, nei iš jos išgaunamai objektyviai tiesai. 
Jos suponuoja daiktiškumą kaip vienintelį objektyvų 
dalyką, kuris gali tapti tokių verčių nešėju. Estetikos 
požiūriu tai reiškia, kad į pirmą meno kūrinio tyrinėji- 
mo planą iškeliamas kūrinio daiktiškojo pobūdžio as- 
pektas, atliekantis pamato funkciją. Ant šio pamato kaip 
antstatas stovi tikrasis estetinis darinys. Taip estetinio 
objekto struktūrą aprašė dar Nikolajus Hartmannas. 

Heideggeris remiasi tokia ontologine prielaida, 
klausdamas apie daikto daiktiškumą. Jis išskiria tris 
tradicines daikto sampratas: daiktas kaip savybių tu- 
rėtojas, kaip pojūčių įvairovės vienybė ir kaip sufor- 
muota medžiaga. Artimiausia tiesioginei įžvalgai yra 
trečia iš šių sampratų — ta, kurioje kalbama apie formą 
ir medžiagą. Mat ji remiasi mūsų reikmėms tenkinti 
skirto daikto gaminimo modeliu. Tokį daiktą Heideg- 
geris vadina „reikmeniu“ („Zeug“). Imant šį modelį kaip 
pavyzdį ir žiūrint teologiškai, daiktai apskritai pasiro- 
do kaip Dievo gaminiai, t. y. kaip Kūriniai, o žiūrint 
žmogiškai — kaip savo reikmeniškumą praradę reik- 
menys. Daiktai yra tik daiktai, tai reiškia, kad jie tiesiog 
yra, nepriklausomai nuo to, ar jie kam nors reikalingi. 
Toliau Heideggeris parodo, kad šitokia esamybės sam- 
prata atitinka tai, ką daro konstatuojantis ir skaičiuo- 
jantis modernusis mokslas, tačiau ji neleidžia mąstyti 
nei daikto daiktiškumo, nei reikmens reikmeniškumo. 
Todėl norėdamas išryškinti reikmens reikmeniškumą, 
Heideggeris pasitelkia meninį atvaizdą — valstietiškus 
batus vaizduojantį van Gogh'o paveikslą. Tai, kas šiame 
meno kūrinyje matoma, yra pats reikmuo, tai yra ne 
koks nors buvinys, kuris gali būti panaudotas siekiant 
vienokio ar kitokio tikslo, bet tai, kieno buvimas padaro, 
kad kažkas, kam tie batai priklauso, jais naudotųsi ir 
jie jam tarnautų. Tai, kas pasirodo dailininko darbe ir 
ką jis prasiskverbdamas parodo, nėra pora atsitiktinių 
valstiečio batų, bet yra tikra reikmens esmė — tai, kas 
jie yra. Šiuose batuose sutelktas visas valstietiško gy- 

venimo pasaulis. Tuo būdu tai yra meno kūrinys, kuris 
čia iškelia buvinio tiesą. Tik iš kūrinio ir jokiu būdu ne 
iš jo daiktinio pamato galima mąstyti tokį tiesos iški- 
limą, koks jame įvyksta. 

Tad kyla klausimas, kas gi yra kūrinys, jei tokiu 
būdu jame gali iškilti tiesa. Užuot, kaip įprasta, pradė- 
jus nuo meno kūrinio daiktiškumo ir objektiškumo, 
pabrėžiama, jog meno kūrinys yra ne objektas, t. y. ne 
tai, kas „stovi priešais“, o tai, kas „stovi pats savyje“. 
Per savąją savyje-stovėseną jis ne tik priklauso savo pa- 
sauliui, bet ir pasaulis yra jame. Meno kūrinys atsklei- 
džia savo nuosavą pasaulį. Objektas randasi tik tada, kai 
kas nors daugiau nebepriklauso savo pasaulio sąrangai, 
nes pasaulis, kuriam jis priklauso, yra sugriuvęs. Antai 
ir meno kūrinys virsta objektu, kai juo imama prekiauti. 
Mat tada jis yra be pasaulio ir be tėvynės. 

Pradėdamas nuo tokių meno kūrinio charakte- 
ristikų kaip stovėjimas-savyje ir pasaulio-atvėrimas, 
Heideggeris akivaizdžiai sąmoningai vengia bet kokių 
sąsajų su klasikinės estetikos genijaus samprata. Būtent 
pastanga suvokti kūrinio ontologinę struktūrą nepri- 
klausomai nuo to kūrinio kūrėjo ar suvokėjo subjekty- 
vumo ir sąlygoja tai, kad šalia pasaulio, kuriam kūrinys 
priklauso ir kurį jis pastato bei atveria, sąvokos Heideg- 
geris vartoja jai priešingą „žemės“ sąvoką. Žemės sąvo- 
ka yra priešinga pasaulio sąvokai ta prasme, kad ji žymi 
savęs-atverties priešybę — savyje-slėptį ir užsklęstį. Meno 
kūrinyje aptinkame tiek savęs-atvertį, tiek savęs-už- 
sklęstį. Meno kūrinys nėra tos ar kitos minties išraiška, 

jis nėra ženklas, nurodantis į kokią nors reikšmę. Meno 
kūrinys savuoju buvimu pateikia save taip, kad suvokė- 
jas jaučiasi esąs priverstas prie jo užsibūti. Kūrinys pats 
yra „štai čia“ tokiu mastu, kad visa, iš ko jis padarytas — 
akmuo, spalva, tonas, žodis — visa tai tik jame ir įgyja 
tikrąjį buvimą (Dasein). Kol esama vien grynos medžia- 
gos, dar tik laukiančios, kada ji bus apdorota, tol tos me- 
džiagos iš tikro nėra, kitaip sakant, jos nėra kaip tikros 
dabartybės (Pržsenz). Ji pati iškyla tik tada, kai tampa 
panaudota, t. y. kai ją susaisto kūrinys. Muzikos šedev- 
rą sudarantys tonai yra labiau tonai negu visa triukšmų 
ar tonų gausybė, paveikslo spalvos spalvingumas yra 
tikresnis negu visos įstabiausios gamtos spalvų puoš- 
menos, šventyklos kolona leidžia akmeniškumui savo 
stūksojimo (Ragen) ir atramos teikimo buvimą parodyti 
tikriau, negu tai daro neapdorotas akmens luitas. Tačiau 
tai, kas tokiu būdu kūrinyje iškyla, yra būtent jo už- 
sklęstumas ir užsisklendimas. Būtent šitai Heideggeris 
ir vadina „būti-žeme“ (Erde-Sein). Žemė iš tikro nėra 
medžiaga, o yra tai, iš ko viskas iškyla ir į ką sugrįžta. 
Dabar ima aiškėti, kad tokios refleksinės sąvokos 
kaip forma ir medžiaga čia netinka. Jei galima sakyti, 
kad didžiame meno kūrinyje pasaulis „iškyla“, tai šio pa- 
saulio iškilimas sykiu yra ir jo sugrįžimas į rymantį pa- 
vidalą; kai pavidalas yra „štai čia“, tai tuo pačiu jis yra 
įgijęs savo „žemišką“ buvimą. Būtent iš žemės randasi 
meno kūrinio rimtis. Tikrasis meno kūrinio buvimas 
glūdi ne išgyvenančiame Aš, kuris kalba, mąsto arba ro- 
do, ne tai, kas pasakyta, pamąstyta ar parodyta, yra kū- 

rinio reikšmė. Meno kūrinio buvimas yra ne tai, kad jis 
tampa išgyvenimu, o tai, kad savuoju štai-buvimu jis pats 
yra įvykis (Ereignis), yra smūgis, kuris apverčia viską, kas 
buvo ligi šiol, visa, kas buvo įprasta. Tai smūgis, kuriame 
atsiveria toks pasaulis, kokio dar nėra buvę. Tačiau šis 
smūgis pačiame kūrinyje įvyko taip, kad sykiu jis lieka 
saugiai paslėptas tvermėje. Įtampa tarp to, kas šitaip iš- 
kyla, ir to, kas šitaip pasislepia, ir yra meno kūrinio pa- 
vidalas. Tai įtampa, kurią Heideggeris vadina pasaulio 
ir žemės kova. Tačiau toks meno kūrinio buvimo būdo 
aprašymas reikalingas ne vien tam, kad išvengtume tra- 
dicinės estetikos ir modernaus subjektyvistinio mąstymo 
prietarų. Taip pat būtų klaidinga manyti, kad Heideg- 
geris čia atnaujina spekuliatyviąją estetiką, kuri meno 
kūrinį traktuoja kaip juslinę idėjos regimybę (Scheinen). 
Tiesa, šis hegeliškasis grožio apibrėžimas kiek primena 
Heideggerio bandymą įveikti subjekto ir objekto, Aš ir 
objekto priešstatą — juk ir čia, ir ten meno kūrinio bu- 
vimas aprašomas nesiremiant subjekto subjektyvumu. 
Vis dėlto Hegelis tą kūrinio buvimą aprašo subjekty- 
vumo link. Mat, anot Hegelio, meno kūrinys yra juslinė 
manifestacija idėjos, kurią mąsto save patį suvokiantis 
mąstymas. Tad išeitų, kad idėjos mąstymas visą juslinės 
regimybės tiesą dialektiškai panaikintų, pakylėdamas į 
aukštesnį lygį. Sąvokoje tiesa turėtų įgyti savo tikrąjį pa- 
vidalą. Tačiau Heideggeris kalba apie pasaulio ir žemės 
kovą ir aprašo meno kūrinį kaip smūgį, per kurį tiesa 
tampa įvykiu, tad ši tiesa nėra dialektiškai panaikinama 
ir pakylėjama į aukštesnį lygį, ji nėra atbaigiama filo- 

sofinės sąvokos tiesoje. Meno kūrinyje įvyksta pačios tie- 
sos manifestacija. Apeliuodamas į meno kūrinį, kuria- 
me iškyla tiesa, Heideggeris nori parodyti, kad prasmin- 
ga kalbėti apie tiesos vyksmą. Tad Heideggerio darbas 
apie meno kūrinio ištakas nėra vien bandymas adekva- 
čiau aprašyti meno kūrinio buvimą. Čia atlikta analizė 
greičiau pagrindžia svarbiausią Heideggerio filosofinį 
siekį — siekį patį buvimą suvokti kaip tiesos vyksmą. 
Velyvuosiuose Heideggerio darbuose aptinkamai 
sąvokų darybai dažnai prikišama, kad tų sąvokų nejma- 
noma kuo nors patvirtinti. Mūsų mąstymo subjekty- 
vumas nepajėgia pripildyti turiniu to, ką Heideggeris 
turi omenyje, kalbėdamas, pavyzdžiui, apie buvimą 
veiksmažodine prasme, kaip apie buvimo vyksmą, apie 
buvimo prošvaistę (Lichtung), apie buvimo atslėpimą 
(Seinsentbergung) ar buvimo užmaršų. Vėlesniuose Hei- 
deggerio filosofiniuose tekstuose įsivyravusi sąvokų da- 
ryba subjektyviam pateisinimui neprieinama tokiu pat 
mastu, kaip Hegelio dialektinis procesas neprieinamas 
tam, ką Hegelis vadina vaizdiniais mąstančiu mąstymu. 
Ta sąvokų daryba kritikuojama taip, kaip Marxas kri- 
tikavo Hegelio dialektiką — ji vadinama „mitologine“. 
Manau, kad studijos apie meno kūrinį ftundamentinė 
reikšmė yra ta, kad joje aiškiai pasimato tai, ko iš tiesų 
siekia vėlyvasis Heideggeris. Neįmanoma atsiriboti nuo 
to, kad meno kūrinyje, kuriame iškyla pasaulis, ne tik 
tampa patiriamas prasmingumas, kuris iki šiol nebuvo 
pažintas, bet ir kad su pačiu meno kūriniu į štai-buvimą 
įžengia šis tas nauja. Meno kūrinys nėra vien tiesos at- 

skleidimas, jis pats savaime yra įvykis. Tuo būdu pasi- 
mato kelias, kuriuo eidami galime žengti dar vieną žings- 
nį paskui Heideggerį, kritikuojantį Vakarų metafiziką 
bei jos ištakas — Naujųjų amžių subjektyvizmą. Kaip 
žinia, graikišką žodį, reiškiantį tiesą, aletheia, Hei- 
deggeris verčia žodžiu mepasleptis. Tačiau žodžio alet- 
þeia privatyvinės reikšmės pabrėžimas nereiškia vien to, 
kad tiesos pažinimas lyg grobimo aktu — privatio reiškia 
pagrobimas — išplėšia tiesą iš jos nepažintumo ar jos 
paslėptumo klaidoje. Kalbama ne tik apie tai, kad tiesa 
nesimėto gatvėje, ne tik apie tai, kad ji nėra jau paleista 
į apyvartą ir visiems prieinama. Visa tai, žinoma, negin- 
čijama, ir graikai, įvardydami buvinį, tokį, koks jis yra, 
kaip nepaslėptybę, be abejo, būtent tai ir norėjo pa- 
sakyti. Jie suprato, kad bet kokiam pažinimui gresia 
klaida ir melas, todėl reikia išvengti klaidų ir susidaryti 
teisingą buvimo, tokio, koks jis yra, vaizdinį. Jei paži- 
nimui rūpi atsikratyti klaidos, tai tiesa yra gryna buvimo 
nepaslėptis. Kaip tik šito ir siekė graikų mąstymas ir 
kaip tik todėl jis jau žengė keliu, kuriuo vėliau iki pat 
galutinio taško turėjo žingsniuoti Naujųjų laikų moks- 
las, nustatydamas buvimo nepaslėptį išsaugančio paži- 
nimo taisykles. 

Tuo tarpu Heideggeris, priešingai, laikosi požiūrio, 
kad nepaslėptis nėra vien taisyklingai pažįstamo buvinio 
charakteristika. Labiau pirminė nepaslėpties prasmė yra 
ta, kad nepaslėptis „įvyksta“ ir būtent šis įvykimas yra 
tai, kas apskritai daro įmanomą buvinio nepaslėptumą 
bei jo taisyklingą pažinimą. Paslėptis, kuri sudaro tokios 

pirmapradės nepaslėpties porą, nėra klaida. Ji pirma- 
pradiškai priklauso pačiai būčiai. Tad kai sakoma, jog 
gamta mėgsta slėptis (Herakleitas), turimas omenyje ne 
tiek jos pažinumas, kiek jos buvimas. Ji yra ne tik iški- 
limas švieson, bet ir slėpimasis tamsoje, ne tik gėlės žiedo 
skleidimasis į saulę, bet ir jos šaknų skverbimasis gilyn 
į žemę. Kai Heideggeris kalba apie buvimo prošvaistę, 
jis turi omenyje tik srių, kurioje buvinys pažįstamas 
kaip at-slėptas, t. y. pažįstamas kaip jo nepaslėptis. Toks 
buvinio iškilimas į savojo buvimo „štai“, be abejo, supo- 
nuoja tam tikrą atvirumo sritį, kurioje tas „štai“ gali 
įvykti. Vis dėlto lygiai taip aišku, jog ši sritis būtų nej- 
manoma, jei joje nepasirodytų buvinys, t. y. jei nebūtų 
to, kas atverta, ir kas pripildo atvirybę. Tai, be abejo, 
yra ypatingas santykis. Ir dar nuostabiau yra tai, kad 
tame šio buvimo savęs rodymo „štai“ tik ir pasirodo 
buvimo paslėptumas. Tai, ką įgalina to „Štai atvirumas, 
yra, žinoma, teisingas pažinimas. Buvimas, kuris ateina 
iš nepaslėptumo, pasirodo tam, kas jį įžiūri. Kartu tai 
nėra savavališkas atidengimas, apiplėšimas, kuriuo kas 
nors nuplėšiama paslėptumui. Visa tai turi būti galima 
veikiau todėl, kad atidengimas ir paslėpimas yra paties 
buvimo vyksmas. Tai suprasti mums padeda įgytas me- 
no kūrinio esmės supratimas. Joje aiškiai esama įtampos 
tarp iškilimo ir slėpimo, įtampos, kuri sukuria paties 
kūrinio buvimą. Ši įtampa ir yra tai, kas suteikia meno 
kūrinio pavidalui jo rangą ir sukuria tą švytėjimą, kuriuo 
kūrinys viską nušviečia. Jo tiesa yra ne lėkštas prasmės 
atvertumas, o jo buvimo nepasiekiamumas ir gelmė. 

Tad pati jo esmė paverčią jį kova tarp pasaulio ir žemės, 
iškilimo ir slėpimo. 

Tačiau tai, ką meno kūrinys patvirtina, ir yra ne 
kas kita, kaip tik buvimo esmė apskritai. Atslėpimo ir 
paslėpimo kova yra ne tik kūrinio, bet ir buvinio apskri- 
tai tiesa. Juk tiesa kaip nepaslėptis nuolat yra atslépimo 
ir paslepimo priešprieša. Šios priešybės neatsiejamos viena 
nuo kitos. Tuo, žinoma, nenorima pasakyti, kad tiesa 
yra vien buvinio esamybė. Jei taip būtų, tiesa būtų tei- 
singo vaizdinio atitikmuo. Tokia nepaslėpto buvimo 
samprata suponuotų štai-buvimo, kuris buvinį pasistato 
priešais kaip vaizdinį, subjektyvumą. Tačiau jei buvinį 
traktuojame vien kaip priešais save pasistatomą objek- 
tą, jo buvimas suprantamas klaidingai. Mat buvinio 
buvime glūdi dar ir tai, kad jis atsisako mums paklusti. 
Tiesoje, kaip nepaslėptyje, esama ir priešingo judesio. 
Buvime esama to, ką Heideggeris vadina „esamybės 
priešiškumu“. Nesunku suprasti, ką Heideggeris tuo 
nori pasakyti. Tai, kas yra, aptinkame ne vien kaip pa- 
viršių, kurio kontūrai mums pažįstami ar įprasti. Cia 
dar esama ir savaimingumo gelmės, kurią Heideggeris 
įvardija kaip „savyje-stovėjimą“. Tobula visų buvinių 
nepaslėptis, totalinis visko suobjektinimas (kurį galima 
įsivaizduoti kaip tobulą vaizdinį) panaikintų buvinio 
savyje-buvimą ir reikštų totalinį visko sulyginimą. Po 
tokio totalinio suobjektinimo nė vienas buvinys jau ne- 
bestovėtų savajame buvime. Visame kame aptiktume 
vieną ir tą patį — vien panaudojimo galimybes. Bet tai 
reiškia, kad visa būtų persmelkta buvinius užvaldan- 

čios valios. Tuo tarpu meno kūrinys kiekvienam suteikia 
progą patirti, jog esama kažko, kas priešinte priešinasi 
tam norui viską užvaldyti. Ir tai ne koks bukas prieš- 
gyniavimas mūsų naudos siekiančiai valiai, o mūsų jėgas 
pranokstančio ir mus užgulančio savyje rymančio bu- 
vimo slėgis. Tad meno kūrinio užsisklendimas ir už- 
darumas laiduoja ir patvirtina Heideggerio filosofijos 
universalią tezę, pagal kurią išstatydamas save esamy- 
bės atvirybėn, buvinys sykiu pasitraukia. Kūrinio savy- 
je-stovėjimas sykiu laiduoja ir bet kokio buvinio savy- 
ję-stovėjimą. 

Tad jau šioje meno kūrinio analizėje atsiveria per- 
spektyvos, tiesančios tolesnį Heideggerio mąstymo kelią. 
Tai kelias, vedantis per meno kūrinį, kuriame tik ir galė- 
jo atsiskleisti reikmens reikmeniškumas, o galiausiai — 
ir daikto daiktiškumas. Moderniojo mokslo pastangų 
viską apskaičiuoti padarinys yra daiktų netektis: daiktų 
„niekur nesiveržiantis savyje-stovėjimas“ paverčiamas 
apskaičiuojamais tų daiktų projektavimo bei apdoro- 
jimo faktoriais. Tuo tarpu meno kūrinys yra kaip tik ta 
instancija, kuri apsaugo nuo visiškos daiktų netekties. 
Kaip visuotiniame daiktiškumo dingsme poetas Rilke 
išaukštino daikto nekaltybę, rodydamas jį angelui, taip 
mąstytojas mąsto tą pačią daiktiškumo netektį, sykiu 
atpažindamas jo išsaugojimą meno kūrinyje. Tačiau iš- 
saugojimas suponuoja tai, kad tai, kas išsaugoma, dar 
iš tikrųjų yra. Tad jei meno kūrinyje daikto tiesa dar 
gali pasirodyti, šis kūrinys implikuoja paties daikto tiesą. 
Studija apie daiktą yra būtinas tolesnis žingsnis mąsty- 

mo kelyje, kuriuo žengia Heideggeris. Kas iki šiol nebu- 
vo pasiekęs reikmens įrankinio buvimo (Zubandensein), 
kas iki šiol buvo vien stebima ar konstatuojama esamy- 
bė, dabar tapo tiesiog pripažinta, kaip niekam nenaudo- 
jama, kaip tai, kieno buvimas yra „šventas“. 

Tačiau visame tame jau galima atpažinti ir dar to- 
lesnį šio kelio etapą. Heideggeris pabrėžia, kad meno 
esmė yra poetinė kūryba (Dichten). Tuo jis nori pasaky- 
ti, kad meno esmė nėra naujos formos suteikimas tam, 
kas jau turi vienokią ar kitokią formą, ji nėra ir atvaiz- 
davimas to, kas jau egzistuoja. Meno esmė yra apmatas, 
per kurį iškyla naujovė kaip tiesa: meno kūrinyje glū- 
dinčio tiesos įvykio esmę sudaro tai, kad „prasiveria nau- 
ja atvira vieta“. Tačiau poetinės kūrybos įprasta siauresne 
prasme esmei priklauso esmiškas kalbiškumas, poetinę 
kūrybą išskiriantis iš visų kitų meno rūšių. Kiekviena- 
me mene, net architektūroje ar dailėje, tikrasis apmatas 
ir tikrasis meniškumas taip pat gali būti vadinami „poe- 
zija“, tačiau būdas, kuriuo tas apmatas įvyksta tikrame 
eilėraštyje, yra kitoks. Poezijos kūrinio apmatas neat- 
siejamas nuo jau pramintų kelių, kurių neįmanoma 
apmesti visiškai iš naujo. Tai praminti kalbos keliai. 
Poetas yra nuo jų priklausomas tokiu mastu, kad poe- 
zijos kūrinio kalba pasiekia tik tuos, kas tą kalbą moka. 
Tad „poezija“, kurią Heideggeris traktuoja kaip bet 
kokios meninės kūrybos apmatinio pobūdžio simbolį, 
tam tikra prasme yra apmatas menkesniu mastu, negu 
apmatas, kurį aptinkame ten, kur statant ar atvaiz- 
duojant kuriamos antrinės formos iš akmens, spalvų ar 

tonų. Iš tiesų poetinėje kūryboje esama tarsi dviejų fa- 
zių: vienas apmatas visuomet jau yra įvykęs ten, kur 
viešpatauja kalba, tuo tarpu antras apmatas leidžia iš 
ano pirmojo iškilti naujam poetiniam kūriniui. Atro- 
do, kad kalbos pirmenybė nėra vien poezijos kūrinio 
skiriamasis bruožas. Ko gera, ji būdinga ne tik kūrybai 
apskritai, bet galioja ir bet kokiam daikto daiktiškam 
buvimui. Kalbos kūrinys yra pirminė buvimo poezija. 
Mąstymas, kuris bet kokį meną suvokia kaip poeziją ir 
atskleidžia kalbinį meno kūrinio buvimą, pats yra dar 


tik pakeliui į kalbą. 

